
Cuvânt înainte - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 

Cuvânt înainte 

Sfântul Ioan Gură de Aur este cel căruia istoria Bisericii Universale i-a consacrat un loc 
privilegiat în sânul său, Răsăritul readucându-1 în permanenţă în amintire prin săvârşirea 
liturghiei alcătuite de el, iar Apusul cinstindu-1 cu aşezarea moaştelor sfântului în cel mai de 
seamă loc al său, în preajma bazilicii Sfântului Petru din Roma. Obişnuiţi ca Sfântul Ioan să fie 
cel care ne poartă, prin liturghia sa, către înălţimile divine, ne va fi greu să acceptăm imaginea 
ultimă pe care o oferă istoria vieţii sale, imaginea unui om măcinat de boală şi forţat de soldaţi să 
parcurgă pe jos calea către locul de exil. 

De aceea, relatarea vieţii lui Ioan ne pune în situaţia de a căuta o explicaţie pentru orbirea 
contemporanilor săi. Pentru Dumnezeu, probabil, explicaţia este mai simplă: până să primească, 
după moarte, slava Bisericii, lui Ioan i-a fost dăruit privilegiul ca viaţa să îi fie asemenea lui 
Hristos, Cel Căruia I-a închinat întreaga sa existenţă; Gură de Aur a vorbit „cu putere" înaintea 
oamenilor, iar aceştia au căutat să-1 piardă, a slujit neobosit Bisericii, însă „ai săi", clericii 
creştini ai vremii, „nu l-au primit" şi s-au folosit de mai marii lumii spre a-1 obliga să poarte 
crucea exilului. 

Istoria cu încheiere martirică a vieţii lui Ioan începe în Antiohia, în jurul anului 350, unde se 
naşte într-o familie influentă, ca fiu al funcţionarului imperial Secundus şi al Anthusei, cea care 
va rămâne văduvă la vârsta de douăzeci de ani, fără să se mai recăsătorească vreodată. Cu un 
destin aproape identic cu cel al mamei episcopului Augustin din Hippona, Sfânta Monica, 
creştina evlavioasă Anthusa este cea care îşi călăuzeşte fiul către o educaţie în urma căreia să 
aibă parte de valorile cele mai de seamă ale vieţii culturale şi spirituale. în privinţa culturii, Ioan 
este îndrumat să urmeze o pregătire în arta oratorică (aşa cum s-a întâmplat şi cu Augustin), care 
reprezenta în epocă cea mai înaltă treaptă a educaţiei unui tânăr, mai ales că oferea posibilitatea 
unei realizări profesionale remarcabile în domeniul juridic. 

In această privinţă a beneficiat, datorită sacrificiilor materiale îndurate de mama sa, de 
frecventarea şcolii unui retor renumit, Libanios, unde 1-a avut coleg pe un alt viitor episcop, 
Theodor din Mopsuestia. Deşi ajunsese să stăpânească arta retorică în mod strălucit, profesiunea 
de avocat nu o va practica decât pentru o scurtă perioadă de timp, suficient pentru ca mai apoi să 
regrete că nu a mers imediat pe calea monahismului, aşa cum o făcuse prietenul său, Sfântul 
Vasile cel Mare. Succesul educaţiei retorice va fi încununat de frumuseţea predicilor sale, motiv 
pentru care posteritatea îi va adăuga supranumele „Gură de Aur" (Chrysostom), ceea ce nu s-a 
mai întâmplat în istoria Bisericii decât în cazul unui episcop de Ravenna, Petru Chrysologul 
(Cuvânt de Aur, 380-450). 



Tot sub influenţa mamei sale, cea care i-a acordat prima instrucţie religioasă, tânărul Ioan va 
căuta să-şi însuşească credinţa la un nivel superior, atât moral, prin viaţa monahală, cât şi 
intelectual, prin însuşirea cunoştinţelor teologice. Astfel, la doi ani după primirea botezului în 
anul 372 (în acea epocă botezul era preponderent administrat la vârstă adultă, după o perioadă de 
catehumenat), Ioan devine monah, întârzierea de doi ani, după cum el însuşi va mărturisi, a fost 
cauzată numai de rugămintea stăruitoare a mamei de a nu fi lăsată singură până la moartea sa, 
survenită în 374 sau 375. 

La mănăstirea în care intrase îl va avea ca mentor pe Diodor din Tars, întemeietorul „şcolii 
antiohiene", unde se propunea o interpretare spirituală a Bibliei însoţită de respectarea strictă a 
doctrinei creştine orthodoxe stabilite la Conciliul din Niceea. Ioan se va adânci în studiul 
Scripturii, pe care îl va însoţi timp de doi ani cu o viaţă ascetică severă într-o grotă din apropierea 
Antiohiei, unde îşi va pierde pentru tot restul vieţii sănătatea. 

In anul 381 este numit de episcopul Meletie ca diacon în episcopia Antiohiei, iar după cinci ani, 
succesorul acestuia, episcopul ulterior canonizat, Flavian, menţionat elogios şi în omiliile din 
acest volum, îl numeşte preot, slujire pe care şi-o va menţine timp de aproape doisprezece ani, 
fiindu-i încredinţată şi misiunea de a rosti predici. 

In această perioadă, în care Ioan Gură de Aur a rostit circa 700 de predici, a avut de înfruntat 
tulburările pricinuite de apariţia şi amplificarea ereziilor, cât şi conflictul politic dintre Antiohia, 
capitală a provinciilor Imperiului Bizantin din Orientul Apropiat, şi autoritatea imperială din 
Constantinopol. Conflictul a culminat în anul 397 cu revolta înfrântă a antiohienilor, cărora Ioan 
şi episcopul Flavian le-au venit în ajutor. 

în acelaşi an, la Constantinopol, murea arhiepiscopul Nectarie, lăsând neocupat un loc de episcop 
ce făcea obiectul intereselor politice şi religioase, antrenând confruntări între diferitele facţiuni 
religoase din Imperiu. Prins fără voia sa în jocul unor asemenea interese, preotul Ioan din 
Antiohia, renumit pentru predicile sale, este atras printr-un vicleşug să descindă în 
Constantinopol, căci, altminteri, el nu şi-ar fi părăsit oraşul natal şi comunitatea pe care o slujea, 
nefiind mânat de dorinţa de a ocupa funcţii înalte. Cel care 1-a atras pe Ioan în această cursă a 
fost Eutropiu, ministrul împăratului Arcadius, urmărind ca, prin numirea unui antiohian ca 
arhiepiscop să diminueze influenţa episcopului Teofil al Alexandriei, care avea şi el un candidat 
pentru funcţia arhiepiscopală. 

In cele din urmă, la 28 februarie 398, Ioan este întronat ca arhiepiscop al Constantinopol, 
hirotonit de însuşi episcopul Teofil al Alexandriei, însă numai sub constrângerea deciziei 
imperiale, căci, după această numire, va fi unul dintre cei mai mari duşmani ai noului arhiepiscop 
de Constantinopol. 

Pe parcursul anilor de episcopat, între anii 398 şi 404, Ioan Gură de Aur şi-a pus în valoare 
calităţile pe care le manifestase mai înainte ca preot al episcopiei din Antiohia. Astfel, în acest 
interval de timp, elaborează circa 500 de omilii şi câştigă admiraţia credincioşilor din 
Constantinopol, venită, pentru un timp, inclusiv din partea împărătesei Eudoxia. In predicile sale 
va apăra cu deplină convingere orthodoxismul niceeo-constantinopolitan, de pe scaunul unde 
slujiseră pentru o bună perioadă de timp cinci episcopi care susţinuseră erezia ariană. De 



asemenea, este implicat în acţiuni care vizau îmbunătăţirea vieţii celor bolnavi, bătrâni şi săraci, 
înfiinţând pentru aceştia case de adăpost şi continuând în acest fel nişte modalităţi de ajutorare 
introduse în Biserică de Sfântul Vasile cel Mare. 

Grija deosebită pentru aceste categorii de oameni o dobândise încă din perioada diaconatului său 
în Antiohia, unde fusese învestit cu misiunea ajutorării celor defavorizaţi. Ca ocupant al 
scaunului arhiepiscopal din capitala Imperiului, încurajează misionarismul în părţile teritoriului 
bizantin în care nu se răspândise creştinismul şi acţionează în favoarea introducerii goţilor în 
Biserică, a căror migraţie îi adusese în preajma Constantinopolului. Prea puţin pătruns de spiritul 
imperial al cuceririi, Ioan le propune goţilor constituirea unei biserici autonome, cu preoţi numiţi 
din rândurile lor şi chiar cu slujbe religioase oficiate în limba proprie. 

Rigorismul moral impus de Sfântul Ioan Gură de Aur, pe care el însuşi îl adoptase prin 
practicarea unei discipline ascetice severe, va deveni cauza cea mai importantă a duşmăniei pe 
care i-o vor purta autorităţile politice şi religioase dintr-un oraş care, deşi dobândise de aproape 
şaptezeci de ani statutul de capitală a unui imperiu creştin, nu renunţase cu adevărat la un vechi 
laxism moral susţinut în continuare prin activităţile publice ale cetăţenilor. 

Mai mult decât atât, predecesorul lui Ioan, episcopul Nectarie, fusese unul dintre promotorii 
acestui stil de viaţă în Biserică. Astfel, Ioan se pronunţă împotriva luxului şi imoralităţii de care 
se făceau vinovaţi atât cei care formau aristocraţia Imperiului, cât şi clericii, ori credincioşii din 
rândul poporului. Lipsit de tact politic, calitatea cea mai importantă pe care trebuia să o deţină un 
arhiepiscop aflat în preajma autorităţilor, Ioan Gură de Aur îşi îndepărtează de sine susţinătorii 
politici, împărăteasa Eudoxia, criticată implicit şi se pare, chiar în mod direct, pentru luxul casei 
imperiale, va deveni din admiratoarea sa unul din duşmanii cei mai înverşunaţi, iar Eutropiu, 
ministrul care îl adusese pe scaunul episcopal, îi va deveni, de asemenea, duşman, în momentul 
în care Ioan se opune deciziei de a desfiinţa dreptul de azil în biserică, prin care se prevedea 
încetarea urmăririi de către autorităţi a condamnaţilor refugiaţi într-o biserică. 

Fără sprijin politic, Ioan va deveni pradă uşoară a episcopului Teofil al Alexandriei. Pornind de la 
cazul călugărilor numiţi „Fraţii lungi", condamnaţi de arhiereul alexandrin se pare, pe nedrept, ca 
fiind eretici, Teofil va reuşi să convoace în anul 403 un sinod în care Ioan este condamnat în 
urma unor capete de acuzare lipsite de temei şi caterisit cu consimţământul a 36 de episcopi, 
inclusiv a unora care îi erau subordonaţi în cadrul arhiepiscopiei din Constantinopol. Decizia 
trimiterii lui Ioan în exil este revocată de către împăratul Arcadius în acelaşi an 403, temându-se 
de reacţia violentă a credincioşilor faţă de această hotărâre. 

Ioan nu va căuta însă să recâştige bunăvoinţa împăratului, proliferând acelaşi rigorism moral prin 
care era criticat stilul de viaţă al casei imperiale şi în perioada reînvestirii sale ca arhiepiscop de 
Constantinopol. De altminteri, la solicitarea adversarilor săi, conduşi de acelaşi Teofil al 
Alexandriei, i se contesta reînvestirea, care, potrivit lor, trebuia să fi fost făcută prin convocarea 
unui alt sinod. 

Pierzând cu totul sprijinul împăratului Arcadius, în 9 iunie 404 se ia decizia definitivă ca Ioan să 
fie depus din funcţie şi este trimis sub escortă militară în Cucuson, oraş din Armenia provincie 
aflată la una din marginile Imperiului Bizantin. După o călătorie obositoare care a durat circa 



şaptezeci de zile şi pe parcursul căreia fusese întâmpinat cu ostilitate de mai toţi episcopii 
creştini, a avut parte de un tratament aspru de viaţă, pe care îl descrie în epistolele trimise de el în 
această perioadă prietenilor săi din Antiohia şi Constantinopol. Tocmai din pricina faptului că a 
continuat să participe la viaţa Bisericii şi în timpul exilului, atât prin epistole, cât şi prin vizitele 
pe care le primea din partea antiohienilor, în anul 407 este strămutat într-un alt loc de exil, în 
orăşelul Pitiunta de pe ţărmul estic al Mării Negre. Deja cu sănătatea şubrezită de pe urma primei 
exilări, Ioan nu va reuşi să îndure şi această nouă călătorie la care era, ca şi prima dată, forţat de 
ostaşi să o facă pe jos. Astfel, după trei luni de mărşăluire forţată, în ziua de 14 septembrie a 
aceluiaşi an 407, moare într-un sat din apropierea oraşului Comana, se pare, aducând pentru 
ultima dată slavă lui Dumnezeu. 

Papa Inocenţiu, căruia Ioan îi trimisese două epistole, reuşeşte să îl reabiliteze după cinci ani de 
la moartea sa, iar în anul 438 rămăşiţele sale pământeşti au fost aduse cu alai în Biserica 
Apostolilor din Constantinopol. Din 1 mai 1626, moaştele Sfântului Ioan Gură de Aur se 
regăsesc la Roma. I-au fost, de asemenea, consacrate zile de comemorare în calendarul creştin, 
fiind amintit în Biserica Ortodoxă, alături de Sfântul Vasile cel Mare şi Sfântul Grigore de 
Nazianz şi la sărbătoarea celor Trei Ierarhi. 

Opera rămasă de pe urma Sfântului Ioan Gură de Aur este foarte vastă, fără comparaţie printre 
părinţii creştini de limba greacă, egal fiindu-i sub acest aspect numai Fericitul Augustin, scriitor 
de limbă latină. 

Opera lui Ioan este compusă din tratate, cateheze, comentarii biblice, omilii la cărţile Vechiului şi 
ale Noului Testament, diverse cuvântări, epistole, precum şi cărţi de cult, dintre care cea mai 
celebră, rămâne, fără îndoială, „Slujba Sfintei Liturghii", după care se oficiază liturghia în cea 
mai mare parte a Bisericii Ortodoxe. Majoritatea acestor scrieri sunt la origine predici susţinute 
de Ioan în Antiohia şi Constantinopol. Aceste predici erau consemnate de persoane specializate 
care efectuau funcţia de tahigrafî, iar apoi, înaintea editării acestora, erau revăzute de către Ioan. 
Cum majoritatea scrierilor din epocă erau elaborate prin dictare şi lecturate cu voce tare, faptul 
că scrierile lui Ioan au la origine discursuri susţinute în Biserică nu le situează mai prejos faţă de 
tratatele religioase redactate numai spre a fî citite. Dimpotrivă, strălucita artă retorică pe care o 
stăpânea cel supranumit Gură de Aur conferă scrierilor sale o frumuseţe aparte, şi, datorită 
faptului că Ioan avea de fiecare dată în vedere şi viaţa morală a credincioşilor cărora le predica, 
sunt evidenţiate corelaţiile existente între învăţătura creştină şi viaţa creştină. Astfel, lecturarea 
scrierilor lui Ioan nu lasă impresia unui dogmaticism pur şi steril, străin vieţii de credinţă, pe care 
o poate resimţi cititorul tratatelor teologice pure. 

Scrierile lui Ioan ating mai toate aspectele vieţii morale şi pastorale, ajungând până la 
comentarea practicilor vieţii cotidiene, urmăresc interpretarea cărţilor din Vechiul Testament cel 
mai mult folosite în Biserică, elogiază personalitatea multor personaje biblice, a sfinţilor şi a 
contemporanilor săi de seamă, se opresc asupra învăţăturilor fundamentale ale Bisericii şi apără 
orthodoxia creştină de asaltul ereziilor foarte numeroase din epocă. 

Din cea din urmă categorie de subiecte ale predicilor sale fac parte şi cele cinci discursuri 
prezente în acest volum, fiind cunoscute ca predici contra anomeenilor. Anomeeni, ceea ce se 
vede după chiar numele cu care sunt desemnaţi, provenit din grecescul anomoios (nu de aceeaşi), 



referindu-se la doctrina ariană că Fiul nu este de aceeaşi fiinţă cu Tatăl, constituiau o sectă 
desprinsă din curentul arian. Această desprindere a avut loc în urma persecuţiei împotriva 
arienilor întreprinsă de împăratul Toodosie. 

Secta 1-a avut ca reprezentant cel mai important pe Eunomiu din Cyzic, împotriva căruia s-au 
ridicat mulţi teologi ai timpului (Vasile cel Mare, Grigore de Nyssa, Didim din Alexandria, 
Apolinarie de Laodiceea şi Theodor din Mopsuestia). Anomeeni introduceau, în plus faţă de 
arianismul propriu-zis, ideea că subordonarea Fiului faţă de Tatăl se manifestă chiar la nivelul 
esenţei acestora. Astfel, esenţa lui Dumnezeu Tatăl era socotită „faptul de a fi nenăscut", atribut 
care, prin punerea în aplicare a unei sofistici care avea la bază logica aristotelică, în mod evident, 
nu putea fi acordat şi esenţei celui născut din El, Fiului. Se ajungea, în acest fel, la concluzia că 
Fiul nu putea împărtăşi aceeaşi fiinţă cu Tatăl. Această logică simplistă, care eluda o verificare a 
teoriei pe baza textelor biblice, a avut succes în rândul mulţimii. 

Poate tocmai din cauza acestui succes al ereziei în rândul mulţimii, primele două dintre predicile 
consacrate combaterii anomeenilor nu se opresc asupra implicaţiilor doctrinare ale teoriei, ci 
tratează preponderent atitudinea spirituală care trebuie adoptată faţă de un Dumnezeu situat 
dincolo de posibilitatea omului de a-1 cuprinde cu mintea, ori, în alţi termeni, faţă de un 
Dumnezeu Incomprehensibil. 

Descrierea acestei atitudini, pe care Ioan o vede prezentă în spiritul şi în scrierile autorilor 
Scripturii, consacră predicilor despre Incomprehen-sibil un loc aparte între celelalte opere ale lui 
Ioan Gură de Aur, poate chiar şi printre toate lucrările care alcătuiesc literatura patristică. Acest 
loc singular, dezvăluit pentru prima dată de către Rudolf Otto, se datorează faptului că Ioan 
ajunge prin analizarea trăirii fricii de Dumnezeu la fondul comun al omenirii în ceea ce priveşte 
resimţirea intrării în contact cu divinitatea inexprimabilă. Surprinderea acestei trăiri universale de 
către Ioan Gură de Aur, desemnată de cercetătorul german ca niysterium tremendum, atestă 
profunzimea cunoaşterii vieţii spirituale pe care o etalează în aceste predici. 

Nu mai puţin, iar acest lucru se vede în special în ultimele trei discursuri, Ioan dovedeşte o 
stăpânire abilă a argumentaţiei teologice. Fundamentul acestei argumentaţii, spre deosebire de 
anomeeni pe care îi combate, îl constituie interpretarea textelor sacre, iar puterea de convingere 
este susţinută de uşurinţa cu care se foloseşte de tehnicile retorice. Astfel, predicile consacrate 
descrierii necunoaşterii lui Dumnezeu pun în valoare întreaga personalitate a Sfântului Ioan Gură 
de Aur, a cărei strălucire s-a datorat atât virtuţilor sale spirituale, cât şi virtuţilor dovedite în 
rostirea cuvintelor. 

Omilia I - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 



A celui între sfinţi, 

Părintele nostru Ioan Gură de Aur, 



arhiepiscop al Constantinopolului, 
despre necunoaşterea lui Dumnezeu[l], 
împotriva anomeenilor[2], cuvântarea întâi, 
rostită în timpul plecării episcopului[3] 

Cum se face că, iată, păstorul nu este prezent, iar turma se menţine cu tărie în cea mai desăvârşită 
ordine? Izbân-'da păstorului chiar aceasta este, ca turma să-şi arate deplina străduinţă nu numai 
când el este de fată, dar şi când el este plecat, în privinţa animalelor lipsite de raţiune, când nu 
este prezent cel care le mână la păşune, este necesar să fie închise în staul, căci altfel, fără 
călăuză, vor fi gata să iasă spre a se lăsa pierdute într-o lungă rătăcire. Insă nimic asemănător în 
ce vă priveşte, de vreme ce, fără să fie prezent păstorul, aţi sosit în ordine desăvârşită la păşunile 
rânduite vouă. 

Mai mult decât atât, este prezent şi păstorul, chiar dacă nu în carne şi oase, ci prin rodul lucrării 
sale şi chiar dacă nu vă este în preajmă cu trupul, este aici prin buna ordine în care se află turma 
sa. De aceea şi eu cu atât mai mult îl admir şi mă bucur că a avut puterea să vă insufle o 
asemenea străduinţă. Căci şi pe un comandant de oşti îl preţuim cel mai mult când, fără să fie 
prezent, trupele sale se găsesc in ordine, în acelaşi chip se referea şi Pavel la ucenicii săi când 
spunea: 

„Drept aceea, iubiţii mei, după cum m-aţi ascultat întotdeauna, nu numai când eram de faţă, ci cu 
atât mai mult în absenţa mea" (Fii. 2, 12). 

De ce „cu atât mai mult în absenţă"? Deoarece, câtă vreme păstorul este prezent, dacă lupul [4] 
s-ar năpusti asupra turmei, ar fi alungat cu uşurinţă din preajma oilor, în schimb, când nu este 
nimeni să le apere, turmele vor fi cuprinse de cumplitul zbucium al spaimei. Mai mult decât atât, 
cel ce se află cu turma va împărţi cu ea răsplătirile pentru străduinţă, însă nefiind acolo, lasă să se 
arate limpede propria lor izbândă. Aceste cuvinte vi le rosteşte deopotrivă şi învăţătorul vostru 
acum plecat, fiindcă nu îi vede pe însoţitorii lui de acolo care îi stau în preajmă la fel de bine 
cum vă are în faţa ochilor săi pe voi, chiar dacă sunteţi departe de el. 

Ii cunosc iubirea sa mistuitoare, înflăcărată, caldă şi de nestăvilit, care îşi are rădăcinile în cea 
mai mare profunzime a cugetului său şi de care se îngrijeşte cu cea mai aprinsă străduinţă, într- 
adevăr, el ştie cu temeinicie că iubirea este rădăcina, izvorul şi maica oricărui bine şi că fără ea 
nimic din celelalte nu ne este de vreun folos. Iubirea este chipul propriu pe care îl poartă ucenicii 
Domnului, pecetea robilor lui Dumnezeu, semnul după care sunt recunoscuţi apos-tolii: „întru 
aceasta vor recunoaşte toţi că sunteţi uce^nicii mei". Intru ce? A vorbit cumva despre minunea 
învierii morţilor, despre vindecarea leproşilor ori despre alungarea demonilor? Nicidecum, căci 
el spune, lăsându-le deoparte pe acelea: 

„Intru aceasta vor recunoaşte toţi că sunteţi uce^nicii mei, dacă veţi avea dragoste unii faţă de 
alţii" (In. 13, 35). 

Căci unele ca acelea sunt numai daruri ale harului venit de sus, pe când iubirea este izbânda 
străduinţei omeneşti. Şi, îndeobşte, nobleţea cuiva nu iese la iveală prin darurile primite de sus, 
cât mai degrabă prin izbânzile obţinute cu propriile sale eforturi. Pentru aceasta a spus Hristos că 

ucenicii săi nu sunt recu-uoscuţi după minunile înfăptuite, ci după dragoste. Dacă iubirea este 
prezentă, celui ce a dobândit-o nu îi lipseşte nici o parte din filosofie [5], ci deţine întreaga 
virtute, desăvârşită şi perfectă, în timp ce fără iubire omul este lipsit de orice bine. De aceea şi 
Pavel o înalţă şi o slăveşte prin cuvântul său; ba s-ar putea spune că nici măcar laudele sale nu 
ajung să fie pe măsura înălţimii proprie iubirii. 

Căci ce ar putea să-i fie egal, câtă vreme iubirea cuprinde laolaltă profeţii şi întreaga Lege şi fără 
de care nici credinţa, nici cunoaşterea, nici ştiinţa misteriilor şi nici chiar martiriul sau orice 
altceva nu-1 va putea mântui pe cel care le va fi dobândit? Şi pentru că 

„de aş da trupul meu ca să fie ars, iar dragoste nu am, nimic nu-mi foloseşte." (I Cor. 13, 3). 

Şi altundeva iarăşi, urmărind să dea de înţeles că dragostea este mai mare decât orice şi că este 
cel mai de seamă bine, [acelaşi] a spus: 

„Cât despre proorocii - vor dispărea, darul limbUor va înceta, cât despre cunoaştere - va 
dispărea; rămân însă acestea trei: credinţa, nădejdea şi dra-'gostea, iar mai mare decât toate este 
dragostea." (I Cor. 13, 8 şi 13). 

Nu este o simplă întâmplare că cercetarea noastră s-a oprit şi asupra acestui cuvânt despre 
iubire[6]. Nu-i greu de înţeles că profeţiile vor dispărea şi darul limbilor va înceta. Cu siguranţă, 
nu va putea sta cu nimic în calea predicării învăţăturii noastre faptul că nişte haruri oferite nouă 
numai pentru un timp spre folosire se vor sfârşi cândva. Iată, bunăoară acum, când nu există vreo 
profeţie şi nici vreun dar al lim-bilor, predicarea credinţei nu este pusă în încurcă-tură, în 
schimb, încetarea cunoaşterii este într-adevăr un lucru care ne solicită cercetarea. După ce s-a 
spus: „cât despre profeţii vor dispărea, darul limbilor va înceta" este adăugat: „cât despre 
cunoaştere va disiparea". Şi dacă se cuvine să înceteze cunoaşterea, atunci starea noastră tinde 
să devină nu mai bună, ci mai rea, fiindcă, o dată lipsiţi de cunoaştere, am pierde până şi putinţa 
de a fi oameni pe de-a-ntregul. Se spune: 

„Teme-te de Dumnezeu şi păzeşte toate poruncile Lui, căci acesta-i chipul în care devii în 
întregime om" (Ecc. 12, 13). 

Dacă e adevărat că omul este om în acest chip, al temerii de Dumnezeu, iar teama provine din 
cunoaş-tere, atunci, câtă vreme cunoaşterea se cuvine să dispară, după cum spune Pavel, 
urmează că, în cazul în care nu va exista cunoaştere, vom pieri cu totul şi nu ne vom afla într-o 
condiţie mai bună decât cea a fiinţelor lipsite de cunoaştere, dimpotrivă, într-una cu mult mai rea. 
Căci numai în această privinţă le suntem superiori, în timp ce sub toate celelalte aspec~te care ţin 
de trup ne biruiesc, fiindu-ne cu mult dea^supra. Care să fie, aşadar, lucrul gândit de Pavel în 
legătură cu care spune: „cunoaşterea va dispărea"[7]? 

El nu spune aceasta despre cunoaşterea totală, ci despre cea parţială, vorbind despre apariţia unui 
moment de oprire a înaintării către o stare mai bună, în aşa fel încât cunoaşterea parţială o dată 
dispărută să nu mai fie parţială, ci deplină. După cum vârsta copilăriei sfârşeşte fără ca fiinţa să 
treacă în neant, ci prin creşterea în vârstă şi atingerea stării de bărbat desăvârşit, tot astfel se 
petrec lucrurile şi în privinţa cunoaşterii. 



Pavel vrea de fapt să spună că această cunoaştere mică nu va mai fi mică îndată ce va deveni 
mare. Acesta este înţelesul cuvântului „a dispărea" şi în continuare ni-1 va înfăţişa mai precis. 
Pentru a se înţelege că dispariţia nu înseamnă pieire totală, ci sporirea şi creşterea cunoaşterii 
către un bine mai mare, după ce a spus „va dispărea", adaugă: 

„pentru că în parte cunoaştem şi în parte profe-ţim; dar când va veni desăvârşirea, atunci ceea ce 
este în parte va dispărea" (I Cor. 13,9-10), 

astfel încât să nu mai fie în parte, ci desăvârşit. Disipare, aşadar, nedesăvârşirea cunoaşterii 
pentru a nu mai fi nedesăvârşită, ci desăvârşită. Dispariţia este de fapt împlinire şi avansare către 
o stare mai bună. 

Şi să se cerceteze laolaltă cu mine înţelepciunea lui Pavel. Nu spune cunoaştem o parte, ci 
„cunoaş-tem în parte", adică deţinem o parte a unei părţi. Probabil că doriţi să ştiţi şi cât de mare 
este partea de cunoaştere pe care o avem, şi cât de mare cea care ne-a rămas de dobândit, precum 
şi dacă deţinem partea mai mare ori pe cea mai mică. Pentru a pricepe ca tu ai partea cea mai 
mică, ba încă nici măcar mai mică, ci a suta ori a mia parte din cunoaştere, ia aminte la cele ce 
urmează. 

Dar, mai bine, înainte să vă citesc glasul apostolic, vă voi rosti o pildă menită să vă facă să 
intuiţi, în măsura în care o pildă e în stare de aşa ceva, cât de multă cunoaştere ne scapă şi cât de 
puţină deţinem acum. Ei, bine, cât de mare este distanţa dintre cu^noaşterea care urmează să ne 
fie dată şi cea prezentă acum? Pe cât de mare este deosebirea dintre bărbatul ajuns la deplină 
maturitate şi pruncii hrăniţi la sân. Da, la fel de mare este şi superioritatea cunoaşterii viitoare 
faţă de cea prezentă. Că acesta-i adevărul şi că pe atât este de mare cunoaşterea aceea faţă de cea 
prezentă ne-o spune iarăşi Pavel însuşi. Deoarece, după ce a spus „cunoaştem în parte", dorind să 
explice şi în cât de mare parte cunoaştem şi că acum deţinem cât se poate de puţin, a adăugat: 

„când eram prunc, vorbeam ca un prunc, sim-ţeam ca un prunc, judecam ca un prunc; dar când 
m-am făcut bărbat am lepădat cele ale pruncului." (I Cor. 13,11). 

Compară, aşadar, cunoaşterea prezentă cu starea de prunc, iar cunoaşterea viitoare cu starea de 
bărbat desăvârşit. Şi nu a spus „când eram copil" - deoarece i se spune copil şi celui de 
doisprezece ani -, a spus „când eram prunc", arătându-ne că este vorba despre copilul hrănit încă 
la sân cu lapte. Pentru a băga de seamă că Scriptura înţelege la fel cuvântul „prunc", ascultă 
psalmul care spune: 

„Doamne, Dumnezeul nostru, cât de minunat este numele Tău în tot pământul! Că s-a înălţat 
slava Ta mai presus de ceruri. Din gura pruncilor şi a celor ce sug ai săvârşit laudă" (Ps. 8, 2-3). 

Vezi că peste tot i se spune pruncului sugar?[8] Apoi, prevăzându-i în duh pe viitorii bărbaţi 
lipsiţi de ruşine[9], nu s-a mulţumit numai cu această compa-raţie, ci ne-a oferit şi o a doua şi o 
a treia comparaţie spre a ne întări învăţătura despre cunoaştere. Când a fost trimis înaintea 
iudeilor, Moise a primit puterea de a le arăta trei semne pentru ca, în cazul în care nu se vor 
încrede în primul, să asculte de glasul celui de-al doilea şi, dacă şi pe acesta îl vor respinge, 
ruşinaţi înaintea celui de-al treilea, să-1 recunoască până la urmă drept profet. [10] Tot astfel, a 

înfăţişat şi Pavel trei comparaţii: prima este aceea cu pruncul, când spune: „când eram ca un 
prunc, simţeam ca un prunc", a doua este cea cu oglinda, iar a treia este cea cu ghicitura. După ce 
a spus: „când eram prunc", a adăugat: 

„căci vedem acum ca prin oglindă, în ghicitura" (I Cor. 13, 12). 

Iat-o şi pe cea de-a doua comparaţie făcută în privinţa slăbiciunii prezente şi a nedesăvârşirii 
cu-noaşterii, cea de-a treia fiind oferită de expresia „în ghicitura". Căci şi copilaşul vede, aude şi 
exprimă multe, însă nu vede, nu aude, nici nu exprimă limpede vreun lucru; gândeşte, însă nu în 
chip logic. 

Asemenea, şi eu ştiu multe, însă nu cunosc modul lor de a fi. Ştiu că Dumnezeu este peste tot şi 
că este în întregime peste tot, dar nu ştiu cum; că este fără de început şi nevăzut, dar nu ştiu cum. 
Căci raţiunea refuză să priceapă cum se poate ca ceva să fie o substanţă (ousia)[l 1] fără să aibă 
fiinţă nici de la sine, nici de la altul. Ştiu că 1-a născut pe Fiul, dar nu cunosc cum. Ştiu că Duhul 
este de la el, dar cum este la el nu cunosc. 

Mănânc, dar nu cunosc cum se împarte hrana spre a deveni umoare, sânge, limfă, ori bilă. Câtă 
vreme nu cunoaştem [nici măcar] lucrul acesta, deşi, de fiecare dată când mâncăm, avem zi de zi 
hrana înaintea ochilor, cum de îndrăznim să iscodim esenţa lui Dumnezeu? 

Unde să-şi mai afle locul, prin urmare, cei care pretind că vor fi primit întreaga cunoaştere, cei 
care au căzut în prăpastia necunoaşterii? Căci cei ce susţin că o vor fi primit acum întreagă se 
lipsesc pe ei înşişi de viitoarea cunoaştere desăvârşită. Când susţin că eu cunosc în parte, chiar 
dacă spun că această cunoaştere se va sfârşi, străbat calea către ceva mai bun şi mai desăvârşit, 
câtă vreme cunoaşterea în parte sfârşeşte spre a deveni mai desăvârşită; în schimb, cel care 
susţine că deţine întreaga cunoaştere, în toată desăvârşirea şi perfecţiunea, iar apoi recunoaşte că 
aceasta va dispărea în viitor, se acuză pe el însuşi ca fiind lipsit de cunoaştere - cea de acum 
dispărând, iar pe cealaltă mai desăvârşită neluând-o în calcul, în cazul în care, potrivit lor, cea de 
acum este desăvârşită. 

Vedeţi cum cei ce se ceartă pentru faptul de a avea totul aici, nici nu vor avea totul aici, iar în 
lumea de dincolo vor pierde totul? într-atât este de rău să nu rămâi în limitele pe care ni le-a 
rânduit Dumnezeu dintru început. Asemenea şi Adam, nădă_pduind să obţină o slavă mai mare, a 
pierdut şi modul său propriu de a fi. La fel se petrece şi cu iubitorii de arginţi; deseori, mulţi 
dintre ei, dorind averi mai mari, le pierd şi pe cele pe care le deţin în prezent. Tot astfel, cei care 
se aşteaptă să aibă totul aici au lăsat să le scape şi ceea ce este în parte. [12] 

Aşadar, vă îndemn să vă feriţi de nebunia lor, căci, mărturisesc, este cu adevărat cea mai mare 
nebunie disputa legată de faptul de a şti ceea ce este Dumnezeu în esenţa sa. Şi pentru a pricepe 
că aceasta este cea mai mare nebunie, vă voi face limpede acest lucru prin cuvintele celor 
inspiraţi de Dumnezeu. [13] Cei inspiraţi nu numai că se arată lipsiţi de cunoaşterea referitoare la 
ceea ce este esenţa lui Dumnezeu, dar nu ştiu nici măcar cât de mare este înţelepciunea Lui; 
aceasta, cu toate că nu esenţa provine din înţelep-'ciune, ci înţelepciunea din esenţă. De vreme ce 
aceşti oameni inspiraţi de Dumnezeu nu pot înţelege în chip precis înţelepciunea lui Dumnezeu, 
cât să fie de mare nebunia celor care îşi închipuie că le poate sta la dispoziţie spre folosinţă însăşi 

esenţa Lui, pe care o concep prin intermediul propriilor raţionamente [14]? Vom asculta, aşadar, 
ce spune profetul în această privinţă: 

„Minunată este pentru mine ştiinţa ta." (Ps. 138,6). 

Dar să ducem mai departe cuvântul său: 

„Te voi binecuvânta, fiindcă mă minunez înaintea ta plin de teamă" (Ps. 138,14). 

Ce înseamnă „plin de teamă"? De multe lucruri numai ne minunăm, fără să fim cuprinşi de 
teamă, aşa cum ne minunăm de frumuseţea coloanelor [15], a frescelor, ori de trupurile aflate în 
floarea tinereţii. Iarăşi, ne minunăm de întinderea mării şi de adâncimea sa nemărginită, dar ne 
cuprinde teama când ne îndreptăm privirea către adâncurile ei. [16] In acelaşi chip, profetul şi-a 
îndreptat privirea către întinderea nemărginită şi atotcuprinzătoare a înţelepciunii lui Dumnezeu 
şi, cutremurându-se, s-a minunat cuprins de mare teamă, pentru ca apoi, revenindu-şi în fire, să 
prindă a exclama cuvintele: 

„Te voi binecuvânta, fiindcă mă minunez înaintea ta plin de teamă: minunate sunt lucrările 
tale."(Ps. 138,14).[17] 

Iar după aceasta: 

„minunată este pentru mine ştiinţa ta, preaînaltă, şi nu o pot pricepe" (Ps. 138, 6). 

Vezi de câtă chibzuinţă dă dovadă slujitorul? „Pentru aceasta îţi mulţumesc - pare el să spună - 
pentru că am un Domn cu neputinţă de înţeles". Şi spunând acestea nu se referă la esenţă, lasă 
deoparte acest subiect, considerând ca de la sine înţeles faptul că esenţa sa este cu neputinţă de 
cunoscut, în schimb, rosteşte aceste cuvinte cu privire la atotprezenţa lui Dumnezeu, urmărind să 
arate că nici măcar acest lucru nu ştie, cum este cu putinţă ca Dumnezeu să fie prezent peste tot. 
Ca dovadă că acestea sunt într-adevăr lucrurile despre care vorbeşte, ascultă cele ce urmează: 

„De mă voi sui la cer, acolo eşti, şi de mă voi coborî în iad, eşti şi acolo" (Ps. 138, 8). 

Ţie îţi este cunoscut cum de este cu putinţă să fie prezent peste tot? Profetul însă nu o ştie; el, 
însă, se cutremură, se pierde şi este copleşit numai gândindu-se la aceasta. Cum să nu fie, aşadar, 
cea mai mare nebunie ca unii care se află aşa departe de harul aceluia să iscodească[18] însăşi 
esenţa lui Dumnezeu? Şi, bagă de seamă, avem de-a face cu acelaşi profet care spune: 

„cele nevăzute şi cele ascunse ale înţelepciunii tale mi le-ai dezvăluit" (Ps. 50, 8). 

Dar, cu toate că aflase cele nevăzute şi cele ascun-'se ale înţelepciunii sale, el susţine că 
înţelepciunea însăşi este cu neputinţă de atins (aprositos)[19] şi cu neputinţă de înţeles 
(akataleptos). Căci spune: 

„Mare este Domnul şi mare este tăria Lui şi înţe-'lepciunea Lui este nemăsurată" (Ps. 138, 8) 

adică nu poate fi înţeleasă. Ce zici? înţelepciunea îi este profetului cu neputinţă de înţeles şi nouă 
să ne fie cu putinţă înţelegerea esenţei? Nu-i clar că e curată nebunie? întinderea sa nu are hotar 
şi tu îi circumscrii esenţa? 

Şi Isaia spune acestea, filosofând[20]: 

„Cine va putea descrie natura Lui?" (îs. 53,8). 

Nu a spus: „cine poate descrie?", a spus însă „cine va putea descrie?", pentru a nu exclude 
viitorul. David rosteşte „minunată este pentru mine ştiinţa ta", în timp ce Isaia nu se referă la el 
însuşi, ci la întreaga fire umană, căreia i-a fost oprit accesul la descrierea naturii divine. 

Dar să vedem dacă nu cumva ştia acest lucru Pavvel, ca unul care s-a bucurat de harul cel mai 
bogat. Ştim că Pavel este cel care afirmă: „în parte cunoaştem şi în parte profeţim". Şi nu numai 
în acest loc, dar şi în altele, nu se referă la esenţă, ci la înţelepciunea pe care o manifestă 
providenţa. Nu vreau să se înţeleagă că vorbesc de providenţa generală [21] care are în grijă 
îngerii, arhanghelii, şi puterile de sus, căci Pavel cercetează acea providenţă particulară care se 
îngrijeşte de oamenii de pe pământ, ba încă şi aceasta este tratată în particular. Pentru că [Pavel] 
nu a cercetat providenţa particulară în întregul ei, aceea care face ca soarele să răsară, sufletele să 
prindă viaţă, corpurile să capete formă, oamenii de pe pământ să se hrănească, cea care 
stăpâneşte Universul şi dă roadele proprii fiecărui anotimp; pe toate acestea le lasă deoparte, 
oprindu-se să cerceteze acea mică parte a providenţei divine, în numele căreia iudeii au fost 
respinşi, iar neamurile primite. 

Şi s-a cutremurat chiar şi înaintea acestei părţi mici a providenţei, ca şi cum s-ar fi aflat înaintea 
unei întinderi nemărginite şi ar fi avut în faţă imensitatea adâncului. Apoi, retrăgându-se de 
îndată din această stare, îşi înălţă glasul şi rosti: 

„O, adânc al bogăţiei, al înţelepciunii şi al ştiinţei lui Dumnezeu, cât sunt de necercetat judecăţile 
Lui." (Rom. 11,33). 

Nu a spus cu neputinţă de înţeles, ci „de necerce-tat". Iar dacă nu pot fi cercetate, cu atât mai 
mult nu este cu putinţă să fie înţelese. „Şi cât de nepătrunse căile Lui". Căile Lui sunt nepătrunse, 
în timp ce El este cu putinţă de înţeles (kataleptos)? Răspunde-mi. Dar ce vorbesc eu de căile 
Sale? Premiile hărăzite nouă pentru luptă ne sunt şi ele cu neputinţă de înţeles (akatalepta), 
pentru că: 

„cele ce ochiul n-a văzut şi urechea n-a auzit şi la inima omului nu s-au suit, pe acestea le-a gătit 
Dumnezeu celor ce-L iubesc pe El" (I Cor. 2, 9). 

Chiar şi darul oferit de El este de negrăit, căci Pavel spune: 

„mulţumire lui Dumnezeu pentru darul Său cel negrăit" (II Cor. 9, 15) 

precum şi: 

„pacea lui depăşeşte orice minte" (Fii. 4, 7). 

Ce zici? Judecăţile Lui sunt de necercetat, căile Lui de nepătruns, pacea depăşeşte orice minte, 
darul este negrăit, cele pe care Dumnezeu le-a pregătit celor ce-L iubesc nu s-au suit la inima 
omului, măreţia Sa nu are margini, înţelepciunea Lui e nemăsurată, toate acestea sunt, aşadar, cu 
neputinţă de înţeles, iar El însuşi să rămână singurul lucru care poate fi înţeles? 

Şi cum ar fi cu putinţă să afirmi aşa ceva fără să ajungi la culmea nebuniei? 

Ţine-1 în loc pe eretic, să nu-1 laşi să se întoarcă pe căile sale. Spune-i: ce zice Pavel? „In parte 
cunoaştem". Ereticul are să spună: nu se referă la esenţă, ci la cele ce ţin de oikonomia divină. Ei 
bine, de-ar fi ca acest cuvânt să se refere Ini r adevăr la cele ce ţin de oikonomia divină, chiar şi 
aşa ne-am apropia mai tare de câştigarea trofeelor victoriei; căci, dacă cele ce ţin de oikonomie 
sunt de neînţeles, cu atât mai mult nu poate fi înţeles Dumnezeu însuşi. Dar pentru a vedea că 
aici nu este vorba de cele ce ţin de oikonomie, ci despre Dumnezeu însuşi, ascultă următoarele; 
după ce a spus „în parte cunoaştem şi în parte profeţim", a adăugat: 

„astăzi cunosc în parte, dar atunci voi cunoaşte aşa cum eu însumi sunt cunoscut" (I Cor. 13, 12). 

De cine să fie, aşadar, cunoscut - de Dumnezeu, ori de cele ce ţin de oikonomia Sa? Evident, de 
către Dumnezeu; prin urmare, pe Dumnezeu îl cunoaşte în parte. 

Şi nu spune „în parte" fiindcă ar cunoaşte numai o parte a esenţei, iar pe o alta nu - căci 
Dumnezeu este fără părţi - ci fiindcă ştie că Dumnezeu este, dar ce este în esenţa lui nu cunoaşte; 
fiindcă are ştiinţa faptului că Dumnezeu este înţelept, dar cât de înţelept este nu cunoaşte; fiindcă 
nu-i este necunoscut că Dumnezeu este mare, dar cum şi în ce fel este măreţia sa, aceasta nu o 
ştie; fiindcă are ştiinţă de atotprezenţa sa, dar ştiinţa modului în care se realizează aceasta nu o 
are; fiindcă nu îi este necunoscut faptul că Dumnezeu le prevede, le susţine şi le stăpâneşte pe 
toate în amănunţime, dar modul în care face toate acestea nu-1 cunoaşte. 
Iată, de aceea spune: „ în parte cunoaştem şi în parte profeţim". 

Dar, dacă tu vrei asta, să-i părăsim pe Pavel şi pe profeţi şi să ne înălţăm la ceruri, să vedem dacă 

nu cumva or fi acolo vreunii care să ştie ce este Dumnezeu în esenţa sa. însă, în cel mai bun caz, 

dacă s-ar găsi unii care să ştie, n-ar avea nimic în comun cu noi, deoarece deosebirea dintre 

îngeri şi oameni este prea mare. Dar, numai pentru a şti cu prisosinţă că nu-i este dat nici unei 

puteri create să cunoască aceasta, îi vom asculta pe îngeri. Cum aşa? Stau ei acolo de vorbă 

despre esenţa lui Dumnezeu şi o cercetează pornind de la ei înşişi? Nicidecum. Dar ce fac 

atunci? Preamăresc, se închină, înalţă neîncetat cânturi de laudă şi imnuri mistice cu o adâncă 

înfri-'coşare. Şi unii rostesc: 

„Slavă întru cei de sus lui Dumnezeu" (Le. 2,14); iar serafimii: 

„Sfânt, sfânt, sfânt" (îs. 6, 3) 

şi îşi pleacă ochii, neavând putere să îndure nici măcar coborârea lui Dumnezeu spre a fi laolaltă 

cu ei;24 iar heruvimii: 

„Binecuvântată fie slava Domnului în locul unde sălăşluieşte el" (Iez. 3,12), 

nu în sensul că ar exista un loc în care Dumnezeu ar sălăşlui, nicidecum, ci în sensul în care noi 

folosim în plan omenesc expresiile „oriunde ar fi" sau „oricum ar fi", pe cât este de chibzuit să 

vorbim în acest chip despre Dumnezeu. Totuşi, facem acest lucru doar fiindcă limba de care noi 
ne folosim este numai omeneasca.25 

Ai văzut câtă teamă este acolo sus şi cât orgoliu aici jos? Aceia preamăresc, aceştia caută să 
iscodească; 26 aceia îşi acoperă ochii, aceştia pun în discuţie posibilitatea de a-şi fixa cu 
neruşinare privirea asupra slavei negrăite. Cine n-ar ofta, cine nu i-ar deplânge pentru nebunia la 
care au ajuns şi pentru că sunt lipsiţi cu totul de minte? 

Voiam să duc mai departe cuvântul despre cele de mai sus, dar, fiindcă am coborât acum în arena 
acestor lupte pentru întâia oară, socotesc că vă este de folos să vă mulţumiţi cu cele deja rostite, 
astfel încăt mulţimea celor viitoare de care m-am apropiat a vi le spune să nu vă smulgă în grabă 
până şi amintirea acestora de acum. In mod sigur, dacă Dumnezeu îngăduie asta, nu o să treacă 
mult timp până ce ne vom munci iarăşi cu acest subiect. Căci eu de multă vreme mă înfăţişam 
înaintea voastră gata să vă spun aceste cuvinte, însă amânam să o fac şi dădeam înapoi, pentru că 
mulţi dintre cei atinşi de boală27 ne ascultau cu plăcere. 

Nevoind să-mi speriu fiara pândită, îmi reţineam limba de la intrarea în aceste lupte pentru ca, 
după ce ar fi ajuns cu totul în stăpânirea noastră, atunci să pornesc la atac. Dar pentru că prin 
harul lui Dumnezeu am fost provocat şi strâmtorat de ei să intru în aceste lupte, nu mi-a mai 
rămas decât să atac la rândul meu plin de încredere şi, pentru aceasta, m-am încins cu armele 
care duc la pieire raţionamentele28 

„şi toată trufia care se ridică împotriva cunoaşterii lui Dumnezeu" (II Cor. 10,4-5). 

M-am încins cu aceste arme nu pentru a-i doborî pe duşmani, ci pentru a-i ridica pe cei căzuţi. 
Căci virtutea acestor arme este chiar aceea de a fi în stare să îi învingă pe cei puşi pe ceartă, iar 
pe cei care ascultă cu bunăvoinţă să-i vindece cu multă grijă; nu rănesc, dimpotrivă, vindecă 
bolile. 

Să nu fim, aşadar, cuprinşi de furie împotriva lor, nici să nu ne revărsăm mânia, dimpotrivă, să le 

vor-bim cu îngăduinţă, deoarece nimic nu este mai puter-uic decât îngăduinţa şi blândeţea. De 

aceea şi Pavel a cerut stăruitor să fie urmată o asemenea purtare, spunând: 

„un slujitor al Domnului nu trebuie să se certe, ci să fie blând fată de toţi" (II Tim. 2, ,24), 

Nu a spus „numai faţă de fraţi", ci „faţă de toţi". Şi iarăşi: 

„îngăduinţa voastră să se facă ştiută", nu a spus fraţilor, ci „tuturor oamenilor" (II Filip. 4, 9). 

La ce bun, stă scris, dacă-i iubeşti pe cei ce te iubesc? Dacă prietenia unora te-ar vătăma şi te-ar 
atrage către împărtăşirea lipsei de evlavie, îndepărtează-te de aceş~tia, chiar de ţi-ar fi prieteni. 
Iar de-ar fi unul din ochii tăi, scoate-1. Căci este scris: 

„dacă ochiul tău te sminteşte, scoate-1" (Mat. 5,29), 

fără să se aibă în vedere corpul. 29 Cum altfel? Căci dacă se referea la natura corpului, am fi avut 
de-a face cu o acuzaţie care îl privea în cele din urmă pe creatorul acestei naturi. De altminteri, 
nu se impune scoaterea unui ochi, indiferent care dintre ei, căci dacă cineva s-ar fi lipsit de 
ochiul stâng, tot s-ar fi găsit în sminteală. Dar tocmai pentru a pricepe că nu despre ochi este 

cuvântul, a adăugat că-i vorba de ochiul drept, spre a arăta că de ţi-ar fi cineva un prieten atât de 
apropiat pe cât de apropiată ţi-e folosirea ochiului drept, să-1 alungi chiar şi pe acesta şi să-1 
desprinzi din legătura de prietenie pe care o are cu tine, dacă s-ar întâmpla să te smintească. într- 
adevăr, la ce foloseşte să ai un ochi care duce la ruinarea res-tului corpului? 

Aşadar, dacă, aşa cum spuneam, prieteniile avute ne-ar dăuna, să fugim de acestea şi să ne lipsim 
de ele. In situaţia în care pe oricare dintre asemenea prieteni nici nu-1 ajuţi şi capeţi în schimb din 
partea lui numai pagubă, câştigă putinţa de a rămâne fără pierdere în urma destrămării prieteniei; 
să fugi de prieteniile acestora, dacă îţi sunt dăunătoare. Doar fugi, nu te certa, nici nu purta 
război. La fel îndeamnă şi Pavel când spune: 

„dacă se poate, pe cât stă în puterea voastră, trăiţi în bună pace cu toţi oamenii" (Rom. 12,18). 

Eşti slujitorul Dumnezeului păcii: al aceluia care, in timp ce alunga demonii şi înfăptuia mii de 
bine~faceri, când îl numiră posedat de diavol nu a trimis foc din cer asupra defăimătorilor lui, nu 
i-a spuibe~Tat, nu le-a mistuit limba lor atât de neruşinată şi de neştiutoare, deşi toate acestea îi 
stăteau în putere, ci doar a răspuns acuzaţiei, spunând: 

„Eu nu am demon, ci îl cinstesc pe cel ce m-a trimis" (In. 8, 49). 

Iar când slujitorul arhiereului 1-a lovit, ce spune? 

„Dacă am vorbit rău, dovedeşte că este rău, iar dacă am vorbit bine, de ce mă baţi?" (In. 18, 23). 

Stăpânul îngerilor se apără şi dă socoteală unei slugi. Nu e nevoie de cuvântări care să cuprindă o 
mulţime de cuvinte. Zăboveşte numai asupra acestor vorbe în cugetul tău, meditează la ele fără 
întreru-pere şi rosteşte: „dacă am vorbit rău, dovedeşte că este rău, iar dacă am vorbit bine, de ce 
mă baţi?". Şi ia seama la cel care vorbeşte, în faţa cui vorbeşte şi pricina pentru care vorbeşte, iar 
vorbele acestea îţi vor deveni un descântec divin nesfârşit, care va puntea potoli orice răbufnire a 
spiritului tău. Ia seama la înălţimea celui jignit, la cât de joasă e condiţia celui care îl jigneşte şi 
la neasemuirea jignirii. Căci nu numai că 1-a insultat, ba încă 1-a şi lovit. Şi nu doar 1-a lovit, 1-a 
plesnit peste faţă, lovitură mai umilitoare decât oricare alta. Dar, cu toate acestea, le-a suportat pe 
toate pentru ca tu să ai din belşug de unde învăţa sa fii cumpătat. Să nu cugetăm la acele cuvinte 
numai în clipa de faţă, ci şi de fiecare dată când ne amintim de ele. 

Mi-aţi încuviinţat cele pe care le-am rostit, dezvăluiţi-mi, însă, încuviinţarea prin faptele 
voastre. 30 Atletul se pregăteşte în palestră cu gândul să dezvăluie mai apoi, în timpul luptelor, 
folosul pregătirii. La fel şi tu, cuprins acum de atenţia acordată ascul^tării cuvintelor, pe viitor, 
când mânia se va apropia de tine, dezvăluie câştigul obţinut din ascultare şi rosteşte neîncetat 
vorba aceasta: „dacă am vorbit rău, dovedeşte că este rău, iar dacă am vorbit bine, de ce mă 
baţi?", înscrie -ţi vorba aceasta în cugetul tău. Vă reamintesc neîncetat aceste cuvinte pentru ca 
toate pe care vi le-am spus să vă pătrundă în suflet, pentru că amintirea cuvintelor şi folosul 
acestei amintiri să vă rămână de neşters. Căci dacă avem înscrise aceste cuvinte la temelia 
cugetului nostru, nici unul dintre noi nu va fi atât de împietrit, aşa lipsit de judecată şi de 
sensibilitate, încât să se lase vreodată purtat către mânie. In locul oricărui frâu şi al oricărui 
căpăstru, aceste cuvinte ne vor putea struni limba purtată la mânie dincolo de măsură şi dincolo 

de cât este îngăduit, ne vor putea potoli cugetul şi ni-1 vor călăuzi cu moderaţie, pentru ca 
pacea3 1 să ne locuiască veşnic şi cu desăvârşire. 

Fie ca această pace să ne bucure pentru totdeauna, prin harul şi iubirea de oameni a Domnului 
nostru Iisus Hristos, căruia slavă I se cuvine împreună cu Tatăl şi cu Sfântul Duh, acum şi 
pururea şi în vecii Vecilor, Amin. 

Omilia II - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 

A aceluiaşi, rostită cu multe zile după [întâia] cuvântare 

contra anomeenilor, după ce între timp a vorbit contra iudeilor, apoi a păstrat tăcerea pe 

timpul prezenţei episcopilor şi după ce a avut loc comemorarea mai multor martiri32, 

acum din nou contra anomeenilor 

în privinţa necunoaşterii lui Dumnezeu, 

cuvântarea a doua. 

Hai să ne pregătim iarăşi pentru lupta dusă împotriva necredincioşilor anomeeni! Dacă se arată 
indignaţi că îi numesc necredincioşi, să se îndepărteze de făptuirea necredinţei, iar eu voi da 
uitării această de-numire. Să renunţe la cugetarea lor lipsită de necredinţă, iar eu mă voi lipsi de 
folosirea unei denumiri atât de ruşinoase, însă, atât timp cât ei necinstesc credinţa şi se acoperă 
pe ei înşişi de ocară şi nu intră în pământ de ruşine, pentru ce să se arate nemulţumiţi faţă de noi, 
ca unii care îi acuzăm prin vorbe de cele pe care ei le fac să se arate limpede prin fapte? 

Coborâsem de curând în arena acestor dispute spre a duce lupta, după cum bine vă amintiţi, şi 
începusem aceste atacuri, când s-au ivit dintr-o dată lupta împotriva iudeilor33 şi doar nu era 
chibzuit să ne preocupăm în treacăt de propriile mădulare atinse de boală.34 Fără îndoială, 
cuvântările împotriva anomeenilor sunt întotdeauna nimerite. Insă, dacă în acel moment nu i-am 
fi avut mai întâi în vedere pe acei fraţi ai noştri slăbiţi şi atinşi de boala practicilor iudaice, şi 
dacă nu i-am fi tras de îndată afară din focul iudaizării, atunci nu ne-ar fi fost de nici un folos să-i 
mai chemăm când păcatul îi va fi cucerit deja de timpuriu. După luptele purtate contra acelora s- 
a ivit iarăşi ceva, anume prezenta unei mulţimi de părinţi plini de duh, veniţi aici din toate 
părţile. 33 Când părinţii se întâlniră în această mare duhovnicească precum fluviile la revărsare, 
nu era nici atunci momentul potrivii să ne desfăşurăm discursul. Iar după plecarea părinţilor au 
sosit una după cealaltă şi fără întrerupere zilele de pomenire a martirilor şi nu se cuvenea să fie 
lăsată deoparte elogierea acelor atleţi. 36 Vă spun toate acestea şi le enumăr cu grijă pentru ca voi 
să nu vă închipuiţi că amânarea luptelor contra anomeenilor ne-a fost cumva pricinuită de 
nehotărârea şi indiferenţa noastră. 

Acum, aşadar, după ce am pus capăt luptelor împotriva iudeilor, s-au întors şi părinţii în 
ţinuturile lor şi am şi tras îndeajuns folos din elogierea martirilor, hai să curmăm în timpul ce 
urmează frământarea aşteptării voastre de a ne asculta. Ştiu bine că în privinţa unor asemenea 
discursuri aşteptarea mea de a le rosti nu mă frământă mai puţin decât îl frământă pe fiecare 
dintre voi aşteptarea ascultării acestora. Cauza unui asemenea simţământ o reprezintă faptul că, 
încă de la început, cetatea noastră este iubitoare de Hristos şi că i-a fost încredinţată această moş- 
tenire străveche, aceea ca voi să nu lăsaţi vreodată să fie pângărite învăţăturile credinţei. 

De unde reiese că este într-adevăr aşa? Pe vremea strămoşilor voştri coborâră din Iudeea unii 
care tulburau învăţăturile curate ale credinţei apostolice, cerând tăierea împrejur şi păzirea Legii 
lui Moise. Locuitorii de atunci ai cetăţii voastre nu au răbdat în tăcere această „noutate". 
Dimpotrivă, asemenea câinilor destoinici în momentul în care văd lupii pe cale să se repeadă 
asupra turmei şi să o răpună, la fel s-au năpustit şi ei asupra acelora, gonindu-i de peste tot şi 
alungându-i. Şi nu se opriră până ce nu au obţinut trimiterea de către apostoli a învăţăturilor 
destinate întregii lumi, unele prin care să fie înălţat un zid de apărare în faţa unui asemenea atac 
îndreptat împotriva credincioşilor atât de către cei de atunci, cât şi de toţi ceilalţi care i-au urmat 
mai apoi (Fapte, 15, 1 - 31). 

De unde să începem cuvântarea împotriva anomeenilor? De unde altundeva, dacă nu de la 
acuzarea lor pentru necredinţa de care dau dovadă? Câtă vreme toate pe care le creează şi toate 
acţiunile lor urmăresc strămutarea cugetului celor ce îi ascultă de la credinţă, cum să fie prea 
mare acuzaţia de lipsă a evlaviei? Este într-adevăr aşa, întrucât, când Dumnezeu dezvăluie ceva, 
trebuie primit cu credinţă lucrul rostit de El, nicidecum sa fie iscodit cu nesăbuinţă. 
Să mă numească şi pe mine necredincios oricare dintre ei o vrea, eu însă nu mă voi mânia. De 
ce? Fiindcă îmi fac cunoscut tuturor numele prin lucrările mele. Dar ce spun eu „să mă numească 
necredincios"? Să mă numească şi nebun întru Hristos.37 Chiar mă voi bucura de acest nume ca 
de o distincţie de glorie, pentru că voi împărtăşi acest nume laolaltă cu Pavel. Căci spune el: 

„Suntem nebuni din pricina lui Hristos" (I Cor. 4,10). 

Această nebunie este mai plină de chibzuinţă decât orice înţelepciune. Cele pe care înţelepciunea 
lumii nu a avut puterea să le descopere, au fost dobândite prin nebunia întru Hristos; aceasta a 
risipit întunericul lumii, aceasta a înălţat lumina cunoaşterii. Dar ce este nebunia întru Hristos? 
Nebunia întru Hristos se iveşte de fiecare dată când potolim turbarea propriilor noastre 
raţionamente stânjenitoare, când ne despovărăm cugetul şi ni-1 golim de educaţia primită în lume 
pentru ca, în vremea în care avem să primim învăţăturile lui Hristos, să ne găsim cugetul în tihnă 
şi în neîntinare, spre a ne fi astfel îngăduită ascultarea cuvintelor divine. Când Dumnezeu 
dezvăluie ceva, lucrul dezvăluit nu trebuie să devină obiectul curiozităţii, ci se cuvine să fie 
primit cu credinţă. Deoarece, în privinţa unor asemenea lucruri, numai un suflet tare nesăbuit şi 
aventuros stă să le iscodească cauzele, să pretindă descrieri amănunţite şi să caute aflarea 
modului în care se ivesc. Şi pe toate acestea voi încerca să le fac clare pornind de la Scripturile 
înseşi. 

Zaharia era un om mare şi minunat, onorat cu demnitatea de arhiereu,38 fiindu-i încredinţată de 
către Dumnezeu slujirea cea mai înaltă din întregul popor. Acest Zaharia, când intră în Sfânta 
Sfintelor, în locul sacru pe care, dintre toţi oamenii, numai lui îi era îngăduit să-1 privească - ia 
seama că avea o putere egală cu cea a întregii mulţimi laolaltă, căci el singur înălţa rugăciuni 
pentru tot poporul şi aducea împăcarea între Stăpân şi robi; iată, aşadar, ce fel de mijlocitor între 
Dumnezeu şi oameni era el! - văzu atunci un înger stând înăuntru şi, când vedenia îl copleşi pe 
om, îngerul a spus: 

„Nu te teme, Zaharia! Rugăciunea ta a fost auzită şi vei da naştere unui fiu" (Luca, 1, 13). 

Care să fie legătura logică39 dintre toate acestea? Se ruga pentru popor, pentru păcătoşi, cerea 

iertare pentru fraţii săi întru robie şi îngerul îi spune: „Nu te teme, căci rugăciunea ta a fost 

auzită" şi îi aduce ca dovadă a ascultării rugăciunii faptul de a i se naşte un copil, Ioan. Şi este 

întru totul justificat. Căci, dat fiind că el se ruga pentru păcatele poporului, se cuvenea să i se 

nască un fiu care să strige: 

„Iată mielul lui Dumnezeu, cel ce ridică păcatul lumii" (Ioan, 1, 29). 

Deci, îngerul avea deplină justificare când spunea: „Rugăciunea ta a fost ascultată şi vei da 

naştere unui fiu". 

Ce se petrecu atunci cu Zaharia? Căci urmărim să arătăm că nu primeşte iertare iscodirea 
oracolelor divine şi că este necesar să primim aceste revelaţii cu credinţă. Se gândi la vârsta lui, 
la cărunteţea lui, la slă-biciunea trupului său; se gândi la femeia lui stearpă şi nu dădu crezare 
îngerului. Căută atunci să priceapă modul în care s-ar petrece aşa ceva şi spuse: 

„După ce voi cunoaşte aceasta?" (Le. 1, 18). 

„Cum - va fi spus el - se va întâmpla aceasta? Mă ştiu bătrân şi încărunţit cu totul, iar femeia mea 
stearpă e înaintată în zilele ei. Dacă vârsta nu-i la vremea ei, firea nu-i bună la nimic. Cum să 
aibă vreo noimă cele făgăduite? Eu, semănătorul, sunt vlăguit; câmpul e sterp". Şi oare nu va 
părea unora că el este vrednic de iertare, câtă vreme cercetează logica faptelor şi pare să 
rostească ceva îndreptăţit? Insă lui Dumnezeu nu-i păru vrednic de iertare. Şi este întru totul 
justificat. Deoarece, când Dumnezeu dezvăluie ceva, nu trebuie să fie construite raţionamente, 
nici nu trebuie să aibă loc o enumerare a stărilor de fapt existente, şi nici nu trebuie pusă mai 
înainte constrângerea naturală şi nimic altceva asemenea. Căci puterea dezvăluirii este mai 
presus decât toate acestea, fără să-i poată sta împotrivă vreun obstacol. 

Ce faci, omule? Dumnezeu făgăduieşte, iar tu îţi numeri anii şi pui mai înainte bătrâneţea? Nu 
cumva o fi mai vârtoasă bătrâneţea decât făgăduinţa lui Dumnezeu? Ei, bine, să fie atunci natura 
mai puternică decât creatorul naturii? Nu ştii ce lucrări puternice sunt înfăptuite de cuvintele 
sale?40 Cuvântul lui aşternu cerul; cuvântul lui a pus în loc temelia lumii; cuvântul lui i-a creat 
pe îngeri, iar tu eşti cuprins de îndoială în privinţa unei naşteri? Din această pricină se mânie 
îngerul şi nu-1 iertă pe Zaharia, chiar dacă acesta era preot. Căci, acela care deţinea o demnitate 
mai mare decât a celorlalţi trebuia să le fie superior celorlalţi şi în credinţă. In ce fel a fost 
pedepsit? „Iată vei fi mut şi nu vei putea să vorbeşti" Limba ta, aceasta a vrut să spună, cea care 
a slujit necredinţei cuvintelor tale, chiar aceasta va fi cea care va primi pedeapsa pentru 
necredinţă. „Iată vei fi mut şi nu vei putea să vorbeşti până în ziua când vor fi acestea". Ia aminte 
la iubirea de oameni a Domnului. „Nu crezi în mine - a spus el - primeşte acum pedeapsa, iar 
când vei primi o dovadă din partea faptelor, atunci îmi opresc mânia. Când vei pricepe că ai fost 
urgisit pe drept, atunci te voi scăpa de pedeapsă". 

Să audă şi anomeenii cum se mânie Dumnezeu pe cel care îl iscodeşte! Iar dacă acela a fost 
pedepsit pentru că nu sa încrezut în naşterea pământească, cum vei scăpa de pedeapsă tu, cel care 
faci din naşterea de sus cea nepătrunsă un obiect al iscodirilor tale?41 Răspunde-mi! Acela nu a 
afirmat nimic, a voit numai să priceapă şi n-a găsit iertare. Iar tu, care afirmi răspicat că deţii 
cunoaşterea celor pe care nimeni nu le poate contempla sau înţelege (akatalepta), ce scuză vei 
avea? Va exista pedeapsă pe care să n-o atragi împotriva ta? 

Dar, pentru cuvintele cuvenite în privinţa naşterii vom aştepta cu răbdare momentele potrivite. 
Până atunci, însă, să urmăm calea către tema de mai înainte, să revenim la cele pe care le-am 
abandonat deunăzi, pentru a purcede la smulgerea rădăcinii, maica tuturor relelor şi cea de la 
care pornind li s-au dezvoltat asemenea învăţături. Care este, aşadar, rădăcina tuturor relelor? 
Credeţi-mă, mă cuprinde înfiorarea la gândul că o voi divulga. Mi-e teamă ca prin limbă să dau 
la iveală obiectele de care aceia se îngrijesc fără încetare în cugetul lor. Care este, prin urmare, 
rădăcina acestor rele? Aceea că un om a îndrăznit să spună că îl cunoaşte pe Dumnezeu întocmai 
cum Dumnezeu se cunoaşte pe sine însuşi. Mai este nevoie de o respingere în cazul unor 
asemenea cuvinte, mai este nevoie.de o demonstraţie? Nu este suficientă numai rostirea 
cuvintelor spre a dovedi întreaga lor lipsă de evlavie? Căci aceste cuvinte sunt curată nebunie, o 
sminteală fără putinţă de iertare, un chip mai nou al lipsei de evlavie. Nimeni riu a îndrăznit 
vreodată ca un asemenea lucru sâ-i treacă prin minte, nici să pronunţe cu limba aşa ceva, 

Pricepe, nefericitule şi suferindule, cine eşti tu şi cine este cel pe care îl supui curiozităţii tale; tu, 
om fiind, îl iscodeşti pe Dumnezeu? Chiar numai cele doua nume sunt de ajuns spre a arăta lipsa 
de măsură a nebuniei, câtă vreme omul este pulbere şi cenuşa (Fac. 18, 27), carne şi sânge (Mat. 
16,17), iarbă şi floare a câmpului (îs. 40, 6), umbră (I Cron., 29,15), fum (Ps. 101, 4) şi 
deşertăciune (Ps. 38, 5), dacă nu cumva există ceva mai slab şi mai lipsit de valoare decât aceste 
lucruri cu care este asemuit. Să nu socotiţi că cele rostite reprezintă o acuzaţie împotriva naturii. 
De altfel, nu eu spun acestea, profeţii sunt cei care le-au cugetat42 fără să necinstească specia 
noastră, ci spre a domoli răbufnirea orgolioasă a celor lipsiţi de minte; fără să dispreţuiască 
natura noastră, ci spre a coborî mândria celor cuprinşi de nebunie. 

Căci, în situaţia în care, în ciuda existentei acelor cuvinte menţionate, atât de numeroase şi atât 
de puternice, s-au arătat totuşi unii care au întrecut lăudăroşenia diavolului, dacă n-ar fi fost rostit 
nici un asemenea cuvânt, spre care culme a orgoliului nu s-ar fi năpustit? îmi poţi spune? Au 
leacul la îndemână şi ei încă sunt cuprinşi de aprindere. 43 Cât de tare s-ar fi aprins orgoliul lor, 
dacă aceia nu ar fi dezvăluit cuvinte atât de numeroase şi atât de puternice despre natura 
omenească? Ascultă, aşadar, ce spune despre el însuşi dreptul patriarh44: 

„iar eu sunt pulbere şi cenuşă" (Gen, 18, 27). 

Vorbea cu Dumnezeu şi această libertate de a-i vorbi nu îi stârnea orgoliul, ba dimpotrivă, 
deţinerea acestei libertăţi îl determina să păstreze măsura. Iar aceştia, care nu preţuiesc nici cât 
umbra aceluia, se socotesc mai mari decât îngerii înşişi. Iată dovada faptului că ating culmea 
nebuniei! 

Să-mi spui dacă dumnezeul pe care îl ai ca obiect al cercetării tale iscoditoare este cel fără de 
început, cel neschimbător, cel fără de trup, cel nesupus distrugerii, cel atotprezent, cel ce este 
deasupra tuturor şi cel care este mai presus de întreaga creaţie. Ascultă ce cugetă profeţii despre 
El şi umple-te de teamă: 

„Cel ce aruncă ochii spre pământ şl îl face pe el de se cutremură" (Ps, 103,32). 

Priveşte numai şi zguduie marele şi puternicul pământ. 

„Cel ce se atinge de munţi şi fumegă (Ps. 103,32) (şi iarăşi:] 

... El zguduie pământul din temelia lui, aşa încât stâlpii lui se clatină (Iov, 9, 6)". 

El ameninţă marea şi o seacă (cf. îs. 51,10). 

„El spune adâncului: Vei deveni pustiu" (îs. 44,27). [şi în altă parte:] 

„Marea a văzut şi a fugit, Iordanul s-a întors înapoi. Munţii au săltat ca berbecii şi dealurile ca 
mieii oilor" (Ps. 113,3-4). 

întreaga făptură este zguduită, se teme, tremură de spaimă; numai aceştia îşi arată orgoliul 
sfidător, privesc de sus, îşi dispreţuiesc propria lor mântuire - aceasta, pentru a nu mai aminti de 
dispreţul faţă de Domnul tuturor lucrurilor. 

Mai înainte căutam să-i învăţăm pornind de la exemplul puterilor de sus, al îngerilor, al 
arhanghelilor, al heruvimilor şi al serafimilor. De data aceasta, pornim de la făptura fără simţire 
şi ei tot nu se lasă mişcaţi. Vezi cât de frumos este cerul acesta, cât de mare, cum este el 
încununat cu un cor al feluritelor stele? De câtă vreme durează? Se menţine în fiinţă de cinci mii 
de ani şi mai bine, şi timpul îndelungat nu 1-a îmbătrânit. După cum un trup tânăr şi în deplină 
putere îşi are vârsta de înflorire, în care se află în deplină creştere şi în toată vigoarea, întocmai 
este şi cerul, care şi-a păstrat frumuseţea ce i-a fost încredinţată încă de la origine şi trecerea 
timpului nu 1-a făcut deloc mai slab. Iar acest cer plin de frumuseţe, mare, strălucitor, stabil, 
durabil şi care fiinţează de atât timp a fost făcut de către Dumnezeu însuşi cu o uşurinţă 
asemănătoare celei cu care cineva îşi construieşte în joacă o colibă, a fost făcut de către cel pe 
care tu îl ai ca obiect al curiozităţii, şi pe care îl cobori spre a-1 circumscrie propriilor tale 
raţionamente. Acest lucru a fost pus în lumină şi de Isaia când spunea: 

„Cel care aşază cerul ca o boltă şi îl întinde ca pe un cort deasupra pământului" (îs. 40,22). 

Vrei să priveşti şi pământul? Şi pe acesta 1-a făcut ca şi cum n-ar fi făcut nimic. Căci despre cer 
Isaia spune: „Cel care aşază cerul ca o boltă şi îl întinde ca pe un cort deasupra pământului", iar 
despre pământ: 

„Cel care cuprinde cercul pământului, cel care a făcut pământul ca şi cum n-ar fi făcut 

nimic".(Isaia, 40, 22-23), 

pământul cel atât de mare şi de întins. 

Gândeşte-te la cât de mare este întinderea munţilor, la mulţimea neamurilor omeneşti, la 
înălţimea şi mulţimea plantelor, la numărul cetăţilor şi la mărimea construcţiilor, la cât de 
numeroasă este mulţimea de patrupede, de fiare sălbatice şi târâtoare de tot felul pe care le poartă 
pământul pe suprafaţa sa! Dar, pe cât este acesta de întins şi de mare, pe atât a fost şi uşurinţa cu 
care 1-a făcut, astfel încât profetul, fără să poată găsi o comparaţie pentru o asemenea uşurinţă, 
spune că a făcut pământul „ca şi cum nu ar fi făcut nimic". 

Câtă vreme nu erau suficiente măreţia şi frumuseţea celor văzute spre a înţelege puterea 
Creatorului, căci sunt în mare măsură inferioare măreţiei şi puterii întregi a celui ce le-a făcut, 
profeţii găsiră un alt mod prin care să fie în stare, după puterea lor, să ne dea mai mult de înţeles 
despre puterea lui Dumnezeu. Care este acest mod? Este acela datorită căruia nu au înfăţişat 
numai măreţia lucrurilor create, ci au vorbit si despre modul în care s-a petrecut actul creaţiei, 
pentru ca din aceste două perspective, pornind şi de la măreţia lucrurilor create şi de la uşurinţa 
actului creaţiei., noi să putem dobândi o idee ceva mai potrivită, atât cât stă în puterea noastră, 
despre puterea lui Dumnezeu. Aşadar, nu cerceta numai măreţia celor create, ci şi uşurinţa 
făcătorului lor. 

Iar lucrul acesta nu este dezvăluit numai în privinţa pământului, ci şi în privinţa naturii 
oamenilor. Căci profetul spune cândva: 

„cel care cuprinde cercul pământului şi pe locuitorii acestuia ca pe nişte lăcuste" (îs. 40, 22.) 
şi tot atunci: 

„toate neamurile sunt înaintea sa precum picăturile care se scurg dintr-un vas" (îs. 40, 15). 

Sa nu treci cu uşurinţă peste acest cuvânt, ci, în chip temeinic, desfăşoară şi cercetează înţelesul 
celor spuse. Fă socoteala tuturor neamurilor: sirieni, cilicieni, capadocieni, bitinieni, locuitorii 
din preajma Pontului Euxin, din Tracia, din Macedonia, din întreaga Eladă, cei de pe insule, din 
Italia, cei din afara lumii cunoscute nouă, cei de pe insulele britanice, sarmaţii, hinduşii, 
locuitorii de pe teritoriul Persiei şi toate celelalte neamuri şi triburi cărora nu le cunoaştem nici 
măcar numele. Să-mi spui în care parte a unei asemenea picături te regăseşti tu, cel ce îl 
iscodeşte pe acel Dumnezeu pentru care „toate neamurile sunt precum picăturile care se scurg 
dintr-un vas"? 

Dar la ce bun să se vorbească despre cer, pământ, despre mare şi despre natura oamenilor? Să ne 
înălţăm prin cuvântul nostru deasupra cerului şi să ne îndreptăm către îngeri. Cunoaşteţi, fără 
îndoială, că fie şi numai unul dintre îngeri egalează în demnitate întreaga creaţie văzută, ba încă 
o şi întrece cu mult. Câtă vreme lumea întreagă nu este vrednică de omul drept, după cum spune 
Pavel: 

„ei, de care lumea aceasta nu era vrednică"(Ev, 11, 38), 

cu atât mai mult nu ar putea deveni vreodată vrednică de un înger, fiindcă îngerii au o demnitate 
cu mult mai mare decât cea a drepţilor. Dar, cu toate că în înalt sunt zeci şi zeci de mii de îngeri, 
mii şi mii de arhangheli, tronuri, domnii, începătorii şi stăpânii, popoare nesfârşite de puteri fără 
de trup şi cete nenumărate, El le-a creat pe toate aceste puteri45 cu o asemenea uşurinţă, astfel 
încât nici un cuvânt nu ar fi în stare să o înfăţişeze. I-a fost îndeajuns să le voiască pe acestea 
toate şi, după cum voinţa nu ne solicită nici un efort, nici lui nu i-a solicitat vreun efort crearea 
unor puteri atât de mari şi atât de numeroase. Acesta este lucrul pe care 1-a dezvăluit profetul 
când spunea: 

„Toate câte a vrut a făcut în cer şi pe pământ" (Ps. 134, 6). 

Nu vezi cum a fost de ajuns singură voinţa lui nu numai pentru crearea celor de pe pământ, ci şi 
pentru crearea puterilor de sus? 

Auzind, aşadar, toate acestea, nu îţi vine să-ţi plângi de milă - răspunde-mi! - nu îţi vine să intri 
în pământ de ruşine că ai ajuns la o nebunie atât de mare, astfel încât pe acela pe care se cuvenea 
numai să-1 slăveşti şi să i te închini, tu l-ai iscodit ca pe unul din lucrurile cele mai lipsite de 
însemnătate, mânat de plăcerea de a purta controverse şi stăpânit de curiozitate? De aceea şi 
Pavel, ca unul care era plin de multă înţelepciune, privind laolaltă măreţia neasemuită a lui 
Dumnezeu şi josnicia naturii omeneşti, se supără pe iscoditorii lucrărilor sale şi, mânios, rosti 
necruţător: 

„Dar, omule, tu cine eşti care răspunzi împotriva lui Dumnezeu?" (Rom., 9, 

20). 

Cine eşti? Ia seama mai înainte la natura ta: nu este cu putinţă să găseşti vreun nume care să-ţi 
exprime nimicnicia. 

Dar, ai să spui: „Om fiind, sunt înălţat prin darul libertăţii". Nu ai fost înălţat, însă, pentru a-ţi 
folosi libertatea lansându-te în controverse, ci pentru a profita de această cinstire prin ascultarea 
celui care ţi-a acordat-o. Dumnezeu nu ţi-a acordat această cinstire ca tu să-1 înfrunţi, ci să-1 
preamăreşti, îl înfruntă, într-adevăr, acela care îi iscodeşte esenţa. Dacă faptul de a nu-i iscodi 
făgăduinţele înseamnă a-1 preamări, răstălmăcirea şi iscodirea nu numai a lucrurilor dezvăluite, ci 
chiar şi a celui care le dezvăluie, înseamnă a-1 necinsti. Ca mărturie că faptul de a nu-i iscodi 
făgăduinţele înseamnă a-1 preamări, ascultă-1 pe Apostolul Pavel când vorbeşte despre Ayraam, 
despre ascultarea de care dădea dovadă şi despre credinţa lui deplină: 

„Şi neslăbind în credinţă, nu s-a uitat la trupul său amorţit şi nici la amorţirea pântecelui Sarrei; 
şi nu s-a îndoit, prin necredinţă, de făgăduinţa lui Dumnezeu, ci s-a întărit în credinţă"(Rom. 
4,19-20). 

Vrea să spună că natura şi vârsta îl duceau la deznădejde, iar credinţa îi îngăduia să aibă fericite 
nădejdi. 

„Ci s-a întărit în credinţă, dând slavă lui Dumnezeu şi fiind încredinţat că ceea ce i-a făgăduit are 
putere să şi facă" (Rom. 4,20-21). 

Vezi cum este el încredinţat în privinţa celor pe care le dezvăluie Dumnezeu îi dă slavă lui 
Dumnezeu? Aşadar, dacă cel care dă slavă lui Dumnezeu este acela care crede în el, cel care nu 
crede în el îşi atrage asupra capului său necinstirea adusă lui Dumnezeu. 

„Tu cine eşti care răspunzi împotriva lui Dumnezeu?" Apoi, dorind să arate distanta care există 
între om şi Dumnezeu, nu trebuia să arate în mod precis cât de mare este, ci numai sa ofere o 
comparaţie care să ne ducă cu gândul la o deosebire cu mult mai mare. Ce spune anume? 
„Oare făptura va zice celui ce a făcut-o: De ce m-ai făcut aşa? Sau nu are olarul putere peste lutul 
lui ca din aceeaşi frământătură să facă un vas de cinste, iar altul de necinste?"(Rom., 9,20-21). 

Ce mai răspunzi acum? Se cuvine să te supui lui Dumnezeu precum o face lutul faţă de olar? Da, 
spune Pavel, pentru că deosebirea dintre om şi Dumnezeu este tot atât de mare precum cea dintre 
lut şi olar. Ba încă nici nu este atât, ci cu mult mai mare. Aceasta, deoarece lutul şi olarul au o 
unică substanţă, după cum se spune şi în Cartea lui Iov: 

„Nu îi iau în seamă pe cei care locuiesc în case de lut, din acelaşi lut din care noi înşine ne 
tragem obârşia" (Iov, 4,19). 

Iar dacă omul se arată superior şi mai frumos decât lutul, diferenţa nu provine dintr-o deosebire 
de natură, ci din înţelepciunea meşteşugarului, fiindcă altminteri nu te deosebeşti cu nimic faţă 
de lut. Dacă nu crezi, să te convingă atunci raclele şi urnele funerare; vei afla în preajma 
mormintelor strămoşilor dispăruţi că aşa stau lucrurile. Aşadar, pe când între lut şi olar nu există 
vreo deosebire, între Dumnezeu şi om deo-sebirea de substanţă este atât de mare, încât nici un 
cuvânt nu o poate exprima şi nici un gând nu o poate cuprinde spre a-i socoti măsura. După cum 
lutul se supune în mâinile olarului, oricât l-ar întinde acela şi l-ar frământa, la fel si tu, precum 
lutul, să rămâi fără grai când Dumnezeu voieşte să facă o lucrare. Pavel nu a spus acestea 
urmărind să ne curme libertatea - cum să fie aşa? - nici din desconsiderare faţă de liberul nostru 
arbitru, ci pentru a nărui şi mai tare orgoliul nostru. 

Dacă vrei, să cercetăm şi acest aspect. Oare ce doreau aceia să priceapă, iar Pavel le-a închis gura 
fără cruţare? Să ti fost vorba de iscodirea esenţei? Nicidecum, fiindcă nimeni nu a dorit vreodată 
aşa ceva, ci căutau să cunoască ceva mult mai neînsemnat, lucrările lui Dumnezeu. De ce este 
unul pedepsit, iar altul miluit; de ce nu îi sunt date unuia pedepse, câtă vreme acela este plin de 
rele; de ce a fost iertat unul, iar altul nu. Aceste lucruri şi altele asemenea căutau să cunoască. De 
unde reiese aşa ceva? Din cuvintele spuse mai înainte de către Pavel: 

„ Deci, dar, Dumnezeu pe cine voieşte miluieşte iar pe cine voieşte îl împietreşte. îmi vei zice, 
deci: De ce mai dojeneşte? Căci voinţei lui cine i-a stat împotrivă?" Apoi, adăugă: „Dar, omule, 
tu cine eşti care răspunzi împotriva lui Dumnezeu?" (Rom. 9, 18-20). 

Aşadar, Pavel le închide gura celor care căutau să răstălmăcească lucrările lui Dumnezeu. Câtă 
vreme el nu le îngăduie nici aceasta, tu, răstălmăcitor al înseşi esenţei preafericite care 
înfăptuieşte toate lucrurile, nu socoteşti că eşti vrednic de atacuri înmiit de puternice? Şi cum să 
nu fie vorba de culmea nebuniei? Ascultă-1 pe profet, ori mai bine spus, ascultă-1 pe Dumnezeu 
care grăieşte prin acesta: 

„dacă Eu sunt Părinte, unde este cinstea ce trebuie să-mi daţi? Şi dacă sunt Stăpân, unde este 
teama de mine?" (Mal, 1, 6.). 

Cel care se teme nu răstălmăceşte, ci face o plecăciune de închinare, nu iscodeşte, ci 
binecuvântează şi preamăreşte. 

Te învaţă acestea atât puterile de sus, cât şi preafericitul Pavel. Iar Pavel nu reproşează altora 
decât lucruri pe care el însuşi nu le împărtăşeşte. Ascultă, bunăoară, ce le spune filipenilor, 
dezvăluind că el nu deţine decât o cunoaştere parţială, la fel ca atunci când le-a scris corintenilor 
afirmând „în parte cunoaştem" şi nu încă pe deplin; acum rosteşte: 
„Fraţilor, eu nu socotesc despre mine că am ajuns să înţeleg" (Fii, 3,13). 

Există vreun glas mai răspicat decât acesta? Acest glas dă strigare mai răsunător decât trâmbiţa, 
învăţând lumea întreagă să se mulţumească şi să fie satisfăcută de măsura cunoaşterii dată nouă, 
şi să nu creadă că acum înţelege totul. 

îmi spui şi mie ce vrei să mă faci să înţeleg? II ai pe Hristos care grăieşte în tine însuţi şi rosteşti: 
„eu nu socotesc despre mine că am ajuns să înţeleg". Am zis lucrul acesta, spune el, tocmai 
pentru că îl am pe Hristos care grăieşte în mine; el însuşi m-a învăţat acestea. Prin urmare, 
aceştia, dacă nu ar fi fost lipsiţi cu totul de acel Duh care dă strigare, şi dacă nu şi-ar fî îndepărtat 
din suflet lucrarea lui, nu ar mai fi socotit că ei sunt aceia care deţin cunoaşterea întregului, câtă 
vreme Pavel a rostit: „nu socotesc despre mine că am ajuns să înţeleg". 

Şi unde apare limpede, să ne spună chiar Pavel, că vorbeşte despre cunoaştere şi despre 
învăţături, nu despre modul de viaţă şi despre conduita morală, adică, ca şi cum ar fi vrut să 
spună „mă socotesc nedesăvârşit în privinţa vieţii pe care o duc şi în privinţa conduitei morale"? 
Acest lucru 1-a arătat cel mai clar când a spus: 

„Lupta cea bună m-am luptat, călătoria am săvârşit, credinţa am păzit. De acum mi s-a gătit 
cununa dreptăţii" (II Tim. 4, 7-8). 

Unul care este sigur că a primit coroana şi că a săvârşit călătoria nu ar mai fi spus: „nu socotesc 
despre mine că am ajuns să înţeleg". De altminteri, cele care trebuie făcute şi cele care nu trebuie 
făcute nu sunt ascunse nici unuia dintre oameni, ci le sunt tuturor clare şi lesne de recunoscut, 
barbarilor şi perşilor şi întregului neam omenesc. 46 

Pentru a face mai limpede ceea ce spun, voi aşeza cuvântul citat în locul din care a fost desprins. 
După ce a spus: 

„Păziţi-vă de câini! Păziţi-vă de lucrătorii cei răi!" 

şi multe alte acuzaţii la adresa celor care introduceau fără cuviinţă învăţături iudaice, Pavel a 
adăugat: „cele ce îmi erau mie câştig, acestea le-am socotit pentru Hristos pagubă. Ba mai mult: 
eu pe toate le socotesc că sunt pagubă, astfel încât să nu mă aflu având dreptatea cea din Lege, ci 
dreptatea cea de la Dumnezeu, cea prin credinţa în Iisus Hristos" (cf Fii. 3, 7-9). Apoi, 
precizează despre ce fel de credinţă e vorba: 
„ca să-1 cunosc pe el şi puterea învierii lui şi să fiu primit părtaş la patimile lui" (Fii. 3,10). 

Ce înseamnă „puterea învierii lui"? Pavel a vrut să spună că a fost dezvăluit un nou mod de 
înviere. Căci, în mai multe rânduri, au înviat mulţi morţi şi înaintea lui47, însă nici unul în felul 
acesta. Toţi ceilalţi, după ce au înviat, s-au întors iarăşi în pământ şi, eliberaţi de tirania morţii 
într-un moment anumit, au fost mânaţi din nou sub domnia acesteia, în schimb, trupul domnesc 
înviat nu s-a întors în pământ, ci s-a înălţat la cer şi a distrus întreaga tiranie a morţii şi împreună 
cu el a înviat laolaltă lumea întreagă, iar el s-a aşezat pe tronul împărătesc. 

Aşadar, avându-le pe toate acestea în minte şi dezvăluind faptul că asemenea lucruri minunate 
atât de mari nu vor putea fî exprimate printr-un raţionament, ci numai credinţa poate să ne înveţe 
despre ele şi să le facă desluşite, Pavel rostea despre credinţă: „să cunosc puterea învierii lui". Iar 
dacă simplul fapt de a învia nu poate fî exprimat printr-un raţionament - căci reprezintă un lucru 

mai presus de natura omenească şi în afara desfăşurării obişnuite a faptelor -, ce fel de 
raţionament va putea exprima o asemenea înviere care se deosebeşte de toate celelalte? Nu există 
nici unul care să poată aşa ceva, ci avem nevoie numai de credinţă, dacă avem de gând să ne 
convingem că un trup mort şi apoi înviat a ajuns la o viaţă fără de moarte, una care nu are nici 
hotar, nici sfârşit. Aşa cum a arătat Pavel şi în altă parte, rostind: 

„Hristos, înviat din morţi, nu mai moare. Moartea nu mai are stăpânire asupra lui" (Rom. 6, 9). 

Vedem cum minunea este îndoită: o dată este faptul învierii ca atare, iar apoi este faptul unei 
asemenea învieri. Iar dacă nu este cu putinţă să aflăm ce este învierea în urma unor raţionamente, 
cu atât mai puţin nu vom afla în acest fel ce este naşterea cea de sus. 

Vorbind despre aceste lucruri, Pavel a amintit şi despre cruce şi patimă, punându-le şi pe acelea 
sub puterea credinţei. Apoi, după ce cuvântul a fost pus în mişcare de toate acestea, mergând mai 
departe a spus: 

„Fraţilor, eu nu socotesc despre mine ca am ajuns să înţeleg".48 Nu spune: „eu nu socotesc 
despre mine însumi că am ajuns să ştiu ceva", ci „am ajuns să înţeleg". Nu a mărturisit despre 
sine nici că se află în totală neştiinţă, nici că deţine o cunoaştere deplină. Căci a spune: „nu 
socotesc că am ajuns să înţeleg" indică faptul că cineva s-a aflat pe drum până atunci, iar acum 
merge şi înaintează mai departe, dar nu a ajuns încă la capătul drumului. 

La aceasta îi îndeamnă si pe ceilalţi când vorbeşte astfel: 

„Câţi suntem desăvârşiţi, aceasta să gândim; şi dacă gândiţi ceva în alt fel, Dumnezeu va va 

descoperi si aceea" (Fii., 3, 15). 

Nu vă va învăţa raţionamentul, ne spune Pavel, ci vă va dezvălui Dumnezeu. Vezi cum acest 
cuvânt nu se referă la modul de viaţă şi la conduita morală, ci la învăţături şi credinţă? Fiindcă nu 
este nevoie de o revelaţie pentru a adopta o anumită conduită morală şi pentru a duce un mod de 
viaţă oarecare, ci este nevoie de învăţături şi de cunoaştere. A arătat acelaşi lucru şi altădată, când 
spunea: 

„Iar dacă i se pare cuiva ca cunoaşte ceva, încă nu a cunoscut nimic" 

(I Cor. 8, 2). 

Nu a spus, însă, numai „nu a cunoscut nimic", ci a adăugat şi „după cum trebuie să cunoască", 

deoarece el deţine o oarecare cunoaştere, dar nu una temeinică şi nici desăvârşită. 

Şi pentru a pricepe că acest lucru este adevărat, să nu vorbim despre cele de sus, ci, dacă vrei, să 
ne mânăm cuvântul în jos, către creaţia văzută. Vezi acest cer? Ştim că poartă chipul unei bolţi, 
dar chiar şi acest lucru nu îl învăţăm pornind de la raţionamentele noastre, ci din dumnezeiasca 
Scriptură. Mai ştim şi că înconjoară întreg pământul, fiindcă am auzit acest lucru tot de acolo, în 
schimb, ne este necunoscut care este substanţa cerului. Dacă se găseşte vreunul care şi-ar susţine 
cu vehemenţă ideile şi ar fi gata de ceartă, să spună care este esenţa cerului; este cumva gheaţă 
solidificată? este cumva un nor comasat? este un aer mai dens? Nimeni nu ar fi în stare să afirme 
ceva cu precizie. 

Mai aveţi nevoie acum de o altă dovadă pentru a vă da seama de nebunia celor care susţin că îl 
cunosc pe Dumnezeu? Nu eşti în stare să spui care este natura cerului pe care îl vezi zi de zi şi 
pretinzi că ştii cu precizie care este esenţa Dumnezeului nevăzut? Şi cine este atât de lipsit de 
luciditate, astfel încât să nu recunoască nebunia fără margini a celor care susţin aşa ceva? 

Din această pricină, vă îndemn pe voi toţi să încercaţi pe cât puteţi să-i vindecaţi ca pe unii atinşi 
de boala nebuniei şi ca pe unii ce şi-au pierdut judecata, vorbindu-le cu blândeţe Şi 
îngăduinţă.49 Căci învăţătura aceasta li s-a născut din pierderea minţii şi din rana sângerândă a 
cugetului lor. Rănile inflamate nu suportă să fie tratate cu mâna şi nici nu îndură o atingere 
brutală. De aceea, medicii înţelepţi şterg rănile de acest fel cu un burete foarte fin. Câtă vreme şi 
aceştia poartă în suflet o rană inflamată, la fel cum se toarnă peste rană o apă curată şi 
binefăcătoare cu un burete fin, la fel şi noi, revărsându-ne asupra lor toate cuvintele noastre, să 
încercăm să ne îngrijim de rana acestora şi să-i curăţim cu totul de inflamarea orgoliului lor. 

Frate iubit, chiar dacă te-ar jigni, dacă te-ar lovi cu piciorul, dacă te-ar scuipa şi orice altceva de 
ţi-ar face, tu nu înceta să le porţi de grijă. Cei care se îngrijesc de un om lovit de nebunie au de 
îndurat multe asemenea porniri. Dar, cu toate acestea, ei bine, nu trebuie să încetezi a-i îngriji; 
dimpotrivă, este motivul pentru care trebuie în şi mai mare măsură să-i compătimeşti şi să le 
deplângi soarta, fiindcă aceste porniri sunt semnele suferinţei lor. 

Rostesc aceste cuvinte pentru cei mai tari dintre voi, pentru cei care nu pot fi influenţaţi şi pentru 
cei puternici, adică pentru toţi cei care nu pot fi păgubiţi de pe urma prezenţei lor. Dar, dacă se 
întâmplă să fie vreunul mai slab, să fugă din tovărăşia lor şi să se ferească de a intra în vorbă cu 
ei, ca nu cumva, sub pretextul prieteniei, să se nască pricina lipsei de evlavie. La fel face şi 
Pavel; el însuşi se amestecă cu cei bolnavi şi spune: 

„cu iudeii am fost ca un iudeu, cu cei ce n-au Legea, m-am făcut ca unul fără lege"(I Cor. 9,20- 
21), 

iar pe ucenici şi pe cei ce se arătau a fi mai slabi îi alungă din calea acelora, sfâtuindu-i şi 
învăţându-i astfel: 

„Tovărăşiile rele strică obiceiurile bune"(l Cor. 15, 33) 

şi iarăşi: 

„Ieşiţi din mijlocul lor şi vă osebiţi, zice Domnul"(II Cor. 6, 17). 

Dacă medicul ajunge la bolnav îi este adesea de folos atât bolnavului, cât şi medicului însuşi, în 
schimb, dacă unul mai slab stă laolaltă cu cei bolnavi, îi este dăunător şi lui însuşi, şi celui 
suferind; căci nici aceluia nu îi va putea fi de vreun folos, iar el însuşi îşi va lua mult rău asupra 
sa de pe urma bolii. Şi după cum cei care îi privesc pe suferinzii cu ochii pătimesc, fiind atinşi 
întrucâtva de acea boală, la fel se petrece şi cu cei care îndură tovărăşia acestor blasfemiatori - 
dacă sunt mai slabi îşi atrag asupra lor o mare parte din lipsa de evlavie. 

Aşadar, spre a nu pătimi noi înşine relele cele mai mari, să fugim de tovărăşiile lor, rămânând 
numai a-1 ruga Şi a-1 implora pe Dumnezeul iubitor de oameni, cel care doreşte ca toţi oamenii 
să se mântuiască şi să ajungă la cunoaşterea adevărului, să-1 rugăm să îi izbăvească de eroare şi 
de cursa diavolului, întorcându-i către lumina cunoaşterii, către "Dumnezeu, Tatăl Domnului 
nostru Iisus Hristos împreună cu de viată dătătorul şi preasfântul Duh, căruia să-i fie slava şi 
puterea, acum şi pururea şi în vecii vecilor. Amin. 

Omilia III - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 

A aceluiaşi, 

despre necunoaşterea lui Dumnezeu 

şi despre faptul că serafimii nu pot suporta 

nici măcar coborârea lui Dumnezeu către ei, 

cuvântarea a treia. 

Ţăranii harnici, când văd un copac săl^batic lipsit de roade, care le îngreu-nează munca şi 
dăunează plantelor cultivate din pricina rădăcinilor pu-ternice şi a desimii umbrei, se grăbesc 
foarte tare să-1 doboare. Deseori se întâmplă să se pornească vântul şi să se alăture lor la tăierea 
copacului: năpustindu-se asupra frunzişului co-pacului şi zguduindu-1 cu multă putere, frânge 
copacul întreg şi îl culcă la pământ, scutindu-i în acest fel de multă trudă. Cum şi noi urmărim să 
doborâm un copac îndărătnic şi sălbatic, erezia anomeenilor, să îl rugăm pe Dumnezeu să ne 
trimită harul Duhului său, pentru ca un vânt, de orice fel ar fi acesta, să se năpustească şi să 
smulgă erezia din rădăcină, scutindu-ne astfel de multă trudă. 

Deseori, îndată ce pământul este lăsat în paragină şi încetează să mai fie folosit de mâinile 
agriculto^rilor, este năpădit de buruieni, mărăcini şi de copaci sălbatici care cresc singuri, în 
acelaşi chip este pustiit şi sufletul anomeenilor, câtă vreme nu este cultivat de 
cercetareaScripturilor, ci pornind de la sine s-a lăsat pe el însuşi să fie năpădit de această erezie 
potrivnică şi sălbatică. Fiindcă acest copac nu a fost sădit de Pavel, nu a fost udat de Apollo50, 
nu 1-a făcut Dumnezeu să crească, ci a fost sădit de curiozitatea necuvenită a raţionamentelor, a 
fost udat de revărsările unui orgoliu lipsit de raţiune şi a crescut din dorinţa de a căpăta mărire. 

Avem nevoie de flacăra Duhului pentru a reuşi nu numai să smulgem această rădăcină a răului, ci 
şi spre a o mistui în foc. II vom chema, aşadar, pe Dumnezeul hulit de ei şi lăudat de noi şi îl vom 
ruga să ne călăuzească pe mai departe limba în cursa ei şi să ne deschidă cugetul către o 
înţelegere mai clară a celor rostite. 

Fiindcă întreaga noastră trudă este menită pentru el şi pentru preamărirea lui, mai degrabă decât 
pentru mântuirea noastră. Nimeni nu va putea, ne-'cinstindu-L pe Dumnezeu, să-L păgubească cu 
ceva şi nimeni nu va putea, lăudându-L, să-L facă să apară mai strălucitor. De altminteri, cât 
priveşte slava ce îi este proprie, el rămâne pentru veşnicie neschimbat, fără ca laudele noastre să- 
1 facă să sporească sau ca blasfemiile să-1 micşoreze. Oamenii care îl preamă-resc potrivit cu 
vrednicia sa, sau mai bine spus după cât le stă lor în putere să îl preamărească - căci vred^nicia 
sa nicicând nu va putea fi preamărită îndeajuns -, obţin folos din lauda pe care o aduc. în schimb, 
cei ce îl hulesc şi dispreţuiesc îşi pun în primejdie propria lor mântuire. 

Hulitorii de Dumnezeu sunt aceia despre care cineva a spus: 

„Cel care aruncă o piatră în sus, în capul lui a aruncat-o" (Sir. 27, 25). 

Cel care aruncă o piatră în sus nu va putea să des~pice bolta cerească, nici măcar să o atingă, 
dimpotrivă, piatra rămasă în aer îl va izbi în creştetul capului pe însuşi aruncătorul ei. La fel se 
întâmplă şi cu cel care huleşte acea Fiinţă preafericită, aceea pe care nimic nu ar putea-o păgubi, 
fiind cu mult prea mare şi prea înaltă, încât să mai poată primi vreo lovitură: el ascute sabia care 
îi va pătrunde în suflet, ca urmare a nerecunoştinţei arătate faţă de binefăcătorul său. 

Să-L chemăm, aşadar, pe Dumnezeul de negrăit, Cel care nu poate fi gândit, nici văzut si nici 
inteles; pe cel care înfrânge puterea limbii omeneşti, cel care este dincolo de înţelegerea 
cugetului muritor, pe cel nedezvăluit îngerilor, cel pe care serafimii nu îl pot contempla, 
heruvimii nu îl pot pricepe, cel care ră-rnâne nevăzut începătoriilor, stăpâniilor, puterilor şi, într- 
un cuvânt, întregii făpturi create, fiindu-le cunos^cut numai Fiului şi Duhului. 

Ştiu că îmi vor acuza cuvântarea de exagerare, fiindcă am afirmat că el este de neînţeles chiar şi 
pu^terilor de sus. Dar eu tocmai din acest motiv îi voi acuza la rândul meu de sminteală şi de 
nebunie. Căci nu este o exagerare să afirmi despre Creator că este mai presus de înţelegerea 
tuturor fiinţelor create, ci faptul de a pretinde că ei, cei care se târăsc pe pă-mânt şi se află atât de 
departe de puterile de sus, pot circumscrie şi cuprinde prin slăbiciunea raţiona-rnentelor lor ceea 
ce le este de neînţeles. Eu, însă, dacă nu aş aduce dovadă pentru ceea ce am susţinut mi s-ar 
adresa pe bună dreptate acuzaţia de exagerare Dar dacă voi, după ce vă voi dovedi că Dumnezeu 
este de neînţeles puterilor de sus, încă veţi mai susţine cu tărie şi veţi mai afirma polemizând că 
voi îl cunoaşteţi, în câte gropi meritaţi să fiţi aruncaţi, în câte pustiuri să fiţi lepădaţi, ca pedeapsă 
pentru faptul de a fî exagerat că voi cunoaşteţi cu precizie cele care rămân de necontemplat 
tuturor puterilor fără de trup? 

Hai, atunci, să înaintăm pe mai departe în ela-borarea unor asemenea demonstraţii, întorcându- 

ne iarăşi cuvântarea către rugăciune, căci, adesea, însăşi urmarea rugăciunii ne dă dovada pe care 

o căutăm. Aşadar, să-1 chemăm pe însuşi 

„împăratul împăraţilor şi Domnul domnilor, pe cel ce singur are nemurire, pe cel care locuieşte 

întru lumină neapropiată; pe care nu 1-a văzut nimeni dintre oameni, nici nu poate să-1 vadă; a 

căruia este cinstea şi puterea în veci! Amin." 

(ITim. 6,15-16). 

Acestea nu sunt cuvintele mele, ci ale lui Pavel. Tu să iei aminte la evlavia şi teama înrădăcinate 
în sufletul lui. Fiindcă Pavel, amintind de Dumnezeu, nu a primit să ajungă mai degrabă la 
capătul expune~rii învăţăturii, până ce nu i-a restituit lui Dumnezeu datoria cuvenită pentru ceea 
ce a primit şi, drept urmare, îşi încheie cuvântarea printr-o doxologie. Iar dacă 

„pomenirea celui drept este spre binecuvântare" (Pild. 10, 7), 

cu atât mai mult va fi spre laudă pomenirea lui Dumnezeu. 

Iar Pavel face la fel şi la începutul epistolelor, căci, adesea, când îşi începe epistolele, îndată ce 
aminteşte de Dumnezeu, nu merge mai departe în expunerea învăţăturii, până ce nu îi aduce 
doxologia cuvenită. Ascultă, de pildă, cum se adresează când le scrie galatenilor: 

„Har vouă şi pace de la Dumnezeu Tatăl nostru, şi de la Domnul Iisus Hristos, cel ce s-a dat pe 
sine pentru păcatele noastre, ca să ne scoată din 

acest veac rău de acum, după voia lui Dumnezeu şi a Tatălui, căruia fie slava în veci. Amin!" 
(Gal, 1,3-5). 

La fel şi în altă parte: 

„împăratului veacurilor, celui nestricăcios, nevăzutului, Dumnezeului singur înţelept fie cinste 

şi slavă în veci. Amin!" (I Tim., 1, 17). 

Face Pavel aceasta numai în privinţa Tatălui, iar în privinţa Fiului nu? 

Ascultă cum a făcut acelaşi lucru şi în privinţa Unului Născut. Deoarece, când a spus: 

„Căci aş fi dorit să fiu anatema de la Hristos pentru fraţii mei, cei de neam cu mine, după trup", 
a adăugat după aceea: 

„ale cărora sunt înfierea şi legămintele şi Legea şi închinarea şi făgăduinţele; din care după trup 
este Hristos, cel ce este peste toate Dumnezeu, binecuvântat în veci. Amin!" (Rom. 9, 4-5). 

Ca şi Tatălui, la fel îi oferă şi Unului Născut doxologia, mai înainte de a duce mai departe cursul 

cuvântării. Fiindcă Pavel 1-a ascultat pe Hristos care rosteşte: 

„Ca toţi să cinstească pe Fiul, precum cinstesc pe Tatăl" (Ioan, 5,23). 

Şi, pentru a pricepe că însăşi rugăciunea ne oferă dovada, hai să o aşezăm în centrul privirilor 
noastre, „împăratul împăraţilor, spune Pavel, şi Domnul dom-uilor, cel ce singur are nemurire, 
cel care locuieşte întru lumină neapropiată". Opreşte-te la acest loc al rugăciunii şi întreabă-1 pe 
eretic ce poate însemna expresia „cel care locuieşte întru lumină neapropiată" şi fă-1 să fie atent 
la precizia limbajului lui Pavel. Nu a spus „cel care este lumină neapropiată", ci „cel care 
locuieşte întru lumină neapropiată", pentru ca tu să pricepi că, dacă locuinţa lui este neapropiată, 
cu atât mai mult este cel care o locuieşte, Dumnezeu. Iar Pavel nu a spus aceste cuvinte pentru a- 
ţi închipui o casă şi un loc aflate în preajma lui Dumnezeu, ci pentru a pricepe în şi mai mare 
măsură că el este cu neputinţă de înţeles. 

Şi nu a spus nici măcar „cel care locuieşte într-o lumină care nu poate fi înţeleasă", ci 
„neapropiată", fiindcă un lucru care nu poate fi înţeles înseamnă mult mai mult. Se spune „cu 
neputinţă de înţeles", când obiectul căutat şi cercetat nu poate fi cuprins cu mintea de către cei 
care îl cercetează, în schimb, „neapropiat" desemnează obiectul care dintru înce~put nu îngăduie 
nici un fel de cercetare şi de care nimeni nu se poate apropia. De exemplu, se spune despre largul 
mării că nu poate fi înţeles, deoarece scufundătorii care se coboară în apă şi se afundă mult în 
adâncul mării nu pot ajunge la fundul mă-rii. Iar atributul „neapropiat" este aplicat unui lucru 
care dintru început nu poate fi nici cercetat, nici pătruns. 

Ce ai avea de spus despre acestea? Se va spune că poate fi de neînţeles oamenilor, nu însă şi 
îngerilor, nici puterilor de sus. Răspunde-mi, eşti, deci, un înger şi faci parte din ceata puterilor 
fără de trup? Nu eşti cumva tot om şi ai aceeaşi substanţă ca şi mine? Ori ţi-ai uitat până şi natura 
căreia îi aparţii? Să admitem că ar fi ceva neapropiat numai pentru oameni, nu şi pentru îngeri, 
deşi nu se subînţelege acest lucru, nici nu a spus Pavel aşa ceva: oamenilor nu le este apropiată 
lumina întru care locuieşte Dum-uezeu, pe când îngerilor nu le este neapropiată. Să admitem, 
dacă vrei, aşa ceva, fâcându-ţi o concesie. Dar tu însuţi nu eşti om? Ce-ţi pasă atunci dacă 
înge~Tilor nu le-ar fi neapropiată lumina? Ce valoare are aceasta pentru tine, tu, amatorule de 
dispute, iscodi-torul şi cel care afirmă că esenţa divină poate fi înţe-'leasă prin mijlocirea naturii 
omeneşti? 

Dar, pentru ca tu să pricepi că lumina este neapro~piată nu numai omului, ci şi îngerilor, ascultă 
ce spu^ne Isaia. Iar când îl numesc pe Isaia, vorbesc de fapt despre dezvăluirea Duhului, căci 
orice profet aduce la cuvânt cele care fac parte din lucrarea Duhului: 

„Şi în anul morţii regelui Ozia, am văzut pe Domnul stând pe un scaun înalt şi măreţ; sera-'fimii 
stăteau în jurul lui şi fiecare avea câte şase aripi: cu două îşi acopereau fetele , iar cu două 
picioarele" (îs. 6,1-2). 

Care să fie pricina pentru care îşi acoperă feţele, punându-şi înainte aripile, răspunde-mi? Şi care 
altă pricină să fie decât aceea că ei nu puteau îndura stră-fulgerarea plină de strălucire şi acele 
raze de lumină care veneau dinspre tron? Aceasta, cu toate că ei nu vedeau lumina însăşi în 
puritatea ei, nici esenţa lui Dumnezeu lipsită de acoperire, ci le stătea înainte chiupul coborârii 
către cele văzute. Dar ce este coborârea? Este modul prin care Dumnezeu nu se arată aşa cum 
este, ci se arata pe el însuşi după cum poate fi văzut de către cel ce este in stare să-1 contemple, 
potrivindu-şi chipul în care apare pe măsura slăbiciunii celor care îl privesc. 

Faptul că avea loc o coborâre apare evident chiar din cuvintele profetului: „L-am văzut pe 
Domnul stând pe un scaun înalt şi măreţ", dar Dumnezeu nu se aşază, acesta fiind modul în care 
nu pot apărea decât fiinţele corporale. Iar cât priveşte cuvintele „pe un scaun", Dumnezeu nu 
poate fi cuprins într-un scaun, câtă vreme divinitatea nu poate fi circum-'scrisă vreunui lucru. 
Dar serafimii nu puteau îndura nici măcar o asemenea coborâre, cu toate că i se aflau în 
preajmă: „serafimii stăteau în jurul lui". Prin urmare, faptul că se aflau în preajmă era mai 
degra-'bă pricina pentru care nu puteau să-1 vadă. Fiindcă nu se vorbeşte despre un loc anumit, ci 
Duhul Sfânt doreşte să arate că, deşi [serafimii] se află mai aproape de esenţa divină decât noi, 
tot nu o pot contempla. De aceea şi spune: „serafimii stăteau în jurul lui", nu pentru a ne induce 
ideea unui loc anumit, ci dezvăluind prin apropierea locului faptul că fiinţa lor este mai 
apropiată de Dumnezeu decât este a noastră. 

Noi nu întrezărim caracterul incomprehensibil al lui Dumnezeu aşa cum o fac acele puteri, ca 
unele care sunt mai pure, mai înţelepte şi mai străvăzătoare decât îi stă în putere naturii umane, 
întocmai cum ne-putinţa de a înfrunta razele soarelui nu este aceeaşi pentru orb şi pentru cel ce 
vede, la fel, neputinţa de a-1 cunoaşte pe Dumnezeu nu este pentru noi la fel de mare cum este 
pentru aceia. Iar distanţa care îl separă pe cel orb de cel ce vede este la fel de mare precum 
deosebirea dintre noi şi aceia. De aceea, când îl auzi pe profet că spune: „L-am văzut pe 
Dumnezeu", să nu îţi închipui că el a văzut acea esenţă, ci numai chipul coborârii, ba încă şi pe 
acesta mai nedesluşit decât puterile de sus, deoarece nu a avut puterea să vadă precum heruvimii. 

Dar ce vorbesc eu despre acea preafericită sub^stanţă, câtă vreme omul nu poate privi fără teamă 
nici măcar fiinţa îngerului? Şi pentru ca voi să pricepeţi că acesta este adevărul, vă voi aduce 
înainte un om prieten cu Dumnezeu, un om plin de multă cutezanţă, căruia îi dădeau curaj 
înţelepciunea, dreptatea şi multe alte calităţi de care dădea dovadă, anume Sfântul Daniel. 
Astfel, când îl voi înfăţişa plin de slăbiciune, prăbuşit şi zguduit din pricina prezenţei îngerului, 
nimeni să nu creadă că el se află în această stare din pricina păcatelor şi a relei sale conştiinţe, ci, 
fiind dovedită cutezanţa pe care o are cu sufletul, se demonstrează cu siguranţă că avem de-a 
face cu slăbiciunea naturii omeneşti. 

Aşadar, acest Daniel ţinu post trei săptămâni şi nu a mâncat mult dorita pâine, nici vin şi nici 
carne n-a pus în gură, nici nu s-a uns cu miresme (cf Dan., 10, 3). Şi tocmai atunci a avut acea 
viziune, când sufletul său, devenit mai uşor şi mai plin de duh în urma postului, se găsea mult 
mai pregătit să primească o asemenea vedenie. Dar ce spune el? 

„Mi-am înălţat ochii şi iată un om îmbrăcat cu veşminte de in - acestea sunt veşminte preoţeşti -, 
mijlocul său era încins cu un brâu de aur de Ofaz; trupul lui era precum comorile din Tarsis, 
chipul ca strălucirea fulgerului, ochii săi ca flă _, cările de foc, braţele şi picioarele aşa cum arată 
arama lustruită, glasul cu care îşi rostea cuvin-tele ca vuietul unei mulţimi. Numai eu am avut 
această vedenie; o mare spaimă s-a abătut asupra celor care erau cu mine şi au fugit de teamă. 
Mă părăsiseră puterile şi măreţia mea se prefăcu în stricăciune" (Dan. 10, 5-8). 

Ce să însemne „măreţia mea se prefăcu în strică-'ciune"? Daniel era un tânăr în putere; însă, când 
teama simţită înaintea îngerului 1-a strămutat într-o stare de muribund, s-a răspândit asupra sa 
multă paloare, i-a pierit prospeţimea tinereţii şi i s-a risipit orice culoare din înfăţişarea sa - iată 
pentru ce a spus: „măreţia mea se prefăcu în stricăciune". La fel cum îndată ce un conducător de 
car este cuprins de teamă şi scapă frâiele, fiecare cal goneşte unde vede cu ochii şi carul se 
răstoarnă cu totul, tot astfel se petrece îndeobşte şi cu sufletul când este cuprins de teamă şi 
înfiorare; fiind atins de spaimă, pierde con-trolul propriile sale puteri care îi vin de la fiecare din 
simţurile corpului, ca şi cum ar scăpa nişte frâie, abandonându-şi părţile corpului, care, la rândul 
lor, lipsite fiind de puterea care să le susţină, îşi pierd vigoarea şi se prăbuşesc. Aşa i s-a 
întâmplat atunci şi lui Daniel. 
Dar ce face îngerul? îl ridică şi îi spune: 

„Daniele, om plăcut al lui Dumnezeu, ia aminte la cuvintele pe care ţi le spun şi stai drept în 
pi^cioare, că acum sunt trimis către tine" 
(Dan. 10,11). 

Iar el se ridică tremurând tot. Şi după ce îngerul a început iarăşi să-i vorbească şi să-i spună: 

„Din ziua în care ti-ai oferit inima să pătimească înaintea lui Dumnezeu, cuvintele îţi sunt 
ascultate şi eu vin din pricina cuvintelor tale", 

se prăbuşi din nou la pământ. La fel se întâmplă şi cu cei care cad în leşin. Căci aceia se ridică şi 
îşi revin în fire, privind la noi când îi susţinem şi îi stropim cu apă rece pe faţă, pentru ca apoi, de 
cele mai multe ori, să ni se prăbuşească în braţe - la fel a păţit şi profetul. Sufletul îi era plin de 
teamă şi nu putea îndura să aibă în faţa ochilor imaginea prezentei celui ce era, ca şi el, rob al lui 
Dumnezeu, nici nu avea putere să înfrunte acea lumină; de aceea se găsea într-o mare tulburare, 

silit fiind să se desprindă din legătura cărnii ca şi cum ar fi fost prins în lanţuri, îngerul, însă, îl 
sprijinea. 

Să asculte bine cei care îl iscodesc pe Stăpânul îngerilor! Daniel, înaintea căruia leii îşi plecau 
ochii de teamă, cel care avea puterea ca, având trup ome-nesc, să înfăptuiască lucruri care 
depăşesc omul, nu poate îndura prezenţa unuia care este, împreună cu el, rob al lui Dumnezeu, ba 
încă îşi pierde atunci şi suflarea. Căci el spune: 

„S-au zvârcolit cele dinlăuntrul meu o dată ce am avut această vedenie şi n-a mai rămas suflare 

în mine" (Dan. 10,16). 

în schimb, unii care se află atât de departe în privinţa virtuţii în comparaţie cu acest om drept 

susţin că ei cunosc cu deplină precizie însăşi acea Fiinţă supremă şi primă, cea care a dat fiinţă 

acestor mii de îngeri, din rândul cărora Daniel nu a avut tăria să-1 privească nici măcar pe unul 

singur. 

Dar, să readucem cuvântul la întâia temă pe care am înaintat-o şi să demonstrăm că Dumnezeu 
nu poate fi contemplat nici de către puterile de sus, chiar dacă El se coboară spre a le fi laolaltă. 
Căci, spune-mi, pentru ce îşi pun serafimii înainte aripile ?Pentru ce altceva, dacă nu pentru a 
întări cuvântul apostolic „cel care locuieşte în lumină neapropiată", cuvânt pe care îl vestesc prin 
faptele lor şi nu numai ei, ci şi puterile cărora heruvimii le sunt superiori. Căci ei stau în picioare 
în preajma lui Dumnezeu, iar acelea îi sunt tron, nu fiindcă Dumnezeu are nevoie de un tron, ci 
pentru ca tu să pricepi astfel virtutea acestor puteri. 

Ascultă, de pildă, şi un alt profet care vorbeşte despre puterile de sus. 

„Şi a fost cuvântul Domnului către Iezechiel, fiul lui Buzi, la râul Chobar." (Iez., 1, 3). 

Acesta se afla la râul Chobar, pe când acela era atunci la râul Tigru (Dan., 1, 4). într-adevăr, când 
Dumnezeu voieşte să le apară robilor săi o vedenie ieşită din comun, îi mână pe aceştia afară din 
cetăţi într-un ; ţinut purificat de vuiete, pentru ca sufletul să nu fie tulburat de nimic din cele care 
se văd şi de nimic din cele ce se fac auzite, ci să se bucure de o eliberare deplină spre a se 
consacra contemplării vedeniilor. Dar ce a văzut Iezechiel? 

„Iată că un nor - spune el - venea dinspre miază-noapte; în jurul lui se găsea o văpaie de foc şi o 
flacără care răspândea raze de lumină, iar în mijlocul focului se găsea ceva ca un metal în 
văpaie, iar în mijloc am văzut ceva ca patru fiare. Aspectul lor părea să fie aidoma celui al 
omului. Fiecare din ele avea patru feţe şi fiecare din ele avea patru aripi. Erau, spune el, nişte 
fiinţe înalte şi înspăimântătoare, iar fiecare purta în spate o mulţime de ochi de jur împrejur. 
Deasupra cape~telor fiarelor se vedea un fel de boltă, care părea a fi dintr-un cristal minunat şi 
care se întindea în sus. Fiecare fiară avea câte două aripi, care le acopereau trupurile. Deasupra 
bolţii se vedea ceva ca o piatră de safir, pe care se afla ceva ca un tron, iar pe această înfăţişare 
asemenea tro^nului se găsea ceva ca un chip de om. Şi am văzut că de la mijloc în sus părea 
asemenea unui metal încins, iar de la mijloc în jos asemenea unui foc; văpaia sa apărea precum 
un curcubeu care porneşte dintr-un nor pe timpul unei zile ploioase" (Iez., 1, 4-28). 

Şi după toate acestea, profetul rosteşte următoa-rele cuvinte, dorind să arate că nici el şi nici 
acele puteri nu şi-au arătat neîngrădit însăşi fiinţa lor: 

Acesta este modul în care apare chipul slavei Domnului" (Iez., 1, 28). 

Ai băgat de seamă cum şi aici, ca şi în cazul de mai înainte avem de-a face cu chipul coborârii lui 
Dumnezeu? Dar şi aceste puteri se ascund în spatele aripilor lor nu dintr-un alt motiv decât acela 
pe care l-am arătat mai înainte, cu toate că aceste puteri sunt fiinţele cele mai înţelepte, cele care 
posedă cea mai mare cunoaştere, şi cele mai pure. 

De unde reiese limpede că puterile au aceste atribute? Din înseşi numele lor. Aşa cum îngerului i 
se spune înger, întrucât vesteşte oamenilor cele ale lui Dumnezeu şi se spune arhanghel, pentru 
că acesta le porunceşte îngerilor, la fel şi aceste puteri poartă denumiri care ne arată înţelepciunea 
şi marea lor puritate. Cum aripile dezvăluie înălţimea naturii - căci şi Gabriel apare zburând, nu 
fiindcă îngerul se numără în rândul zburătoarelor, ci pentru ca tu să pricepi că el se apropie de 
natura omenească venind din ţinuturile cele mai înalte şi de la un mod de viată 
superior -, urmează că aripile nu amintesc de nimic altceva decât de înălţimea naturii. Prin 
urmare, dacă aripile amintesc de înălţimea naturii; dacă tronul [închipuieşte] odihnalui 
Dumnezeu! [întru puterile cereşti]; dacă ochii dezvăluie profunzimea văzului lor; iar dacă 
apropierea lor de tron şi intonarea neîncetată de imnuri către Dumnezeu arată vegherea lor 
necurmată vreodată de somn - în acelaşi chip, numele unora amintesc de înţelepciunea, iar al 
altora de marea lor puritate. Căci ce înseamnă „heruvim"? Cunoaştere îmbelşugată. 51 Dar 
„serafim"? Gură de foc. 52 Vezi cum numele au dezvăluit puritatea şi înţe-'lepciunea? 

Iar dacă acolo unde este o cunoaştere îmbelşu~ , gată nu este cu putinţă nici măcar să vezi limpede 
chipul coborârii lui Dumnezeu, atunci, când este numai o cunoaştere parţială, după cum spune 
Pavel: „In parte cunoaştem şi ca prin oglindă şi în ghicitură", de câtă nebunie nu dau dovadă 
aceia care socotesc că le sunt cunoscute şi vădite cele pe care îngerii nu le pot contempla? 

Doream să vă dovedesc şi că Dumnezeu nu poate fi cunoscut nu numai de către heruvimi şi 
serafimi, dar nici de către începătorii, stăpânii, de către nici o fiinţă creată. Insă, cugetul nostru a 
ostenit pentru a mai putea dovedi aceasta, nu din pricina mulţimii cuvintelor, ci din pricina 
înfiorării pe care o inspiră cele rostite, căci sufletul se cutremură şi este răscolit de spaimă când 
se consacră multă vreme contem-plărilor celor de sus. Prin urmare, hai să ne coborâm sufletul 
din ceruri şi să ni-1 călăuzim, aşa plin de teamă cum este, către chemarea53 pe care o adresăm în 
mod obişnuit. Care este aceasta? Este chemarea la rugăciune pentru ca cei atinşi în aşa mare 
măsură de boală să se vindece într-o bună zi. Dacă noi dorim să fie chemat Dumnezeu în ajutorul 
celor bolnavi, al celor care muncesc în mine, al celor care îndură un regim crunt de sclavie şi în 
ajutorul celor posedaţi, cu atât mai mult se cuvine să ne rugăm pentru aceştia, dat fiind că lipsa 
evlaviei este un lucru mai crunt decât diavolul. Nebunia primeşte iertare, în schimb, pentru boala 
de care suferă aceştia lipseşte orice pu-tinţă de a se apăra. 

Dar, pentru că tot am amintit de rugăciunea pentru cei posedaţi, doresc să vă vorbesc despre ceva 
care priveşte dragostea voastră şi să scap Biserica de o boală grea de care suferă. De altminteri, 
ar fi absurd dacă ne-am ocupa cu o aşa mare râvnă de vindecarea celor din afară,, nesocotind 
propriile membre. Care este, aşadar, boala aceasta? Pe această mulţime negrăit de mare care este 
reunită acum, şi care dovedeşte o atenţie atât de sporită faţă de cele rostite, când caut să o privesc 
în acel moment de cea mai adâncă cu~ , tremurare,54 adeseori nu pot. Deplâng amarnic faptul că 

se arată mult zel şi o ardoare neostoită faţă de cuvintele unuia care este rob al lui Dumnezeu ca 
toţi ceilalţi, ascultătorii înghesuindu-se unul într-altul şi rămânând până la sfârşit, în schimb, 
când Hristos urmează să se arate în momentul sfintelor misterii,V biserica devine goală şi pustie. 

Şi cum ar putea fi vrednic de iertare aşa ceva? Din pricina acestei uşurătăţi pierdeţi şi orice laudă 
care s-ar fi cuvenit să fie adusă pentru zelul pe care îl arătaţi în ascultare. Care dintre voi nu va 
aduce învinuiri laolaltă cu noi, dacă v-ar vedea cum risipiţi de îndată rodul ascultării? Dacă 
acordaţi celor rostite o atenţie sporită, atunci arătaţi-vă zelul prin fapte, însă, faptul că voi plecaţi 
de îndată ce ati ascultat cuvântarea este semn că în cugetul vostru nu a fost primit şi nu a rămas 
nimic din cele spuse. Dacă cele rostite s-ar găsi într- adevăr în sufletele voastre, le-aţi reţine pe 
de-a-ntregul în interiorul vostru şi v-ar călăuzi cu cea mai adâncă evlavie până la săvârşirea 
misteriilor celor mai cutremurătoare. 

Iar acum, când plecaţi după ce oratorul îşi termină cuvântarea, rămâ- , neţi lipsiţi de orice folos, ca 
şi cum aţi asculta un cân-tăreţ la citeră. 

Dar care este scuza fără de folos pe care o aduc cei mai mulţi dintre cei care se poartă astfel? De 
rugat, spun ei, ne putem ruga şi acasă; în schimb, nu este cu putinţă să auzim o omilie sau o 
învăţătură stând acasă. Te înşeli pe tine însuţi, omule! E adevărat, poţi să te rogi şi acasă, dar nu 
te poţi ruga ca în biserică, acolo unde se află o aşa mare mulţime de preoţi, acolo unde urcă la 
Dumnezeu chemarea într-un glas. Când îl chemi pe Dumnezeu de unul singur nu eşti ascultat 
întocmai ca atunci când te rogi împreună cu fraţii tăi. Aici este ceva mai mult: unirea în cuget, 
armonia glasurilor, legătura iubirii şi rugăciunile preoţilor. Pentru aceasta celebrează şi preoţii 
înaintea tuturor, pentru ca rugăciunile mulţimii care sunt mai slabe să primească întărire dintr-ale 
lor, astfel încât să se înalţe laolaltă către cer. 

De altminteri, la ce bun ar mai sluji omilia, dacă rugăciunea nu ar fi comună? Mai întâi 

rugăciunea şi apoi cuvântul. La fel grăiesc şi apostolii: 

„Iar noi vom stărui în rugăciune şi în slujirea cuvântului" (Fapt. 6, 7). 

La fel face şi Pavel când se roagă la începutul epistolelor, pentru ca, precum lumina unei făclii, 
lumina rugăciunii să deschidă calea cuvântului. Dacă ai obiş^nui să te rogi de unul singur cu 
deplină conştiinciozitate, nu ai mai avea nevoie de învăţătura venită din partea unora care sunt 
robi ai lui Dumnezeu laolaltă cu tine, ci ar trebui ca El însuşi să-ti lumineze cugetul, fără vreun 
mijlocitor oarecare. 

Iar dacă rugăciunea făcută de unul singur are o asemenea putere, cu atât mai mare este puterea 
ace-'leia făcută împreună cu mulţimea. Căci forţa acesteia şi întărirea oferită sunt cu mult mai 
mari decât în cazul rugăciunii făcute acasă şi în mod personal. De unde reiese limpede aceasta? 
Ascultă-1 pe Pavel când spune: 

„Cel care ne-a izbăvit pe noi dintr-un pericol de moarte atât de mare, şi ne izbăveşte, şi 

nădăjduim că ne va mai izbăvi încă, ajutându-ne şi voi prin rugăciune, aşa încât darul acesta 

făcut nouă să ne fie prilej de mulţumire adusă de către mulţi oameni, pentru noi." (II Cor. 1, 10- 

11). 

Aşa a scăpat şi Petru din închisoare: 

„căci se făcea necontenit rugăciune către Dumne-'zeu pentru el, de către Biserică" (Fapt. 12, 5). 

Şi de vreme ce rugăciunea Bisericii i-a adus atâta folos lui Petru şi 1-a scos din închisoare pe acel 
stâlp, cum îţi permiţi să dispreţuieşti puterea acesteia, spune -mi, şi ce scuză vei mai putea avea? 
Ascultă-1 pe Dumnezeu însuşi când spune că este înduplecat de mulţimea care îl cheamă cu 
iubire. Căci el spune, apărându-se înaintea lui Iona pentru vrejul de dovleac: 

„Tu ţi-ai făcut necaz pentru acest vrej pentru care nu te-ai trudit şi nici nu l-ai crescut, iar mie 
cum să nu-mi fie milă de cetatea cea mare a Ninivei, în care locuiesc mai bine de o sută douăzeci 
de mii de bărbaţi?" (Iona 4,10-11). 

Nu fără rost este scoasă în evidenţă mulţimea, ci pentru ca tu să pricepi că rugăciunea făcută 
laolaltă are mare putere. Vreau să vă fac acest lucru limpede şi printr-o istorisire omenească. 

Acum zece ani, după cum ştiţi şi voi, nişte oameni fură arestaţi pentru că s-au ridicat împotriva 
cârmuirii. Apoi, unuia dintre cei care se bucuraseră de putere i se dovedi îndreptăţirea 
acuzaţiilor, i-a fost pus căluşul la gură, şi fu scos afară pe calea către lo-'cul executării pedepsei 
cu moartea, întreaga cetate se grăbi atunci către hipodrom, muncitorii îşi părăseau locurile de 
muncă şi întreg poporul strângându-se laolaltă 1-a eliberat pe condamnat de mânia 
împără-tească, deşi acesta nu merita în nici un chip iertarea. 

Cum aşa? Când aţi dorit să îndepărtaţi mânia împăratului pământesc v-aţi grăbit cu toţii laolaltă, 
împreună cu copiii şi femeile; în schimb, când trebuie atrasă bunăvoinţa împăratului cerurilor şi 
îndepărtată mânia sa îndreptată nu numai împotriva unui singur păcătos ca atunci, nici 
împotriva a doi, trei sau o sută, ci împotriva tuturor păcătoşilor din lume şi când trebuie cerută 
eliberarea demonizaţilor din latul diavolului, voi rămâneţi pe loc pe afară şi nu vă gră - 'biţi spre a 
fi laolaltă cu toţii, astfel încât Dumnezeu, fiind înduplecat de unirea glasurilor voastre, să îi 
elibereze pe aceia de pedeapsă, iar vouă să vă ierte păcatele? 

Dacă te-ai fi aflat în acel moment în piaţa publică, de te-ai fi găsit acasă ori prins în treburi de la 
care nu te poţi abate, nu a fost nevoie de o forţă mai mare decât cea a leului pentru ca, rupând 
legăturile care te reţineau, să poţi ajunge la rugămintea obştească? Câtă nădejde de mântuire îţi 
trebuia în acel moment, răspunde-mi, preaiubite frate? Nu numai oamenii dau glas acelei 
chemări pline de cea mai adâncă cutremu~Tare, ci şi îngerii cad la picioarele Stăpânului, iar 
arhanghelii se roagă: au şi ei momentul prielnic care îi sprijină în luptă, jertfa55 venindu-le într- 
ajutor. 

Şi după cum oamenii taie ramuri de măslini pe care le agită înaintea împăraţilor, folosindu-se de 
această plantă pentru a readuce mila şi iubirea de oameni, la fel şi îngerii aduc atunci înainte în 
locul ra-murilor de măslin însuşi trupul domnesc, chemându-1 pe Domnul pentru natura 
omenească, fiind aproape gata să rostească: „ne rugăm pentru aceştia pe care tu însuţi i-ai socotit 
vrednici de a le veni înainte cu iubirea ta până într-atât, încât ţi-ai oferit propriul tău trup; 
revărsăm rugăminţi pentru aceştia, pentru care tu însuţi ţi-ai vărsat sângele; te chemăm pentru 
aceştia, pentru care tu ţi-ai jertfit trupul acesta". 

De aceea şi diaconul se apropie în acel moment şi le porunceşte posedaţilor să-şi plece numai 
capul, pentru ca ei să-şi exprime rugăminţile prin forma corpului, căci nu le este îngăduit să se 
roage laolaltă cu adunarea comună a fraţilor. Se apropie de aceştia, întrucât, fiindu-ţi milă de 
aceştia, de răul de care suferă şi de lipsa lor de glas, să-ţi foloseşti libertatea de exprimare pentru 
a cere ajutorarea lor de către Dumnezeu. Aşadar, gândindu-ne la toate acestea, să ne îndreptăm 
împreună către momentul acela, astfel încât să atragem mila lui Dumnezeu şi să aflăm har şi 
ajutorul cuvenit. 

Mi-aţi încuviinţat vorbele. V-aţi manifestat apro~barea cu multă larmă şi bătăi din palme. Dar, 
pentru ca voi să vă manifestaşi elogiile prin fapte, nu este mult timp de aşteptat până să vă 
demonstraţi ascultarea. 5 6 Eu caut acel elogiu, acel şir de aplauze care se vădeşte din fapte. 
Sunteţi chemaţi, aşadar, să staţi unul lângă altul, aşa cum aţi stat până acum. Dacă vreunul va 
tulbura ordinea prezentă, opriţi-1 cu stăruinţă, astfel încât să dobândiţi un câştig îndoit provenit şi 
din propriul zel şi din grija purtată fraţilor. Pro^cedând aşa, vă veţi da curs rugăminţilor voastre 
cu mai multă încredere şi, atrăgând bunăvoinţa lui Dumnezeu, veţi putea ajunge la cele bune de 
aici şi la bunurile viitoare, prin harul şi iubirea de oameni a Domnului nostru Iisus Hristos, căruia 
slavă i se cuvine în vecii vecilor. Amin. 

Omilia IV - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 

A aceluiaşi, 

despre necunoaşterea lui Dumnezeu, 

cuvântarea a patra. 

Păreau de ajuns cele demonstrate de curând despre neputinţa oamenilor de a-1 înţelege pe 
Dumnezeu, ba încă şi despre o aceeaşi neputinţă pentru heruvimi şi serafimi, pentru a pune punct 
lucrurilor şi a nu merge mai departe, însă, câtă vreme dorinţa şi străduinţa noastră nu au în vedere 
numai astuparea gurii duşmanului, ci şi o mai mare educare întru înţelepciune a iubirii voastre, 
ne pornim iarăşi la atac şi ducem cuvântul mai departe. Tratarea unor asemenea aspecte vă va 
face să dobândiţi o mai mare cunoaştere, iar nouă ne va face biruinţele mai strălucite, acum când 
avem de curăţat terenul numai de nişte rămăşiţe. Nici buruienile nu trebuie tăiate numai în partea 
de sus - căci în acest fel ar creşte iarăşi pornind de la rădăcinile rămase jos -, ci trebuie scoase din 
crăpăturile şi adâncurile pământului şi lăsate aşa neacoperite la căldura razelor soarelui, spre a se 
veşteji uşor. 

Hai, aşadar, să ne înălţăm iarăşi la cer prin mijlo~ , cirea cuvântului, fără a iscodi sau a fi mânaţi de 
curio~zitate, ci fiind împinşi de dorinţa de a curma disputa nelalocul ei iscată de cei care nu se 
cunosc pe ei înşişi şi nici nu acceptă să afle limitele naturii omeneşti. Din acest motiv am şi 
demonstrat cu prisosinţă că nu numai apariţia lui Dumnezeu, ba chiar şi cea a îngerilor îi era de 
nesuportat acelui drept, a cărui întreagă poveste v-am reamintit-o atunci; vi l-am arătat fără 
întrerupere pe fericitul Daniel cum pălea, tremura, cum intrase într-o stare nu cu mult diferită de 
cea a celor care se află în agonie, fiindcă sufletul lui se forţa să se smulgă din legătura cărnii. Aşa 
cum un porumbel domestic obişnuit să fie ţinut într-un porumbar, daca se întâmplă să simtă 

teamă fată de cineva, fiind străbătut de groază, se avântă spre acope~riş şi caută o ieşire prin 
ferăstruici, mânat de dorinţa de a se elibera de spaimă, la fel s-a întâmplat atunci şi cu sufletul 
acelui preafericit; se năpustea să-şi ia zborul din trup şi se retrăgea de peste tot către cele din 
afară. Sufletul i-ar fi ieşit chiar aşa cum era, fără să fi atins împlinirea vremii sale, dacă îngerul 
nu i-ar fi venit degrabă înainte şi nu l-ar fi eliberat de spaimă, întorcându-1 astfel din nou către 
sălaşul lui vremelnic. 

Toate aceste lucruri le-am spus atunci pentru ca anomeenii, pricepând cât se deosebeşte omul 
de înger şi meditând la superioritatea acestui rob al lui Dumnezeu asemenea nouă, să se lepede 
de nebunia îndreptată împotriva Domnului. Dreptul acela nu suporta vederea unui înger, deşi 
avea aşa multă încredere în Dumnezeu, în schimb, aceştia, aflaţi atât de departe de acela în 
privinţa virtuţii, nu iscodesc un înger, ci pe însuşi Stăpânul îngerilor. Daniel a îmblânzit furia 
leilor, iar noi nu suntem în stare să prindem nişte vulpi; el a frânt un balaur în două şi a biruit 
natura acestei fiare prin încrederea pe care o avea în Dumnezeu, iar nouă ne e frică de nişte şerpi 
care nu au forţa să se apere; acela a pus capăt împă-ratului mâniat precum un leu şi, când văpaia 
mâniei iui Nabucodonosor devenise mai mare decât cea care se aruncă împotriva armatelor 
barbare, a ţinut-o în frâu stând drept în mijlocul ei şi luminând toate întunecimile. 57 Dar chiar 
acesta care oferea lumină, când a văzut că vine un înger la el, s-a cufundat într-o beznă adâncă. 
Prin urmare, ce scuză şi-ar mai putea găsi cei care pun la cale să scormonească acea natură 
preafericită? 

Dar nu ne-am rezumat atunci cuvântarea numai la aceste lucruri, ci ne-am înălţat cuvântul până 
la acele puteri pline de înţelepciune. Urmărindu-le cum îşi pleacă ochii, îşi pun înainte aripile, 
stau drept în picioare şi dau glas unei chemări neîncetate, am do-'vedit că acele puteri netrupeşti 
ne arată prin tot ceea ce fac teama şi cutremurarea înaintea iui Dumnezeu. Câtă vreme ele sunt 
pline de înţelepciune şi mai apropiate decât noi de acea fiinţă negrăită şi prea-fericită, ele cunosc 
mai bine decât noi caracterul ei incomprehensibil. Căci din vigoarea înţelepciunii se dă vigoare 
evlaviei. 

V-am spus atunci şi ce înseamnă neapropierea şi că incomprehensibilitatea se referă la ceva înalt 
mai mare decât aceasta. 

V-am explicat şi care este cauza: incomprehensibilitatea se arată ca atare la capătul unei căutări, 
în timp ce neapropierea nu îngăduie nici căutarea, nici începutul unei căi de acces, iar atunci am 
folosit imaginea largului mării. Am mai spus ca Pavel nu a vorbit de o lumină care să fie 
neapropiată, ci de „cel care locuieşte întru lumină neapropiată"; dacă sălaşul este neapropiat, cu 
atât mai mult va fi Dumnezeu, cel care îl locuieşte. Pavel nu spunea aceste lucruri ca şi cum 
Dumnezeu ar fi circumscris vreunui loc, ci pentru a se observa mult mai clar că El nu poate fi 
conceput cu mintea şi că este neapropiat. 

Am trecut şi la alte puteri, heruvimii, şi am arătat cum se află deasupra lor ceva ca o boltă 
cerească, ca o piatră de cristal, ceva asemănător unui tron, apariţii sub formele unui chip de om, a 
unui fier încins, a unui foc, a unui curcubeu şi, după vederea tuturor acestora, profetul spune; 
„acesta este modul în care apare chipul slavei Domnului" (Iez. 1, 28). 

Prin toate acestea v-am arătat chipul coborârii lui Dumnezeu şi faptul că şi un asemenea chip le 
este de neîndurat puterilor de sus. 

Nu vreau să vă recapitulez în întregime toate acestea, dar, fiindcă vă sunt dator cu făgăduiala de a 
duce până la capăt demonstraţia, vreau să pricepeţi în mod precis cu ce m-am achitat până acum 
şi ce mi-a mai rămas. La fel fac şi cămătarii: îşi pun înainte re-'gistrul în care este scrisă întreaga 
socoteală şi îl arată datornicilor pentru ca ei să achite ce a mai rămas. Şi eu vă desfăşor precum 
sulul unei cărţi memoria cugetului vostru, şi, ca şi cum m-aş folosi de un deget,, vă arăt prin 
cuvânt cele de care m-am achitat până ce voi ajunge la cele care mi-au mai rămas ca datorie. 

Aşadar, ce-a mai rămas de dovedit? Că nici începătoriile, nici stăpâniile, nici domniile şi nici o 
alta putere creai;') din cele care există nu posedă o înţelegere precisă a lui Dumnezeu. Căci într- 
adevăr există şi alte puteri cărora noi nu le ştim nici măcar numele. Ia aminte la nebunia 
ereticilor: noi nu cunoaş-tem nici măcar numele unor robi ai lui Dumnezeu şi ei iscodesc însăşi 
esenţa Stăpânului acelora. Ştim că există îngeri, arhangheli, tronuri, domnii, începătorii şi 
stăpânii, dar [acestea] nu reprezintă singurele popoare care se află în ceruri, căci acolo este o 
infinitate de neamuri şi cete cărora nu li se poate ţine socoteala şi pe care nici un cuvânt nu le 
poate indica. De unde ştim că există puteri mai numeroase decât cele cunoscute, unele cărora 
nu le ştim nici măcar numele? Pavel este cel care aminteşte despre aceasta, când, vorbind despre 
Hristos, rosteşte următoarele cuvinte: 

„L-a aşezat mai presus decât toată începătoria şi stăpânia şi puterea şi domnia şi decât tot numele 
ce se numeşte, nu numai în veacul acesta, ci şi în cel viitor" (Ef 1,21). 

Vezi cum există acolo unele nume care vor fi cunos^cute în viitor, dar care acum sunt 
nedezvăluite? De aceea a spus „nu numai cele care sunt numite în veacul acesta, ci şi cele care 
vor fî numite în viitor". 

Şi ce-i de mirare în faptul că acestea nu sunt înzestrate cu o înţelegere precisă a esenţei divine? 
Aici nu se află nimic care să ceară o demonstraţie pe larg. Cu siguranţă, multe din lucrările lui 
Dumnezeu nu le sunt cunoscute puterilor de sus, începătoriilor, stăpâniilor şi domniilor. 

Vom demonstra şi acest lucru, folosindu-ne iarăşi de cuvintele apostolice, care ne spun că 
puterile de sus au priceput laolaltă cu noi unele din lucrările lui Dumnezeu, şi că nu le cunoşteau 
dinaintea noastră; şi nu numai că le-au priceput laolaltă cu noi, dar încă şi prin intermediul 
nostru. 5 8 

Spune Pavel: 

„Căci nu s-a făcut cunoscut altor generaţii cum s-a descoperit acum sfinţilor săi apostoli şi 
pro-feţi: anume că neamurile sunt împreună moşte-uitoare, mădulare ale aceluiaşi trup şi 
împreună părtaşi ai făgăduinţei sale - iar făgăduinţele erau date iudeilor - prin evanghelia căreia 
eu, Pavel, i-am devenit slujitor" (Ef. 3, 5-7). 

Şi de unde reiese limpede că puterile de sus au priceput acum lucrul acesta? Căci cele rostite nu 
ne vorbesc decât despre oameni. Ascultă, deci, cele ce urmează: 

„Mie, celui mai mic decât toţi sfinţii, mi-a fost dat harul acesta, ca să binevestesc neamurilor 

bogăţia de nepătruns a lui Hristos" (Ef. 3, 8). 

Ce înseamnă „de nepătruns"? Că nu poate fi cerce^tată; însă, nu numai că nu poate fî găsită, dar 

nici măcar nu i se pot descoperi urmele. Să asculte din nou şi aceia cât de dese şi cât de variate 
sunt săgeţile aruncate împotriva lor! Căci dacă bogăţia este de nepătruns, cum să nu fie de 
nepătruns şi cel care dăruieşte această bogăţie? 

„. . . şi să descopăr care este oikonomia tainei celei ascunse în Dumnezeu, pentru ca înţelepciunea 
lui Dumnezeu cea de multe feluri să se facă cunoscută acum, prin Biserică, începătoriilor şi 
stăpâniilor din ceruri" (Ef. 3, 9-10). 

Ai auzit că acele puteri au cunoscut toate acestea acum, nu mai înainte de această vreme? Căci 
străjerul nu cunoaşte cele voite de rege, „pentru ca înţelepciu _, nea lui Dumnezeu cea de multe 
feluri să se facă cunoscută acum, prin Biserică, începătoriilor şi stăpâniilor". Vezi câtă cinste i s-a 
acordat naturii umane, de vreme ce puterile de sus au ajuns să cunoască secretele împăratului 
laolaltă cu noi şi chiar prin intermediul nostru? 

Dar de unde reiese cu claritate că Pavel vorbeşte aici despre puterile cereşti? Căci se ştie că el îi 
numeşte şi pe demoni începătorii şi puteri, când spune: 

„Căci lupta noastră nu este împotriva trupului şi a sângelui, ci împotriva începătoriilor, împotriva 
stăpâniilor, împotriva stăpânitorilor acestei lumi şi ai acestui veac al întunericului" (Ef. 6,12). 

Aşadar, nu se referă şi mai sus la faptul că demonii au ajuns atunci să cunoască? Nicidecum, a 
vorbit despre acele puteri de sus, căci după ce a spus: „înce-pătorii şi stăpânii", a adăugat „din 
ceruri". Căci avem pe de-o parte începătoriile şi stăpâniile din ceruri, iar pe de altă parte 
începătoriile şi stăpâniile de sub cer". De aceea le şi numeşte „stăpânitori ai acestei lumi", pentru 
a arăta că cerul este de neatins pentru ele şi că întreaga lor putere şi-o manifestă numai în lumea 
actuală. 

Ai văzut cum puterile de sus au ajuns să cu-noască acestea laolaltă cu noi şi prin intermediul 
nostru? Dar, să ne conducem cuvântul către ceea ce a mai rămas de restituit din datorie, arătând 
că nici începătoriile, nici stăpâniile nu cunosc esenţa lui Dumnezeu. Cine, aşadar, ne vorbeşte 
despre aşa ceva? Nu mai este nici Pavel, nici Isaia, nici Iezechiel, ci un alt vas sfânt, însuşi fiul 
tunetului, preaiubitul de către Hristos, Ioan, cel care s-a rezemat la pieptul domnesc şi a sorbit de 
acolo izvoarele divine. 

Aşadar, ce ne spune el? 

„Pe Dumnezeu nimeni nu 1-a văzut vreodată" (Ioan 1, 18). 

Este cu adevărat un fiu al tunetului, căci a dat drumul unei vorbe mai răsunătoare decât glasul 

trâmbiţei, suficient de puternică spre a-i ruşina pe toţi amatorii de controverse. 

Să urmărim însă şi obiecţiile care i s-ar putea aduce. Răspunde -mi, Ioane, ce vrei să spui? „Pe 
Dumnezeu nimeni nu 1-a văzut vreodată". Dar ce ne vom face cu profeţii care spun că l-au văzut 
pe Dumnezeu? Căci Isaia spune: 

„L-am văzut pe Dumnezeu stând pe un scaun înalt şi măreţ" (îs. 6,1). 

La rându-i, Daniel: 

„ Am privit până când au fost aşezate scaune şi s-a aşezat Cel vechi de zile" (Dan, 7, 9). 

Iar Miheia: 

„L-am văzut pe Domnul Dumnezeul lui Israel stând pe tronul său" (III Reg. 22, 19) 

şi la fel şi un alt profet: 

„L-am văzut pe Dumnezeu stând deasupra alta-rului de jertfă şi mi-a 

spus: Loveşte locul de ispăşire" (Amos 9, 1). 

Şi pot fi adunate multe asemenea mărturii. Aşadar, cum de spune Ioan că: „Pe Dumnezeu nimeni 
nu 1-a văzut vreodată"? O spune pentru ca tu să pricepi că există o înţelegere precisă a lui şi o 
cunoaştere clară a esenţei divine. Faptul că toate acele viziuni surprin-'deau chipul coborârii lui 
Dumnezeu şi nici unul din acei profeţi nu a văzut esenţa pură reiese în chip vădit din deosebirile 
dintre viziuni. Căci Dumnezeu este simplu, fără părţi şi fără formă, pe când toţi aceştia vedeau 
diferite forme. 

De altminteri, El ne arată chiar acest lucru, din nou prin intermediul unui alt profet, şi, pentru a-i 

convinge pe aceştia că nu au văzut în chip limpede esenţa, spunea: 

„Am înmulţit vedeniile profeţilor şi am dat ase-rnănarea mea pe mâinile lor" (Os. 12, 11). 

Nu mi-am arătat însăşi esenţa mea, a vrut El să spună, ci chipul coborârii mele, potrivit cu 
slăbiciunea privitorilor. Cu siguranţă, Ioan nu s-a referit numai la oameni când a spus: „Pe 
Dumnezeu nimeni nu 1-a văzut vreodată" Căci acesta era un lucru evident atât din cuvântul 
profetic pe care îi amintesc iarăşi: „Am înmulţit vedeniile profeţilor şi am dat asemănarea mea pe 
mâinile lor", cât şi din dezvăluirea făcută lui Moise. 

Fiindcă acela dorea să îl vadă pe Dumnezeu înaintea ochilor săi, El îi spune: 

„Nimeni nu va putea vedea fala mea şi să trăiască" (Ex. 33,20). 

Astfel, aceasta era un lucru vădit pentru noi şi bine cunoscut. Prin urmare, cuvintele „Pe 
Dumnezeu nimeni nu 1-a văzut vreodată" nu au fost rostite de Ioan numai în privinţa naturii 
noastre, ci şi în privinţa puterilor de sus. Din acest motiv îl şi prezintă pe Fiul cel Unul-Născut ca 
pe acela care a dat această învă-ţătură. Pentru a nu se găsi unul care sa spună: „De unde reiese 
limpede că aşa este?", a adăugat: „Fiul cel Unul-Născut, cel care este în sânul Tatălui, acesta a 
făcut cunoscut", prezentând, astfel, o mărturie şi un dascăl demn de crezare al acestei 
învăţături. 59 Căci, dacă ar fi vrut să ne arate că avem de-a face cu acelaşi lucru pe care 1-a rostit 
şi Moise, nu ar mai fi avut rost să precizeze că Fiul cel Unul-Născut a făcut cunoscută învăţătura. 
Fiindcă nu o dată cu precizarea „însuşi Cel Unul-Născut a făcut cunoscut", ci şi mai înainte ca 
Ioan să spună că a învăţat de la cel Unul-Născut, profetul ne arătase limpede că a învăţat de la 
Dumnezeu. Numai pentru că urmărea să ne dezvăluie ceva mai mult decât cele spuse atunci de 
Moise, anume, faptul că nici puterile de sus nu îl văd pe Dumnezeu, de aceea 1-a prezentat pe Cel 
Unul-Născut ca dascăl al învăţăturii. 

Iar în acest loc să înţelegi că vedere înseamnă cunoaştere. Bineînţeles,, nu se cuvine să gândeşti 
că puterile netrupeşti au parte de pupile, ochi şi gene, ci, aşa cum este vederea pentru noi, la fel 
este cunoaşte~rea pentru acelea. Astfel,, când auzi că „Pe Dumnezeu nimeni nu 1-a văzut 
vreodată", socoteşte că ţi-a fost dat să auzi că nimeni nu 1-a cunoscut pe Dumnezeu in esenţa sa 
cu deplină claritate. La fel, când auzi despre serafimi că şi-au plecat ochii şi şi-au pus o pavăză 
înaintea privirii, şi când auzi că heruvimii au făcut acelaşi lucru, să nu socoteşti că este vorba 
despre ochi sau despre gene - fiindcă acesta este un compor-tament specific corpului -, ci să crezi 
că acestea sunt modalităţile prin care profetul a vorbit acoperit despre cunoaşterea cu care sunt 
înzestraţi. 

Prin urmare, când profetul spune că aceştia nu pot îndura să privească chipul coborârii lui 
Dumnezeu, nu vrea sa spună altceva decât că ei nu pot îndura să deţină o cunoaştere deplină şi o 
înţelegere precisă cu privire la Dumnezeu, şi că nu îndrăznesc să priveas^că direct la esenţa 
divină în puritatea şi plinătatea acesteia şi nici măcar la chipul coborârii lui Dumnezeu. Iar a 
privi direct înseamnă a cunoaşte. 

Astfel, evanghelistul, ştiind că ştiinţa acestor lu-'cruri nu aparţine naturii omeneşti, şi că 
Dumnezeu nu este înţeles nici de către puterile de sus, ne conduce către cel ce stă la dreapta 
Tatălui, către cel ce deţine o cunoaştere precisă a acestor lucruri şi cel care ne-a dat această 
învăţătură. Nu a spus numai „Fiul", deşi, dacă ar fi spus numai atât, tot ar fi fost de ajuns pentru a 
închide gura celor neruşinaţi. După cum pot fi socotiţi mulţi hristoşi, însă numai unul este 
Hristos şi după cum multora li se spune domni, dar unul este Domnul, mulţi sunt numiţi 
Dumnezei, dar unul este Dumnezeu, la fel, multora li se spune fii, dar unul este Fiul, iar 
articularea cuvântului este un semn sufi~ , cient pentru a arăta că avem de-a face cu o condiţie 
privilegiată de fiu, pe care o deţine Cel Unul-Născut. Cu toate acestea, el nu s-a mulţumit cu atât, 
ci, după ce a spus: „Pe Dumnezeu nimeni nu 1-a văzut vreodată", a adăugat: „Cel Unul-Născut, 
Fiul, cel care este în sânul Tatălui, acela a făcut cunoscut". Mai întâi a spus „Unul-Născut" şi 
apoi „Fiu". De vreme ce mulţi îl lipsesc de la bun început de cinstire din pricina numelui comun 
pe care îl poartă, socotindu-1 numai ca pe unul din cei mulţi denumiţi astfel - căci denumirea de 
fiu este un nume pe care îl împărtăşim cu toţii -, evanghelistul a pus mai înainte atributul care îl 
deosebeşte, îi este propriu şi nu i se acordă nimănui altcuiva, faptul de a fi Unul-Născut. 

A pro-'cedat astfel, pentru ca, pornind de la acest atribut, să te convingi că numele comun nu este 
comun, ci îi este propriu şi preeminent, nimănui altcuiva nefiindu-i în aşa măsură definitoriu, 
cum îi este aceluia. 

Voi vorbi din nou despre acest lucru, mai pe larg, pentru a deveni mai limpede ceea ce vreau să 
spun. Numele de fiu este atribuit deopotrivă şi oamenilor, şi lui Hristos, dar nouă prin derivare, 
pe când aceluia în mod preeminent, însă, numele de Unul-Născut îi este atribuit numai lui şi nu 
este atribuit nimănui altcuiva, nici măcar prin derivare. Aşadar, pentru ca 
tu să pricepi pornind de la denumirea atribuită nu-mai lui, nu şi altora, că el este subiectul 
preeminent şi al celeilalte denumiri care se atribuie multora, iată pentru ce a spus mai întâi: 
„Unul-Născut" şi abia apoi „Fiul". Dar, dacă nu îţi sunt de ajuns nici cele spuse acum, îţi voi 
vorbi şi de o a treia indicaţie, una greu de sesizat şi exprimată în termeni omeneşti, dar îndeajuns 
de tare pentru ca cei ce se târăsc pe pământ să se înalţe până la înţelegerea slavei Unului-Născut. 
Care este această indicaţie? „Cel care este în sânul Tatălui". Cuvânt greu de înţeles, dar, cu 
condiţia să-1 receptăm în sensul potrivit divinităţii, îndeajuns de puternic pentru a face înţeleasă 

naşterea. La fel cum, auzind de tron şi de locul de la dreapta, nu înţelegi că ar fi vorba de vreun 
tron ori de înscrierea într-un spaţiu anume, ci, din denumirea de tron şi din relaţia existentă prin 
ocuparea locului de la dreapta, ajungi să înţelegi lipsa unei deosebiri şi egalitatea în privinţa 
slavei, tot astfel, o dată ce auzi de sân, să nu socoteşti că ar fi vorba de sân sau de vreun loc, ci, 
din denu-mirea de sân, să cauţi a înţelege marea apropiere şi încrederea pe care o are Fiul faţă de 
Născătorul său. Prin comparaţie cu imaginea şederii la dreapta, locuirea în sânul Tatălui ne 
arată şi ne reprezintă cu mult mai multă claritate marea apropiere a Fiului faţă de Născătorul său. 
Căci nici Tatăl nu ar fi îngăduit să-1 aibă în sânul său pe Fiul, dacă nu ar fi fost de o aceeaşi 
fiinţă, şi nici Fiul, dacă natura sa ar fi fost inferioară, nu ar fi suportat sălăşluirea în sânul Tatălui. 

Prin urmare, Fiul ca Unul-Născut şi fiind cel a cărui locuire se petrece în sânul părintesc, 
cunoaşte cu temeinicie toate cele ale Tatălui. De aceea a şi avut evanghelistul nevoie de aceste 
cuvinte, spre a dezvălui cunoaşterea temeinică pe care o are Fiul despre Tatăl. La care altă 
cunoaştere s-ar fi putut referi cuvântul amintit? Căci, dacă nu ar fi fost vorba de aceasta, pentru 
ce ar mai fi amintit de sânul Tatălui? Dacă Dumnezeu nu este o fiinţă corporală - şi într-adevăr 
nu este - şi dacă nu ni s-ar fi prezentat aici nici naşterea şi nici apropierea Fiului fată de cel care 
1-a născut, atunci, presupunând că această afirmaţie foloseşte numele fără un rost anume, ci la 
întâm-plare, nu am fi dobândit de pe urma ei nici un folos în plus. 

Dar numele nu sunt folosite fără nici un rost - cum s-ar putea aşa ceva, câtă vreme Duhul nu 
rosteşte nimic la întâmplare? -, dimpotrivă, ne este prezentată marea apropiere a Fiului faţă de 
Tatăl. într-adevăr, după ce a făcut marea dezvăluire că nici creaturile de sus nu îl văd pe el, adică 
nu îl cu-uosc cu temeinicie, dorind să-1 cunoşti pe învăţătorul demn de crezare al acestui lucru, a 
folosit în expu-uere asemenea cuvinte, astfel încât tu să dai crezare în toate aceste privinţe unui 
învăţător care apare ca Fiu, ca Unul-Născut şi ca cel a cărui locuire se petrece în sânul părintesc, 
iar la urmă să nu-ţi mai rămână nimic îndoielnic. Iar dacă nu s-ar mai căuta contro~ , versa şi nu s- 
ar mai dori înfruntarea neruşinată, aş prezenta acest text ca unul care exprimă durata veşniciei. 
Căci, la fel cum din cuvintele adresate lui Moise prin care i se spunea: „Eu sunt cel ce sunt" 
înţelegem că este indicată veşnicia, tot astfel, şi din aceste cuvinte prin care se afirmă: „Cel care 
este în sânul Tatălui", putem ajunge să înţelegem că Fiul este din veşnicie în sânul Tatălui. 

Aşadar, prin toate acestea ni s-a demonstrat că esenţa lui Dumnezeu este necunoscută pentru 
întreaga fiinţă creată. Ne-a mai rămas de demonstrat că numai Fiul şi Duhul Sfânt îl cunosc pe 
Dumnezeu cu toată precizia, însă, ne vom întoarce mai târziu la acest subiect, într-o altă întâlnire, 
şi, pentru ca amintirea celor spuse să nu fie copleşită din pricina mulţimii temelor tratate, ne vom 
îndrepta cuvântarea din nou către îndemnul obişnuit. 

Care era îndemnul obişnuit pe care vi-1 adresam? Să vă dedicaţi stăruitor rugăciunii cu un cuget 
treaz şi cu un suflet care stă de veghe. V-am vorbit şi mai înainte despre aceste lucruri şi v-aţi 
supus întru totul fără ezitare. Ar fi, deci, lipsit de sens ca, după ce aţi fost acuzaţi pentru delăsare, 
să nu vă fie acum lăudată stăruinţa. Vreau, aşadar, să vă laud şi să-mi mărturisesc recunoştinţa 
pentru ascultarea dovedită atunci.60 Şi vă voi mărturisi această recunoştinţă, dacă vă voi învăţa 
pentru ce a avut loc acea rugăciune înaintea altora, şi de ce a poruncit atunci diaconul să fie aduşi 
posedaţii şi cei stăpâniţi de duhul rău al nebuniei şi să-şi plece capetele. 

Care este, aşadar, pricina pentru care se procedează aşa? Lucrarea diavolilor este un lanţ 
împovărător al răului, mai puternic decât cel mai straşnic lanţ de fler. întocmai cum, o dată ce 
judecătorul soseşte în public şi urmează să se aşeze la înalta tribună de judecată, temnicerii îi 
aduc din închisoare pe toţi cei care sunt închişi acolo, şi îi aşază înaintea grilajelor şi draperiilor 
sălii de judecată aşa cum sunt ei - plini de praf, murdari, cu părul crescut, îmbrăcaţi cu zdrenţe, la 
fel au rânduit şi părinţii ca în momentul în care Hristos urmează să se aşeze ca la o tribună de 
judecată şi să se arate in misterii, posedaţii sunt aduşi ca nişte deţinuţi, dar nu pentru a da 
socoteală de fărădelegile lor, aşa cum dau socoteală aceia, nici pentru a fi supuşi la pedeapsă ori 
la supliciu, ci pentru ca poporul şi cetatea întreaga prezentă laolaltă înă-aintru să devină ca o 
ramură de măslin purtată în favoarea lor, pentru ca acea comuniune a tuturor să îl implore pe 
Stăpân în favoarea acelora, şi să îi ceară îndurarea cu glasul ei puternic. 

Ii acuzam atunci pe cei care nesocoteau o asemenea rugăciune şi în acel moment se aflau afară. 
Acum vreau să îi acuz pe cei care rămân înăuntru, şi nu pentru că rămân înăuntru, ci pentru că 
cei care rămân nu se arată cu nimic mai buni decât cei care se află afară, câtă vreme vorbesc unii 
cu ceilalţi în acel moment de o atât de mare înfricoşare. 

Ce faci, omule? Vezi cum mulţimea de prizonieri luaţi dintre fraţii tăi stă în picioare lângă tine, 
iar tu stai de vorbă despre lucruri care nu au nici o legătură cu ei ? Nu îţi este de ajuns numai 
imaginea lor spre a te cutremura şi spre a ajunge să le împărtăşeşti sufe~rinţa? Fratele tău este în 
lanţuri, iar tu eşti într-o stare de indiferenţă? Şi cum ai putea fi iertat, spune-mi, când te arăţi atât 
de lipsit de compătimire, atât de neomenos şi de crud? Nu ţi-e teamă că, în timp ce tu stai de 
vorbă, fiind indiferent şi lipsit de vigilenţă, unul dintre demoni îi va părăsi pe cei de acolo şi, 
aflându-ţi sufletul destins şi gol, se va năpusti cu multă îndrăzneală ca într-o casă căreia îi 
lipseşte poarta? 

Nu s-ar cuveni ca în acel moment să se verse în comun şiroaie de lacrimi, să se vadă înlăcrimaţi 
ochii tuturor, să răsune tânguiri şi suspine de peste tot din biserică? După împărtăşirea tainelor, 
după binefacerea purificării prin botez, după comuniunea cu Hristos, acel lup răpitor a avut încă 
puterea să răpească aceşti miei din turmă şi să îi ţină la el, iar tu, văzând această năpastă, nu 
plângi? Şi cum ar putea fi justificat un asemenea comportament? Nu vrei să înduri suferinţa 
laolaltă cu fratele tău? Atunci, teme-te măcar pentru tine însuti şi trezeşte-te din indiferenţă. 

Dacă ai vedea casa vecinului tău cuprinsă de flăcări, chiar dacă vecinul tău ţi-ar fi cel mai mare 
duşman dintre toţi, spune-mi, nu ai fugi să stingi focul, fiind cuprins de teamă ca focul să nu se 
răspândească cu repeziciune şi să ajungă şi la porţile casei tale? Judecă la fel şi în privinţa 
demonizaţilor, de vreme ce şi lucrarea diavolilor este la fel de neîndurătoare ca focul şi pârjolul. 
Să mi te văd purtându-ţi de grijă ca diavolul care se năpusteşte cu repeziciune să nu pună mâna 
pe sufletul tău, iar când îl vezi prezent, caută cu multă străduinţă scăpare la Stăpân, astfel încât 
diavolul, văzându-ţi sufletul plin de ardoare şi vigHenţă, să socotească despre cugetul tău că îi 
rămâne de neatins, în cazul în care te-ar vedea căscând gura şi fiind delăsător, se va năpusti în 
grabă ca într-o casă pustie, însă, dacă depui toate strădaniile, eşti vigHent, şi intri în comuniune 
cu cerurile însele, nu va îndrăzni nici măcar să te privească în faţă. Astfel, chiar dacă nu îţi pasă 
de fraţii tăi, poartă-ţi de grijă ţie însuţi şi pune la intrarea sufletului tău o piedică în calea acelui 
duh al răului. 

Iar pentru a respinge atacul lui împotriva noas^tră, nu este un zid de apărare mai bun decât 
rugă-'ciunea şi implorarea stăruitoare. Căci şi chemarea pe care diaconul o adresează tuturor 
când rosteşte: „Drepţi să stăm, cu vrednicie" nu a fost rânduită fără un rost anume, la întâmplare, 
ci pentru ca noi să ne îndreptăm gândurile care ni se târăsc la pământ, astfel încât, lepădându-ne 
de slăbiciunea pricinuită de pe urma preocupării de treburile vieţii zilnice, să ne putem înfăţişa 
înaintea lui Dumnezeu cu un suflet drept. Şi pentru a afla că, într-adevăr, aceste cuvinte nu se 
referă la trup, ci la suflet, el fiind cel chemat să se îndrepte, să ascultăm cum aceeaşi expresie 
este folosită în acest fel şi de către Pavel. Scriindu-le oamenilor abătuţi şi copleşiţi de năvala 
nenorocirilor, Pavel spunea: „îndreptaţi-vă braţele obosite şi ge^nunchii slăbiţi". Ei bine, ce am 
avea de spus? Că el vorbeşte despre braţele şi genunchii trupului? Nicidecum, deoarece el nu le 
vorbeşte atleţilor sau luptăto-rilor, ci, prin aceste cuvinte a urmărit să înalţe tăria gândurilor 
lăuntrice dărâmată de încercări. 

Ia aminte lângă cine stai, împreună cu cine îl vei chema pe Dumnezeu: împreună cu heruvimii! 
Asemuieşte-te cu cei care formează corul împreună cu tine şi îţi va fi de ajuns spre a deveni 
vigilent să conştientizezi faptul că tu, înveşmântat într-un trup şi legat de carne, ai fost socotit 
vrednic de a înălţa îm-preună cu puterile netrupeşti imnuri către Stăpânul comun tuturora.61 
Aşadar, nimeni să nu ia parte la acele imnuri sfinte şi mistice cu o ardoare slăbită. Nimeni să nu 
aibă în acel moment gânduri lumeşti, ci să le înlăture din cuget pe toate cele pământeşti, să se 
strămute pe el însuşi în întregime la cer şi, ca şi cum s-ar găsi stând în preajma tronului slavei 
însoţit de serafimi, să înalţe imnul întru totul sfânt închinat Dumnezeului slavei şi al măreţiei. 

Iată pentru ce am cerut să se stea în acel moment în ordine. Căci a sta în ordine nu înseamnă 
nimic altceva, decât a sta în acel mod în care i se cuvine omului să fie când stă înaintea lui 
Dumnezeu, cu „frică şi cutremurare" (Fii. 4,1), 

cu un suflet care veghează şi este atent. Despre faptul că şi expresia „a sta" se referă la suflet ne- 

a lămurit, iarăşi, Pavel, când spune: 

„aşa să staţi întru Domnul, iubiţilor" (Fii. 4,1). 

Aşa cum arcaşul, dacă vrea ca săgeţile trimise să-şi atingă ţinta, se îngrijeşte mai întâi de poziţia 
sa şi nu îşi lansează săgeţile până ce nu se aşază cu precizie drept înaintea obiectului vizat, tot 
astfel se întâmplă şi cu tine: dacă vrei să-i săgetezi diavolului capul său cel rău, îngrijeşte-te mai 
întâi de starea gândurilor tale, pentru ca, stabilindu-te într-o stare dreaptă şi nestân-jenită de 
nimic, săgeţile lansate de tine să-şi atingă ţinta îndreptată împotriva aceluia. 

Acestea au fost spuse despre rugăciune. Dar, de vreme ce, pe lângă indiferenţa faţă de rugăciuni, 
dia-'volul a mai născocit şi un alt procedeu de atac care să aducă o mare tulburare, este nevoie să 
se ridice un zid de apărare care să împiedice şi apropierea acestuia. Ce anume a mai uneltit acel 
duh al răului? 

Văzându-vă cum v-aţi strâns laolaltă ca şi cum aţi fi un singur trup, şi cât de multă hotărâre 
dovediţi în atenţia pe care o acordaţi celor rostite, [diavolul] nu a îndrăznit să-i trimită pe unii 
dintre slujitorii lui pentru a vă îndepărta de la ascultare folosindu-se de sfaturi şi îndemnuri, 
fiindcă ştia că nici unul din voi nu va accepta asemenea sfaturi. I-a amestecat, însă, în mulţime pe 
unii care fură şi taie pungile cu bani, pregătindu-i să jefuiască de la mulţi dintre cei care se adună 

deseori aici aurul pe care aceştia îl au la ei. Iar acest lucru s-a petrecut aici deseori şi în cazul 
mul-tora. Prin urmare, pentru ca acest lucru să nu se mai întâmple, şi nici să nu mai fie stinsă 
ardoarea voastră consacrată ascultării din pricina pierderii bunurilor, de vreme ce mulţi dintre voi 
aţi fost victime, pe toţi vă îndemn şi vă sfătuiesc să nu purtaţi aur când intraţi aici, astfel încât, 
străduinţa voastră pentru ascultare să nu devină pentru aceia prilejul faptei lor rele, iar plăcerea 
pe care voi o simţiţi petrecându-vă timpul aici să fie umbrită de furtul bunurilor voastre. 

Tocmai acest lucru a pus la cale diavolul, nu pen-tru a vă face mai săraci, ci pentru ca, fiind 
cuprinşi de o mare neplăcere din pricina pierderii bunurilor, să vă distragă de la râvna consacrată 
ascultării. Căci la fel a făcut şi cu Iov când 1-a lipsit de toate bunurile sale, nu cu scopul de a-1 
face mai sărac, ci pentru a-1 lipsi de evlavie. Străduinţa aceluia nu se îndreaptă către luarea 
bunurilor - fiindcă ştie că aceasta nu în-'seamnă nimic -, ci urmăreşte ca prin luarea bunurilor să 
arunce sufletul în păcat. Iar dacă nu va fi în stare să împlinească aşa ceva, atunci nu va socoti că 
acţiunea i-a reuşit. 

Cunoscând acum ce are diavolul în minte, prea~iubite, când vei fi lipsit de aurul tău, fie din 
pricina hoţilor, fie din oricare altă pricină, preamăreşte-1 pe Domnul şi vei avea atunci un câştig 
mai mare, iar duşmanului îi vei da o îndoită lovitură, pe de-o parte, pentru că nu ai îndurat 
pierderea cu greutate, iar pe de altă parte, pentru că ai adus mulţumire. Iar dacă te-ar vedea 
copleşit de pierderea bunurilor, te va convinge ca în urma îndurării greutăţii să te îndrepţi 
împotriva Domnului, iar, în acest caz, niciodată nu va înceta să-ţi pricinuiască un asemenea 
necaz. In schimb, dacă ar vedea că tu nu numai că nu îl blestemi pe Dumnezeul care te-a creat, 
ba chiar îi şi aduci mulţumire o dată cu fiecare nenorocire care se abate asupra ta, va înceta să te 
supună încercărilor, văzând că încercarea nenorocirilor îţi devine pricină de mulţumire, şi ajunge 
să-ţi facă cununile de învin-'gător mai strălucitoare şi să-ţi sporească răsplătirile. De altminteri, 
aşa s-a întâmplat şi cu Iov. După ce 1-a lipsit de bunuri şi i-a lovit trupul, 1-a văzut aducând 
mulţumiri şi nu a îndrăznit să meargă mai departe, ci, îndurând o înfrângere ruşinoasă şi 
necruţătoare, a renunţat, câtă vreme îi conferise atletului lui Dumnezeu o mai mare strălucire. 

Cunoscând, aşadar, toate acestea să ne temem numai de un singur lucru, de păcat, iar pe toate 
celelalte să le îndurăm cu seninătate, fie că este vorba de pierderea bunurilor, de vreo boală a 
trupurilor, de împrejurări grele, de insulte, de calomnii, ori de oricare altă nenorocire ce se abate 
asupra noastră. Căci, potrivit naturii lor, aceste nenorociri nu numai că nu ne vor face rău, dar 
chiar vor putea să ne aducă mari foloase şi ne vor procura mai multe răsplătiri, în cazul în care le 
îndurăm aducând mulţumiri. Ştii bine că Iov, după ce a primit cununile de învingător pentru 
răbdarea şi curajul său, a fost răsplătit cu hr-'cruri îndoit de multe în comparaţie cu cele pierdute. 
Tu, însă, ai putinţa să primeşti nu de două sau de trei ori mai mult, ci de o sută de ori mai mult 
decât orice, dacă le înduri pe toate cu seninătate, şi vei moşteni viaţa veşnică, viaţă la care fie să 
ajungem noi toţi, prin harul şi iubirea Domnului nostru Iisus Hristos, căruia slavă i se cuvine 
acum şi pururea şi în vecii vecilor. Amin. 

Omilia V - Despre necunoaşterea lui Dumnezeu 

din "Despre necunoaşterea lui Dumnezeu" 
EDITURA HERALD 

A aceluiaşi, 

despre necunoaşterea lui Dumnezeu, 

cuvântarea a cincea. 

Când cineva urmează să se angajeze în tratarea unei teme foarte impor-tante - una care necesită 
multe cu^vântări şi care nu poate fi străbătută într-o zi sau două, ci în mult mai multe zile - 
socotesc că este necesar ca învăţătura să nu fie impusă pe de-a-ntregul şi dintr-o dată cugetului 
celor ce o ascultă. Dimpotrivă, îm-părţind întregul în multe părţi, povara cuvântului fragmentat 
în acest chip va deveni mai uşoară şi mai lesne de purtat. 

Limba, urechea şi oricare din simţurile noastre au stabilite măsuri, reguli şi limite, iar dacă s-ar 
găsi vreodată cineva care ar încerca să depăşească aceste limite, atunci unul ca acesta s-ar afla 
dincolo de pu-terea proprie unei fiinţe omeneşti. Este ceva mai dulce decât lumina, spune-mi? 
Ceva mai plăcut decât o rază de soare? însă, deşi este un lucru dulce şi plăcut, când cineva are 
de-a face cu lumina soarelui peste măsură, aceasta devine de nesuportat şi chinuitoare pentru 
ochi. De aceea a şi rânduit Dumnezeu ca noaptea să urmeze zilei, pentru a se îngriji ca ochii 
noştri obosiţi să primească ocrotirea pleoapelor, iar pupilele să se odihnească, astfel încât să ne 
pregătească mai bine simţul obosit al vederii pentru contem-plarea zilei următoare. Tot din acest 
motiv, veghea şi somnul, în loc să fie două stări care se opun una celeilalte, în măsura în care se 
succed una celeilalte după dreapta măsură, devin laolaltă foarte plăcute, fapt pentru care, dacă 
numim lumina dulce, numim, de asemenea, dulce şi somnul care ne îndepărtează de lumină. 

Astfel, lipsa măsurii este întru totul neplăcută şi de nesuportat, în timp ce dreapta măsură ne este 
plăcută, folositoare şi necesară. Chiar aceasta este şi pricina pentru care, deşi am avut la 
dispoziţie patru sau cinci zile, timp în care cuvântul nostru s-a desfăşurat pe marginea temei 
necunoaşterii lui Dumnezeu, nici astăzi nu ne pregătim încă să-i punem capăt, ci, punând 
vorbelor o dreaptă măsură, potrivit cu dra-'gostea voastră, am socotit să îi acordăm iarăşi timp de 
odihnă cugetului vostru. 

Aşadar, unde am lăsat deunăzi cuvântul? Fiindcă este necesar, câtă vreme există un fel de 
înlănţuire logică a învăţăturii, să revenim acolo unde am ră-rnas. Aminteam atunci că fiul 
tunetului a rostit: „Pe Dumnezeu nimeni nu 1-a văzut vreodată; Fiul Cel Unul-Născut, cel care se 
află în sânul Tatălui, acela a făcut cunoscut". Astăzi trebuie să învăţăm cum a făcut cunoscut 
acest lucru Fiul Unul-Născut al lui Dumnezeu. 

„Iisus a răspuns şi a zis: Căci nimeni nu 1-a văzut pe Tatăl în afara celui care este de la 
Dumnezeu; acesta 1-a văzut pe Tatăl" (Ioan, 6,46). 
„Vedere" înseamnă şi aici „cunoaştere". 

Nu a spus doar că „Nimeni nu 1-a văzut pe Tatăl" şi apoi să fi tăcut; dimpotrivă, pentru ca nimeni 
să nu creadă că s-a spus aceasta numai referitor la oameni, dorind, în schimb, să arate că nici 
îngerii, nici arhan-ghelii şi nici puterile de sus nu se găsesc în altă situaţie, a făcut acest lucru 
limpede printr-o adău-'gire. Astfel, după ce a spus „căci nimeni nu 

1-a văzut vreodată pe Tatăl", a adăugat: „în afara celui care este de la Dumnezeu; acesta 1-a văzut 
pe Tatăl". Căci, dacă ar fi spus doar atât, „nimeni", probabil că mulţi dintre cei ce ascultau 
cuvântul ar fi socotit că se spune aceasta numai despre firea noastră, însă, acum, când, după ce se 
spune „nimeni" se adaugă „în afară de Fiul", prin această dezvoltare întreaga creaţie a fost 
separată de Cel Unul-Născut. „Aşadar - s-ar putea să se spună - este exclus şi Duhul Sfânt?" 
Nicidecum, căci nici acesta nu face parte dintre fiinţele create, iar prin cuvântul „nimeni" se 
stabileşte întotdeauna o deosebire numai faţă de creatură. Aşa cum, de fiecare dată când s-ar 
vorbi despre Tatăl, nu ar fi exclus nici Fiul, [tot astfel] când se vorbeşte despre Fiul, nu este lăsat 
deoparte Duhul. 

Şi, pentru a face clar de acum înainte că prin folosirea cuvântului „nimeni" nu se urmăreşte 
exclu-'derea Duhului, ci se vorbeşte despre excluderea crea-turii de la o asemenea cunoaştere, 
despre care se afirmă că îi aparţine numai Fiului, să ascultăm ce spune Pavel când li se adresează 
corintenilor. Ce spune, aşadar? 

„Căci cine le cunoaşte pe cele ale omului, decât duhul omului, care este în el? Aşa şi cele ale lui 
Dumnezeu, nimeni nu le-a cunoscut, decât Duhul lui Dumnezeu" (I Cor. 2,11). 

Prin urmare, întocmai cum aici, rostindu-se cuvântul „nimeni", nu este lăsat deoparte Fiul, la fel, 
când este folosit în privinţa Fiului, nu este exclus Duhul Sfânt De unde reiese clar că este 
adevărat ceea ce am spus. Căci, în cazul în care prin cuvintele „Nimeni nu 1-a văzut pe Tatăl, în 
afara celui care este de la Dumnezeu" ar fi fost exclus Duhul, ar fi fost nechibzuit ca Pavel să 
spună că aşa cum omul le cunoaşte pe cele ale sale, la fel şi Duhul Sfânt le cunoaşte cu precizie 
pe cele ale lui Dumnezeu. 

La fel se întâmplă şi cu folosirea cuvântului „un singur", căci are aceeaşi bogăţie şi putere de 
semni-'ficare. Urmăreşte aceasta: 

„Este un singur Dumnezeu, Tatăl, din care sunt toate, şi un singur Domn, Fiul, prin care sunt 
toate" (I Cor. 8, 6). 

Astfel, dacă Tatăl ar fi fost numit ca unic Dumnezeu, atunci ar fi fost înlăturat Fiul de la 
dumnezeire, iar dacă Fiul ar fi fost numit ca unic Domn, atunci ar fi fost exclus Tatăl de la 
domnie, însă, prin afirmaţia „un singur Domn, Iisus Hristos", Tatăl nu este exclus de la domnie. 
Aşadar, nici Fiul nu este înlăturat de la dumnezeire când se spune că este un singur Dumnezeu, 
Tatăl.62 

Iar dacă s-ar găsi, din nou, unii care să susţină că Tatăl este numit Dumnezeu deoarece, chiar 
dacă şi Fiul este Dumnezeu, nu este Dumnezeu în aceeaşi măsură în care este Tatăl, pentru a da 
rostirii aşa ceva, se urmează premisele pe care ei înşişi le-au instituit - pe care noi nici măcar nu 
am îndrăzni să le rostim -, anume, că Fiul este numit singurul Domn, deoarece Tatăl nu este 
Domn în aceeaşi măsură în care Fiul este Domn. Iar dacă această ultimă afirmaţie este lipsită de 
evlavie, nici cea dintâi nu ar putea să aibă sens. Dar, aşa cum denumirea „un singur Domn" nu îl 

exclude pe Tatăl de la deţinerea unei domnii desă-vârşite şi nici nu este o denumire atribuită 
numai Fiului, la fel, nici sintagma „un singur Dumnezeu" nu îl îndepărtează pe Fiul de la o 
adevărată şi autentică dumnezeire şi nici nu este proclamată numai în privinţa Tatălui. 

Faptul că Fiul este Dumnezeu şi că este Dumnezeu în aceeaşi măsură în care este Tatăl, 
rămânând, cu toate acestea, Fiu, reiese limpede din însăşi atribuirea numelui de Tată. Căci, dacă 
acest nume de Dumnezeu ar fi aparţinut numai Tatălui şi nu ne-ar fi indicat un alt hypostas63 în 
afara primului hypostas al celui nenăscut, ca şi cum ar fi propriu numai aces-tuia şi i-ar fi fost 
numele prin care este recunoscut, atunci ar fi fost inutilă specificarea denumirii de Tată. Ar fi 
fost de ajuns să spună „un singur Dumnezeu", şi noi am fi recunoscut despre cine este vorba; 
însă, tocmai pentru că numele de Dumnezeu este comun Tatălui şi Fiului deopotrivă, dacă Pavel 
ar fi spus numai „un singur Dumnezeu" nu ar fi arătat despre cine este vorba. Din acest motiv a 
fost adăugat numele de Tată, pentru a lămuri că se vor~beşte despre primul hypostas, al celui 
nenăscut, pe care nu ar fi fost suficient să îl indice prin folosirea denumirii de „Dumnezeu", câtă 
vreme aceasta este comună în aceeaşi măsură şi pentru Fiul. 

într-adevăr, dintre numele folosite unele sunt comune, iar altele proprii. Cele comune sunt 
folo^site pentru a arăta că substanţa nu este diferită, pe când cele proprii sunt menite să 
deosebească carac-terul propriu al fiecărui hypostas. Astfel, denumirile de „Tată" şi „Fiu" sunt 
proprii fiecărui hypostas, iar cele de „Dumnezeu" şi „Domn" sunt comune. Aşadar, fiindcă a 
folosit numele comun „un singur Dumnezeu", Pavel a adăugat şi denumirea specifică, pentru ca 
tu să ştii despre cine vorbeşte şi, astfel, să , nu cădem în nebunia lui Sabellie.64 

De altfel, aşa cum voi arăta în cele ce urmează, nici numele de „Dumnezeu" nu este mai 
important decât cel de „Domn" şi nici numele de „Domn" nu este mai puţin important decât 
acela de „Dumnezeu". Pe tot parcursul Vechiului Testament, Tatălui i se spune fără întrerupere 
Domn: 

„Domnul Dumnezeul tău" (Deut. 6,4) şi, mai apoi: 

„Domnului Dumnezeului tău să i te închini şi numai lui să-i slujeşti" (Deut. 6,13); 

iarăşi: 

„Mare este Domnul nostru şi mare este tăria Lui şi priceperea Lui nu are hotar (Ps. 146, 5) 

şi din nou: 

„Să cunoască ei că numele Tău este Domnul. Tu singur eşti Cel Preaînalt peste tot pământul" (Ps. 

82,19). 

Dacă, într-adevăr, atributul de Domn ar fi fost inferior celui de Dumnezeu şi nevrednic de 
substanţa aceluia, nu trebuia să se spună: „Să cunoască ei că numele Tău este Domnul". Din nou, 
dacă faptul de a fi Dumnezeu ar fi superior celui de a fi Domn, şi mai vrednic de cinstire decât 
acesta, nu trebuia ca Fiul, după acei oameni, fiind inferior, să fie invocat cu un nume care îi 
aparţine Tatălui, şi chiar unul care ar fi propriu numai aceluia. Dar lucrurile nu stau aşa, nu, 
nicidecum, întrucât nici Fiul nu este inferior fată de Tatăl, nici numele de Domn nu este mai 

prejos decât cel de Dumnezeu. Acesta este şi motivul pentru care Scriptura se foloseşte de 
asemenea denumiri fără deo^sebire, aplicându-le deopotrivă şi Tatălui, şi Fiului. 

Şi, aşa aţi auzit că Tatăl este numit Domn, hai să vă arătăm acum şi cum este numit Fiul 
Dumnezeu. 

„Iată, Fecioara va lua în pântece şi va naşte Fiu şi vor chema numele Lui Emanuel, care se 
tâlcuieşte: Cu noi este Dumnezeu" (Mat. 1, 23; cf. îs. 7,14). 

Vezi cum, pe de-o parte, numele de Domn este fo - 'losit pentru Tatăl, iar pe de altă parte, numele 
de Dumnezeu este folosit pentru Fiul? Căci, aşa cum acolo se spunea că „Să cunoască ei că 
numele Tău este Domnul", în acelaşi chip se spune aici: „vor chema numele Lui Emanuel". Şi 
iarăşi: 

„Prunc s-a născut nouă, un Fiu s-a dat nouă şi se cheamă numele Lui: înger de mare sfat, 
Dumnezeu tare, biruitor" (îs. 9, 5). 

Şi ia aminte laolaltă cu mine la înţelegerea de care dau dovadă profeţii şi la înţelepciunea lor 
spirituală. Vezi că ei nu au spus pur şi simplu „Dumnezeu", ci, pentru a nu se socoti că se 
vorbeşte despre Tatăl, au amintit mai întâi de oikonomia întrupării. Fiindcă e foarte clar că Tatăl 
nu s-a născut din Fecioară, nici nu a devenit vreodată copil. Ascultă din nou cum vorbeşte un alt 
profet despre el: 
„Acesta este Dumnezeul nostru şi nimeni altul nu este asemenea lui" (Bar. 3, 36). 

Şi despre cine spune aceste cuvinte? Să vorbească oare despre Tatăl? Nicidecum. Ascultă, pentru 
aceasta, cum şi acest profet a amintit despre oikonomia întru-pării. Căci, după ce a spus: „Acesta 
este Dumnezeul nostru şi nimeni altul nu e asemenea lui", a adăugat: 

„Aflat-a toată calea ştiinţei şi a dat-o lui Iacob, copilul său, şi lui Israel, cel iubit de Dânsul. După 
aceasta, s-a arătat pe pământ şi a locuit printre oameni" (Bar. 3, 36-37). 

Iar Pavel: 

„Din care după trup este Hristos, cel ce este peste toate Dumnezeu binecuvântat în veci, Amin" 
(Rom. 9,5) 

şi din nou: 

„Nici un desfrânat ori poftitor nu are moştenire în împărăţia celui care este Hristos şi Dumnezeu" 

(Ef 5, 5) 

şi iarăşi: 

„potrivit cu arătarea marelui nostru Dumnezeu şi Mântuitor Iisus Hristos" (II Tim. 1, 10). 

Dar şi Ioan îl numeşte la fel când spune: 

„La început era Cuvântul şi Cuvântul era la Dumnezeu şi Cuvântul era Dumnezeu" (In. 1, 1). 

Da, bine, are să se spună, dar arată-mi dacă Scriptura îl numeşte pe Tatăl Domn şi acolo unde se 

face referire deopotrivă la Tatăl şi la Fiul. Eu nu mă voi opri să arăt numai acest lucru, ci voi 

arăta că Scriptura îl numeşte Domn pe Tatăl şi Domn pe Fiul şi că îl numeşte Dumnezeu pe Tatăl 

şi Dumnezeu pe Fiul, atribuind fiecare dintre nume în acelaşi loc. Prin urmare, unde se găseşte 

aşa ceva? Vorbind odată cu iudeii, Hristos spune: 

„Ce vi se pare despre Hristos? Al cui fiu este? Zis-au Lui: Al lui David. Zis-a lor: Cum deci 

David, în duh, îl numeşte pe el Domn? - zicând: «Zis-a Domnul Domnului meu: Şezi de-a 

dreapta mea?»" (Mat. 22,42 - 44). 

Iată, „Domn" şi „Domn". Vrei să pricepi de ce Scriptura zice Dumnezeu şi Dumnezeu atunci 

când vorbeşte despre Tatăl şi Fiul - şi aceasta în unul şi acelaşi loc? Ascultă-i şi pe David profetul 

şi pe apos^tolul Pavel când au dorit să ne lămurească tocmai în privinţa acestui lucru: 

„Tronul tău, Dumnezeule, în veacul veacului, toiag de dreptate toiagul împărăţiei tale. Iubit-ai 
dreptatea şi ai urât fărădelegea: pentru aceasta te-a uns pe tine Dumnezeu, Dumnezeul tău, cu 
untdelemnul bucuriei, mai mult decât pe părtaşii tăi" (Ps. 44, 7 -8). 

Iar Pavel a adus şi acum această mărturie, spunând că: 

„Despre îngerii săi zice: «Cel ce face pe îngerii săi duhuri», iar către Fiul: «Tronul tău, 

Dumnezeule, în veacul veacului» (Evr. 1, 7-8). 

Pentru care motiv, la urma urmei, are să se spună, Tatăl a fost numit Dumnezeu, iar Fiul Domn? 
Acest lucru nu s-a petrecut fără vreun rost anume şi la întâmplare, ci fiindcă scrierea în întregul 
ei era destinată elenilor atinşi de boala politeismului. Şi pentru ca ei să nu spună că noi, în timp 
ce îi acuzăm că vorbesc despre mai mulţi dumnezei şi mai mulţi domni, cădem la rându-ne în 
greşeala pe care le-o imputăm, câtă vreme am vorbi şi noi despre dumneaei, nu despre un 
Dumnezeu, din acest motiv s-a coborât Pavel la nivelul slăbiciunii lor şi a dat un alt nume Fiului 
care deţine o aceeaşi putere. 

Spre a dovedi că acest lucru este adevărat, să recitim cuvintele care preced acest pasaj şi veţi 
vedea limpede că ceea ce am spus noi nu este o simplă presupunere: 

„Cât despre cele jertfite idolilor, ştim că toţi avem , cunoştinţă. Cunoştinţa însă semeţeşte, iar 
iubirea zideşte. Iar despre mâncarea celor jertfite idolilor, ştim că idolul nu este nimic în lume şi 
că nu este alt Dumnezeu decât Unul singur" (I Cor. 8,1-4). 

Pricepi acum că Pavel rosteşte aceste lucruri adresându-se acelora care socoteau că există mai 
mulţi dumnezei? 

„Căci, deşi sunt numiţi mulţi dumnezei, fie în cer, fie pe pământ, - iarăşi se luptă Pavel împotriva 
acelora - ca şi cum ar exista într-adevăr mai mulţi dumnezei şi mai mulţi domni - adică, vrea să 
spună că sunt dumnezei numai cu numele - totuşi, pentru noi, este un singur Dumnezeu, Tatăl, 
din care sunt toate, şi un singur Domn, Iisus Hristos, prin care sunt toate" (I Cor. 8, 5-6). 

De aceea a şi adăugat „un singur", ca ei să nu creadă că se reintroduce politeismul. Astfel, Tatăl 
nu a fost numit Dumnezeu unic pentru a-1 înlătura pe Fiul de la dumnezeire, după cum nici Fiul 
nu a fost numit unic Domn pentru a-1 înlătura pe Tatăl de la domnie; i-a numit în acest fel numai 
pentru a vin-'deca slăbiciunea acelora şi dorind să nu le ofere nici un prilej de reîntoarcere la 

politeism. Acesta este, de asemenea, şi motivul pentru care Fiul lui Dumnezeu nu este făcut 
cunoscut iudeilor prin profeţi în mod precis şi clar, ci în chip acoperit şi numai arareori. 

Căci, dacă ar fi auzit iarăşi despre un Dumnezeu şi un Dumnezeu, cu siguranţă că în loc să 
renunţe la eroarea politeistă, boala aceasta le-ar fi revenit. De aceea, profeţii spun fără încetare de 
la un capăt la altul că: „Nu există decât un singur Dumnezeu şi nici un altul în afară de El", nu 
pentru a-1 respinge pe Fiul, nicidecum, ci din dorinţa de a vindeca slăbi-ciunea acelora şi, în 
acelaşi timp, pentru a-i convinge să renunţe la credinţa lor în mai mulţi dumnezei lipsiţi de 
existenţă. 

Aşadar, când auziţi denumiri precum „unul" şi „niciunul" şi altele asemenea, să nu nesocotiţi 
slava Treimii, să pricepeţi, însă, prin asemenea cuvinte deosebirea acesteia faţă de fiinţa creată, 
aşa cum se spune şi în altă parte: 

„Cine a cunoscut cugetul lui Dumnezeu?" (Rom. 11, 34; îs. 40,13). 

Faptul că şi aici despre acest lucru este vorba şi nicidecum despre faptul că Fiul şi Duhul sunt 
îndepărtaţi de la împărtăşirea cunoaşterii a fost suficient explicat în cele rostite anterior, când 
am adus şi mărturia în care se spune: 

„Căci cine cunoaşte cele ale omului, decât duhul omului, care este în el? Aşa şi cele ale lui 
Dumne-'zeu, nimeni nu le-a cunoscut, decât Duhul lui Dumnezeu" (I Cor. 2,11). 

Şi, din nou, Fiul care spune: 

„Nimeni nu-1 cunoaşte pe Fiul, decât numai Tatăl, şi nimeni nu-1 cunoaşte pe Tatăl, decât numai 

Fiul" (Le. 10, 22). 

Cum tot aşa se spune şi aici: 

„Căci nimeni nu 1-a văzut pe Tatăl, în afară de cel care este de la Tatăl; acesta 1-a văzut pe Tatăl" 

(In. 6, 46). 

Iar el a rostit aici că îl cunoaşte cu temeinicie şi a arătat în acelaşi timp şi cauza pentru care 
deţine această cunoaştere. Care este, aşadar, această cauză? Este aceea că îşi are fiinţa de la El. 
Iar faptul de a avea fiinţă de la El demonstrează, la rându-i, faptul că îl cunoaşte cu temeinicie. 
Tocmai de aceea îl cunoaşte limpede, fiindcă este de la El, iar semn al faptului de a fi de la El 
este faptul că îl cunoaşte cu precizie. Căci dacă o substanţă ar fi superioară altei substanţe nu ar 
mai putea fi cunoscută bine de către cea din urmă, oricât de mică ar fi distanţa dintre ele. 

Ascultă, de pildă, ce spune profetul despre cât de mică este deosebirea dintre natura îngerilor şi 

cea omenească. După ce a spus: 

„Ce este omul că-ţi aminteşti de el? Sau fiul omului, că-1 cercetezi pe el?", 

a adăugat: 

„Micşoratu-1-ai pe el cu puţin faţă de îngeri" (Ps. 8,5-6). 

Dar, cu toate că distanţa este mică, câtă vreme este pe deplin o oarecare distantă, noi nu 
cunoaştem cu precizie esenţa îngerilor şi chiar dacă am face mii de speculaţii, tot nu am putea-o 
tifla. 

Dar ce vorbesc eu despre îngeri, când nici măcar esenţa sufletului nostru nu ne-o cunoaştem 
bine, ori, mai degrabă, nu o cunoaştem în nici un fel? Iar dacă aceia pretind că o cunosc, am să-i 
întreb care anume este esenţa sufletului - să fie cumva una dintre acestea: 

aer, un suflu, un vânt, ori un foc? însă ei nu vor răspunde folosindu-se de vreuna dintre acestea, 
deoa-rece toate sunt de natură corporală, pe când sufletul este necorporal. Aşa că ei, fără să-i 
cunoască pe îngeri, şi nici măcar propriile lor suflete, pretind în schimb că îl cunosc cu precizie 
pe Domnul şi creatorul tuturor lucrurilor. Cum ar putea, aşadar, să existe o mai mare rătăcire a 
mintii decât aceasta? 

Dar ce vorbesc eu despre cum ar putea fi esenţa sufletului? Nu putem spune nici măcar care este 
modalitatea în care se află prezent în trupul nostru. Cine oare ar avea de spus ceva în privinţa 
unui asemenea lucru? Să fie adevărat cum că s-ar răspândi prin întreaga masă a corpului? Dar o 
asemenea afir-rnaţie este lipsită de sens, deoarece este o modalitate de a fi proprie fiinţelor 
corporale. Că nu poate fi vorba despre aşa ceva în privinţa sufletului reiese limpede şi din 
următoarele: de fiecare dată când se întâmplă să fie amputate mâinile sau picioarele, sufleorul 
rămâne întreg, nu este mutilat cu nimic în urma ciuntirii corpului. Atunci, dacă nu se află în 
întreg corpul, să se afle în schimb reunit într-o anume parte a corpului? în acest caz, urmează cu 
necesitate ca celelalte părţi rămase să fie moarte, deoarece lucrul neînsufleţit este mort pe de-a- 
ntregul. însă nu se poate afirma nici aşa ceva, se poate spune în schimb că noi cunoaştem că 
sufletul se găseşte în corpul nostru, dar nu cunoaştem modul în care este prezent. Iar Dumnezeu 
nu ne-a îngăduit o asemenea cunoaş-tere pentru ca noi să punem frâu gurii noastre, şi să ne 
stăpânim în şi mai mare măsură şi spre a fi convinşi să rămânem la cele de jos, să nu le iscodim 
şi să fim stăpâniţi de curiozitate în privinţa celor care se află dincolo de noi. 

Dar, spre a nu argumenta în privinţa unor ase-menea lucruri folosindu-ne numai de 
raţionamente, hai să ne întoarcem iarăşi cuvântul la Scriptură. 

„Căci nimeni nu 1-a văzut pe Tatăl în afara celui care este de la Dumnezeu; acesta 1-a văzut pe 
Tatăl" (In. 6,46). 

Şi ce-i cu asta?, are să se spună, căci aceste cuvinte nu au adus mărturie în nici un fel şi pentru 
faptul că [Fiul] deţine o cunoaştere precisă. Că fiinţele create nu îl cunosc a fost arătat limpede 
când s-a spus: „Căci nimeni nu 1-a văzut pe Tatăl", cum iarăşi a fost arătat vădit că Fiul îl 
cunoaşte: „. . .în afara celui care este de la Dumnezeu; acesta 1-a văzut pe Tatăl". Dar, în tot cazul, 
nu se arată nicăieri că îl cunoaşte cu temeinicie, întocmai cum Tatăl se cunoaşte pe sine însuşi. 
Căci este cu putinţă, se va spune, ca nici fiinţele create să nu-1 cunoască pe Tatăl, şi„ în acelaşi 
timp, nici Fiul să nu deţină o înţelegere temeinică a acestuia, chiar dacă deţine o cunoaştere mai 
limpede decât cea a făpturilor create. E! spune, într-adevăr, că vede şi cunoaşte cine este Tatăl, în 
schimb, nu a afirmat nicăieri cum că l-ar cunoaşte temeinic şi în acelaşi chip în care Tatăl se 
cunoaşte pe sine. 

Doriţi să ne convingem şi de data aceasta pornind de la Scripturi, şi chiar de la însuşi glasul lui 
Hristos? Să ascultăm, aşadar, ce le spune iudeilor: 

„Precum mă cunoaşte Tatăl şi eu cunosc pe Tatăl" (In. 10,15). Care cunoaştere ai 

vrea să fie mai temeinică decât aceasta? Intreabă-1 pe cel care te contrazice: este ade-'vărat că 
Tatăl îl cunoaşte deplin pe Fiul, câtă vreme întreaga cunoaştere pe care o deţine este deplină, de 

unde reiese şi că nu îi este ascuns nimic din cele care îl privesc pe Fiul, ci dimpotrivă, această 
cunoştinţă este perfectă? Da, se va spune. Aşadar, deoarece auzi că şi Fiul îl cunoaşte la fel pe 
Tatăl, precum acesta îl cunoaşte pe Fiul, nu are rost să se mai cerceteze altceva pe mai departe, 
de vreme ce cunoaşterea pe care o deţin este pe deplin egală. 

De asemenea a arătat şi într-un alt loc aceasta, când a spus: 

„Nimeni nu cunoaşte pe Fiul, decât numai Tatăl, nici pe Tatăl nu-1 cunoaşte nimeni, decât numai 

Fiul şi cel căruia va voi Fiul să-i descopere" (Mat. 11,27). 

Şi descoperă nu atât cât cunoaşte el însuşi, ci atât cât ne este nouă suficient. Şi dacă Pavel face 
acest lucru, cu atât mai mult Hristos, fiindcă cel dintâi le-a spus propriilor săi ucenici: 
„N-am putut să vă vorbesc ca unor oameni duhovniceşti, ci ca unora trupeşti. Ca pe nişte prunci 
în Hristos v-am hrănit cu lapte, nu cu bucate, căci încă nu puteaţi" (I Cor. 3,1-2). 

Dar acest lucru, are să se spună, 1-a rostit numai pentru corinteni. Ce ar mai fi de obiectat, dacă 
vom arăta că el cunoştea şi alte lucruri, pe care nici unul dintre oameni nu le-a aflat vreodată şi a 
murit fiind singurul cunoscător al acestora dintre toţi oamenii? Şi unde se poate găsi acest lucru? 
In epistola către corinteni, căci Pavel spune acolo: 
„Am auzit cuvinte de nespus, pe care nu se cuvine omului să le grăiască" (II Cor. 12,4). 

Dar, cu toate acestea, nu altul decât acesta, cel care atunci a auzit cuvinte de nespus, pe care nu 
se cuvine omului să le grăiască, deţine o cunoaştere parţială şi mult inferioară celei viitoare. 
Căci, cel care a rostit acele cuvinte este şi cel care spune: „în parte cunoaştem şi în parte 
profeţim", la care se adaugă „când eram prunc, vorbeam ca un prunc, simţeam cu un prunc, 
judecam ca un prunc" şi 
„vedem acum ca prin oglindă, în ghicitură, iar atunci, faţă către faţă' (I Cor. 13,9-12). 

Şi, pornind de la acestea, ajungem să biruim întreaga lor argumentaţie potrivnică. Deoarece, de 
vreme ce esenţa divină este necunoscută, nu în privinţa existenţei ei, ci căutând să afli ce este, 
apare ca cea mai mare nebunie faptul de a-i atribui un nume. Mai mult, chiar dacă esenţa ne-ar fi 
fost cunoscută foarte clar, nici în acest caz nu ar fi fost cugetat să atribuim o denumire esenţei 
Domnului pornind de la noi înşine şi cu de la noi putere. Astfel, nici Pavel nu a îndrăznit să 
atribuie nume puterilor de sus, dimpotrivă, a spus: 

„L-a aşezat pe Hristos mai presus decât toată începătoria şi stăpânia şi domnia şi decât tot 
numele ce se numeşte, nu numai în veacul acesta, ci şi în cel viitor" (Ef. 1, 20-21) 

şi ne-a învăţat că există anumite nume ale puterilor pe care le vom cunoaşte atunci, fără să cuteze 
a le atribui alte nume în locul acelora viitoare şi fără să fie mânat de curiozitate în privinţa 
acelora. 

Cum ar putea fî vrednici de iertare sau ce scuză vor putea avea cei care îndrăznesc asemenea 
lucru în privinţa esenţei Domnului? Şi cum esenţa însăşi ne este necunoscută, trebuie să le 
întoarcem spatele aşa cum facem cu cei ieşiţi din minţi. Chiar dacă este vă-'dit că Dumnezeu este 
o fiinţă nenăscută,65 în schimb, despre faptul că acesta ar fî numele propriei sale esenţe nu ne 
vorbeşte nici un profet, nu lasă să se înţeleagă aşa ceva nici un apostol şi nici un evan-'ghelist. Şi 

pe bună dreptate: cum să fi fost în stare unii, cărora esenţa însăşi le este necunoscută, să îi 
rostească numele? 

Dar de ce vorbesc eu despre dumnezeieştile Scripturi, când evidenţa absurdităţii şi nemăsurarea 
nelegiuirii sunt atât de mari, astfel încât nici măcar elenii, chiar fiind departe de adevăr, nu au 
încercat vreodată să rostească ceva asemănător? Căci nici unul dintre ei nu a îndrăznit să propună 
o definiţie pentru esenţa divină şi să o închidă sub un nume unic. Dar ce vorbesc eu despre esenţa 
divină, când cei care au filosofat în privinţa naturii fiinţelor nema-teriale nu au propus nici 
măcar în privinţa acesteia o adevărată definiţie, întrucât, în locul unei definiţii, s-au mulţumit să 
o descrie şi să ofere o schiţă gene~rală într-un mod lipsit de claritate? 

Care este, însă, argumentul pătrunzător de care se folosesc aceştia? Ei spun: Nu-1 cunoşti, aşadar, 
pe cel căruia îi închini adoraţia ta? Mai curând, nici măcar nu ar trebui să răspundem la această 
întrebare, de vreme ce am oferit deja o demonstraţie amănun-ţită pornind de la Scripturi în 
sprijinul ideii că este cu neputinţă a-1 cunoaşte pe Dumnezeu în privinţa esenţei sale. Cu toate 
acestea, fiindcă nu le vorbim din duşmănie, ci din dorinţa de a-i îndrepta, hai să le demonstrăm 
că lipsa cunoaşterii nu înseamnă a nu şti care este esenţa lui Dumnezeu, dimpotrivă, tocmai 
pretenţia de a şti acest lucru înseamnă a fi lipsit de cunoaşterea lui Dumnezeu. 

Dacă s-ar întâmpla ca doi oameni să se certe între ei cu privire la cunoaşterea întinderii cerului, 
unul susţinând că nu poate fi cuprinsă cu ochiul omenesc, iar celălalt pretinzând că este cu 
putinţă şi, pentru a realiza acest lucru, se angajează să o măsoare în între~ , gime folosind pentru 
aceasta palma, răspunde-mi acum, despre care dintre cei doi vom spune că deţine cunoaşterea 
întinderii cerului - cel care pretinde că ştie câte palme măsoară ori cel care îşi recunoaşte 
neştiinţa? Iar dacă în privinţa cerului, cel care îi cunoaşte întinderea este mai degrabă omul care 
se retrage înaintea acesteia, cum să nu avem nevoie, când este vorba de Dumnezeu, de o 
asemenea sfială? Şi cum să nu fie atinsă, de nu se întâmplă astfel, culmea rătăcirii? 

De altminteri, pentru a afla că ni se cere numai atât, să cunoaştem că Dumnezeu există, 

nicidecum să-i iscodim esenţa, ascultă ce spune Pavel: 

„căci cine se apropie de Dumnezeu, trebuie să creadă că el există" (Evr. 11,6). 

Tot astfel, condamnând pe cineva pentru lipsa evlaviei, nu îl condamnă pentru că nu ştie ce este 
Dumnezeu, ci pentru că nu ştie că Dumnezeu există: 

„Zis-a cel nebun în inima sa: Nu este Dumnezeu!" (Ps. 13, 1). 

Prin urmare, aşa cum acela nu devine lipsit de evlavie din pricina necunoaşterii esenţei lui 
Dumnezeu, ci fiindcă nu ştie că Dumnezeu există, tot astfel, pen-tru a ajunge la evlavie, este de 
ajuns sa cunoşti că Dumnezeu există. Insă ei s-au străduit să construiască şi un alt argument. 
Care-i acesta? Zic ei66: 

„Se spune că Dumnezeu este duh (In. 4, 24)". 

Prin aceste cuvinte ni se oferă, aşadar, o înfăţişare a esenţei sale, spune-mi? Şi cine va susţine aşa 
ceva, dacă este dintre cei care obişnuiesc să se abată oricât de puţin pe la porţile 
dumnezeieştilor Scripturi? In acest fel, dacă s-ar urma un asemenea ra-ţionament, Dumnezeu ar 
fi foc în aceeaşi măsură, deoarece, aşa cum stă scris: „Dumnezeu este duh", stă scris şi că: 

„Dumnezeul nostru este foc mistuitor" (Evr. 12,29), sau că este 
„izvor de apă vie" (Ier. 2,13). 

Şi nu va fi numai duh, izvor şi foc, ba încă şi suflet şi suflare de vânt şi minte omenească şi multe 
alte lucruri mai absurde decât acestea, căci nu este nevoie să ţinem până la capăt socoteala 
acestora, nici să imităm întocmai nebunia acelora, într-adevăr, prin acelaşi cuvânt, „duhul", sunt 
denumite multe lucruri, de pildă, sufletul nostru, după cum spune şi Pavel: 

„Să daţi pe unul ca acesta Satanei, ca duhul să se mântuiască" (I Cor. 14,15). 

Se denumeşte astfel şi suflarea de vânt, după cum spune profetul: 
„Cu duh puternic îi vei lovi" (Ps. 47, 6). 

Se foloseşte în aceeaşi măsură şi pentru a numi darul duhovnicesc: 
„Căci Duhul însuşi mărturiseşte împreună cu duhul nostru" (Rom. 8,16), 

iar în alt loc: 

„Mă voi ruga cu duhul, dar mă voi ruga şi cu mintea" (I Cor. 14, 15). 

De asemenea, este desemnată astfel şi mânia, câtă vreme Isaia spune: 

„Nu ai fost tu cel care te-ai îngrijit, cu duhul tău năprasnic, să-i duci la pieire?" (îs. 27,8). 

Şi la fel este numit şi ajutorul care vine de la duhul lui Dumnezeu: 
„Duhul care se află înaintea feţei noastre, Hristos Domnul" (Plâng. 4, 20). 

Prin urmare, Dumnezeu va fi pentru noi toate acestea laolaltă şi va fi compus din asemenea 
lucruri. 

Dar pentru a nu ajunge să delirăm, punând la bătaie argumente contrarii pentru nişte opinii care 
nu merită nici măcar aşa ceva, hai să încetăm aici cuvântul referitor la asemenea lucruri şi să ne 
îndreptăm cu totul către rugăciune, deoarece cu cât sunt ei mai lipsiţi de evlavie, cu atât mai mult 
este nevoie să ne rugăm pentru ei ca într-o bună zi să renunţe la nebunia lor. Iar prin aceasta vom 
face să se vadă chipul Dumnezeului nostru Mântuitor 

„care voieşte ca toţi oamenii să se mântuiască şi la cunoştinţa adevărului să vină" (I Tim. 2,4). 

Să nu încetăm, aşadar, să aducem rugăciuni de îndurare în favoarea lor. Căci rugăciunea este 
armă puternică, comoară fără fund, bogăţie care nicicând nu se risipeşte, liman ferit de furtună, 
pricină a liniştii; este rădăcină, izvor şi mamă a mii de lucruri bune şi întrece în putere chiar şi 
stăpânirea împă-rătească. Deseori s-a văzut că atunci când purtătorul coroanei împărăteşti este 
cuprins de febră şi zace în pat arzând, îi vin spre ajutor medici, paji, vindecători şi generali, însă 
nici arta medicinii, nici prezenţa prietenilor, nici îngrijirea slugilor, nici mulţimea leacurilor, 
nici luxul tratamentelor, nici abundenţa bunurilor şi nimic altceva dintre cele omeneşti nu are 
putere să uşureze în vreun fel povara bolii, însă, dacă ar intra cineva care este înzestrat cu dreptul 
de a-i vorbi lui Dumnezeu, numai să se atingă de trupul acestuia şi să facă o rugăciune curată 
pentru el şi va pune pe fugă întreaga boală. 

Şi exact acolo unde bo-'găţia, mulţimea îngrijirilor, ştiinţa medicilor şi măreţia împărătească au 
fost lipsite de putere, a avut această putere rugăciunea unuia care deseori se întâmplă să fie sărac 
şi să se hrănească din pomană. 

Când vorbesc de rugăciune, nu mă refer la simpla bolborosire plină de neglijenţă, mă refer la 
rugăciu-uea făcută cu atenţie, însoţită de îndurerarea sufletului şi de freamătul cugetului. Aceasta 
din urmă este rugăciunea care se înalţă la cer. întocmai cum şuvoiul apelor, câtă vreme este lăsat 
să se scurgă pe un câmp neted se răspândeşte pe o suprafaţă întinsă şi nu se înalţă spre cer, în 
schimb, când nişte mâini pricepute o supun făcând-o să se scurgă în jos prin nişte şanţuri, atunci 
se îndreaptă în sus mai repede decât orice săgeată, tocmai în acest mod, cugetul omenesc, când 
se bucură de multă uşurătate, se răspândeşte şi se pierde; însă, când este silit să se adune din 
pricina împrejurărilor grele, o dată ajuns în reculegere deplină, înalţă către cer rugăciuni 
ade-'vărate şi pline de tărie. 

Şi pentru a pricepe că rugăciunile care au cele mai mari şanse de a fi ascultate sunt cele făcute în 

caz de strâmtorare, ascultă ce spune profetul: 

„Către Domnul am strigat când eram cuprins de strâmtorare şi m-a auzit" (Ps. 119,1). 

Aşadar, să ne înflăcărăm conştiinţa, să ne reculegem din pricina amintirii păcatelor noastre, să ne 
recule-'gem, nu pentru a rămâne închişi în sine, ci pentru a ne pregăti spre a fî ascultaţi, pentru a 
deveni cumpăraţi şi plini de vigilenţă şi, în acest fel, să ajungem să atingem cerurile însele. 
Nimic nu pune pe fugă delăsarea şi indiferenta aşa cum reuşesc să o facă căinţa şi 
strâmtorarea, cele care adună cugetul de peste tot unde s-a risipit şi îl întorc către sine însuşi. Cel 
care, astfel strâmtorat, prinde a se ruga ajunge ca, în urma rugăciunii, să resimtă în sufletul său o 
mare desfătare. Şi, aşa cum năvala norilor întunecă aerul la început, iar apoi, după ce îşi risipesc 
unul altuia cristalele de gheaţă şi fac să se reverse ploaia în între~ , gime, dau aerului seninătate şi 
strălucire, în acelaşi chip, cât timp ni se adună deznădejdea în interior, ni se întunecă judecata, 
însă, după ce ne despovărăm de acest zbucium prin cuvintele rugăciunii şi prin lacri-mile care le 
însoţesc, revărsându-se, astfel, în afara noastră, ne pătrunde în suflet o mare strălucire, răsplata 
lui Dumnezeu pătrunzând în cugetul celui care se roagă precum o rază de soare. 

Dar care este argumentul rece al mulţimii? Nu îndrăznesc, se spune, mă simt ruşinat, nu pot nici 
măcar să deschid gura. Această sfială este diavolească, cele invocate sunt pretexte ale delăsării, 
căci diavolul doreşte să îţi închizi porţile căii către Dumnezeu. Nu îndrăzneşti? Este în realitate o 
mare cutezanţă, căci este mare câştigul obţinut când te socoteşti lipsit de îndrăzneală, tot aşa 
cum, socotind că eşti înzestrat cu îndrăzneală, este o mare ruşine şi îţi atragi cea mai mare 
condamnare. Dacă ai avea parte de o mulţime de reuşite şi nu ai avea nimic rău pe conştiinţă, iar 
atunci te-ai socoti demn de îndrăzneală, rugăciunea ta îşi pierde în întregime puterea, în schimb, 
dacă ai purta asupra conştiinţei tale povara a mii de păcate, numai pentru faptul că te-ai coborât 
pe tine într-atât, încât te socoteşti cel din urmă dintre oameni, vei putea avea multă îndrăzneală 
faţă de Dumnezeu. 

Cu toate acestea, trăirea smereniei nu are loc când te socoteşti păcătos, fiind păcătos. Trăirea 
smereniei se găseşte la cel care, deşi are în el însuşi conştiinţa că a împlinit multe şi mari fapte 
bune, nu îşi închipuie nimic mare în privinţa sa. Un asemenea om este cel care, urmându-1 pe 

Apostolul Pavel, ar putea să spună: 

„Nu mă ştiu vinovat cu nimic" (I Cor. 4, 4), 

iar apoi să rostească: 

„dar întru aceasta nu mă îndreptăţesc" 

„Iisus Hristos a venit să-i mântuiască pe cei păcă-toşi, dintre care cel dintâi sunt eu" (1 Tim. 1, 

15). 

Aceasta este trăirea smereniei: de la înălţimea la care ai ajuns prin împlinirea faptelor bune să te 
smereşti în cuget. 

Dar, cu toate acestea, în iubirea sa negrăită de oameni, Dumnezeu nu se apropie şi nu îi primeşte 
la sine numai pe cei smeriţi, ci şi pe cei care îşi mărtu~Tisesc fără cruţare păcatele, devenind 
binevoitor şi blând faţă de cei care se găsesc în această stare. Pentru a pricepe că nu este bine în 
nici un chip să îţi imaginezi lucruri mari despre tine, închipuie-ţi cu mintea două care: unul la 
care stau înjugate drep~tatea şi orgoliul şi celălalt tras de păcat şi smerenie. Vei vedea că jugul 
păcatului trece înaintea dreptăţii, nu prin propria mişcare, ci prin puterea smereniei împreună cu 
care trage la jug, aşa cum carul dreptăţii rămâne în spate nu din pricina slăbiciunii dreptăţii, ci 
din cauza greutăţii şi nemăsurării orgoliului. Căci, după cum smerenia biruieşte prin marea sa 
putere de înălţare chiar cel mai greu păcat, şi devine prima care ajunge să se înalţe la Dumnezeu, 
tot astfel şi orgoliul prin marea sa greutate şi nemăsurare capătă putere şi se înstăpâneşte asupra 
uşurătăţii dreptăţii, trăgând-o lesne în jos. 

Ca să îţi dai seama că acest car al smereniei este mai rapid decât celălalt, aminteşte-ţi de fariseu 
şi de vameş. Fariseul înjugase laolaltă dreptatea şi orgoliul, când spunea: 

„Dumnezeule, îţi mulţumesc că nu sunt ca ceilalţi oameni, răpitori, avari şi nici ca acest vameş" 
(Le. 18,11). 

Câtă nebunie! Orgoliul său nu s-a mulţumit să se înalţe deasupra întregii naturi omeneşti, mai 
mult decât atât, 1-a insultat cu un şi mai mare orgoliu pe vameşul care stătea în picioare în acel 
loc. Ce s-a întâmplat cu celălalt? El nu a răspuns injuriilor, nu s-a tulburat auzind acuzaţia adusă, 
dimpotrivă, a primit ceea ce a auzit cu înţelepciune. Şi a făcut din săgeata duşmanului său leac şi 
vindecare, jignirile le-a preschimbat în elogiu, acuzaţia în cunună. 

Atât de frumoasă este smerenia, duce la un atât de mare câştig, astfel încât nu se lasă doborâtă de 
jignirile celorlalţi! Şi nici nu se tulbură înaintea nedreptăţirilor care vin din partea celor ce ne 
stau în preajmă. Căci pornind de la toate acestea se poate culege un mare bine şi de soi ales, aşa 
cum s-a petrecut cu vameşul. Primind jignirile, s-a lepădat de păcate şi, spunând: „Miluieşte-mă 
pe mine păcătosul", a dobân-'dit îndreptăţirea înaintea aceluia. 

Şi cuvintele au trecut înaintea faptelor, iar vorbele au biruit acţiunile. Unul şi-a pus la vedere 
dreptatea, postul şi zeciuiala, celălalt a rostit numai nişte vorbe spre a se lepăda de toate păcatele. 
Dumnezeu nu a auzit numai, vorbele, ci a privit şi la cugetul cu care le-a rostit, cuget pe care 1-a 
găsit smerit şi tulburat, ceea ce 1-a făcut să îşi reverse mila şi iubirea sa de oameni. 

Dar nu spun acestea pentru a ne îndemna să păcătuim, ci pentru a ne smeri. Iar dacă un vameş, 
cel din urmă dintre oamenii răi, fără să se smerească, ci numai arătând o conştiinţă bună când a 
glăsuit despre păcatele avute şi s-a recunoscut drept ceea ce era, şi-a atras atâta bunăvoinţă din 
partea lui Dumnezeu, cum să nu fie încă şi mai mare ajutorul divin pentru cei care fac cele bune, 
fără să-şi fău~Tească o imagine măreaţă despre ei înşişi? 

De aceea, vă cer, vă rog şi vă îndemn să vă mărturisiţi lui Dumnezeu fără încetare. Iar eu nu 
doresc să te arăt ca la teatru înaintea celor ce sunt robi laolaltă cu tine, nici nu te oblig să-ţi 
dezvălui păcatele înaintea oamenilor.67 Deschide-ţi conştiinţa înaintea lui Dumnezeu, arată-i 
rănile şi cere-i leacurile; arată-i-le nu pentru a primi reproşuri, ci pentru a primi vindecare. Căci 
chiar dacă le-ai păstra sub tăcere, acela le cunoaşte pe toate. Spune-i-le, aşadar, pentru a dobândi 
câştig. Spune-i-le lui Dumnezeu, astfel încât, lepădându-te aici de toate păcatele, să pleci acolo 
curat şi eliberat de greşeli, să scapi deopotrivă şi de o neîndurătoare mărturisire publică. 

Cei trei tineri fuseseră aruncaţi în cuptor şi îşi dă-'dură sufletul pentru mărturisirea credinţei în 
Domnul, dar chiar şi după dobândirea unor atât de mari şi atât de multe merite, ei spun: 

„Nu ne este îngăduit să deschidem gura. Am devenit pricină de ruşine şi ocară pentru robii tăi şi 
pentru cei ce te slăvesc" (Dan. 3,3). 

Pentru ce îndrăzniţi voi să deschideţi gura? Tocmai pentru a spune aceasta, că, după cum stă 
scris, nu ne este îngăduit să deschidem gura şi putem să câştigăm astfel bunăvoinţa Domnului. 

Puterea rugăciunii a întrecut puterea focului, a ţinut în frâu furia leilor, a destrămat războaie, a 
oprit lupte, a făcut să dispară furtuni, a alungat demoni, a deschis porţile cerului, a tăiat legăturile 
morţii, a pus pe fugă boli, a risipit defăimări, a ţinut în loc tuibu~Tarea cetăţilor, a făcut să dispară 
nenorocirile venite de sus şi cele provocate de om, într-un cuvânt, rugăciunea a risipit tot ceea 
ce ne poate înspăimânta. Iar când vorbesc de rugăciune, nu mă refer la simpla rostire a 
rugăciunii, ci la acea rugăciune care izvo-răşte din adâncul cugetului. Aşa cum, chiar de se vor 
abate asupră-le mii de vânturi potrivnice, copacii ale căror rădăcini sunt întinse în adâncime nu 
se frâng, nici nu sunt doborâţi, fiindcă rădăcinile le sunt înfipte cu străşnicie în adâncul 
pământului, întocmai în ace-iaşi chip se întâmplă şi cu rugăciunile care se înalţă de jos, din 
adâncul cugetului: înrădăcinate temeinic, se vor înălţa către cer şi nici o judecată potrivnică nu le 
abate din drum. De aceea a spus şi profetul: 
„Din adâncuri strigat-am către tine, Doamne" (Ps. 129,1). 

Nu vă spun aceste lucruri numai pentru a vă auzi aplaudând, ci pentru ca voi să vă dezvăluiţi 
încân-tarea prin fapte. Dacă atunci când îţi arăţi înaintea oamenilor propriile nenorociri şi te 
plângi de nefericirile care te încearcă, resimţi o oarecare alinare a durerilor, ca şi cum ai ajunge 
prin mijlocirea cu-'vântului să răsufli de uşurare, cu atât mai mult, când îl faci pe Domnul tău 
părtaş la suferinţele sufletului tău, primeşti în schimb o anumită stare de bucurie şi multă alinare. 
Oamenii îndură deseori cu greutate pe cel care li se plânge şi li se tânguie, drept care se 
îndepărtează şi îl resping, însă Dumnezeu nu face la fel; dimpotrivă, urmăreşte să i te afli în 
apropiere şi te atrage la sine, chiar dacă îi împărtăşeşti nefericirile tale de dimineaţă până seara, 
ba încă cu atât mai mult te iubeşte atunci şi se apleacă către rugăminţile tale. 

Tocmai acesta este lucrul pe care 1-a dezvăluit însuşi Hristos când spunea: 

„Veniţi la mine toţi cei osteniţi şi împovăraţi şi eu vă voi odihni pe voi" (Mat. 11, 28). 

Ne cheamă, să nu refuzăm să-1 ascultăm; ne trage la el, să nu fugim; chiar de-am avea mii de 
păcate, să ştim că atunci cu atât mai mult trebuie să alergăm către el. Căci pe cei care se află în 
asemenea stare îi cheamă: „Căci nu am venit să-i chem pe cei drepţi spune el - ci pe cei păcătoşi, 
pentru ca ei să se pocăiască". Iar aici este vorba despre cei împovăraţi, 

cei suferinzi, despre cei îngenuncheaţi din pricina mulţimii păcatelor lor. Acesta este şi motivul 
pentru care este numit Dumnezeul mângâierii şi Dumnezeul milostivirilor (cf. II Cor. 1,8), 
fiindcă această lucrare a sa nu are sfârşit, neîncetat le dă mângâiere şi încura~jare celor îndureraţi 
şi celor pătrunşi de strâmtorare, chiar dacă aceştia au mii de păcate. 

Numai să i ne încredinţăm, numai să alergăm că^tre el şi să nu renunţăm. Vom cunoaşte prin 
această experienţă adevărul celor spuse şi nimic din tot ceea ce există nu ne va putea pricinui 
suferinţă, cu con^diţia ca rugăciunea să ne fie stăruitoare şi profundă. Atunci, printr-o asemenea 
rugăciune, vom da la o parte orice s-ar întâmpla să năpustească asupra noastră. 

Şi ce-i de mirare în faptul că puterea rugăciunii înlătură nenorocirile care se abat asupra omului, 
câtă vreme se vede cum rugăciunea destramă cu uşurinţă natura păcatului şi o face să dispară? 
Aşadar, pentru a ne petrece viaţa prezentă cu bine, pentru a reuşi să fugim din calea tuturor 
păcatelor care ne încearcă, şi pentru a păşi cu încredere înaintea scaunului de judecată al lui 
Hristos, să ne pregătim neîncetat acest leac, la prepararea căruia sunt folosite deopotrivă 
lacrimile, străduinţa, grija şi tăria sufletească, în acest fel, ne vom bucura neîncetat de sănătate şi 
vom dobândi bunurile viitoare, cele pe care fie ca noi toţi să le dobândim, prin harul şi iubirea de 
oameni a Domnului nostru Iisus Hristos, dimpreună cu care fie mărit Tatăl şi Duhul Sfânt, acum 
şi pururea şi în vecii vecilor. Amin. 

Note 

din "Despre necunoaşterea lui Dumnezeu" 
EDITURA HERALD 

Note 

1 Prin expresia „necunoaşterea lui Dumnezeu" traducem conceptul grec akataleptos. Acest 
neologism (în corespondenţă cu titlul omiliilor în versiune latină, De incomprehensibili) redă în 
cea mai mare măsură sensul originalului, acela de neputinţă de a-1 cuprinde pe Dumnezeu cu 
mintea. Folosirea noţiunii în omiliile destinate unui public larg (pentru care Sfântul Ioan Gură de 
Aur se simte deseori dator să explice metafore biblice foarte simple) indică faptul că sensul 
acesteia nu avea un caracter livresc, aşa cum îl are corespondentul cel mai apropiat din limba 
română. De aceea, pe parcursul lucrării, am preferat să folosim preponderent termeni cu o 
echivalenţă imperfectă (indicând de fiecare dată acest lucru), dar care sunt mai apropiaţi de 
oralitatea originară a textelor. Unul dintre termenii substituibili este cel de „Dumnezeu 
necunoscut" (ngnostos Theos); termenul, folosit în Faptele Apostolilor în contextul discursului 
Sfântului Pavel înaintea grecilor (Fapte. 17, 23), poate indica prin comparaţie sensul specializat 

al denumirii akataleptos. Astfel, prin ngnostos (de unde şi termenul de agnosticism) se înţelege 
ignoranţa totală în privinţa divinităţii, care poate fi risipită prin cunoaşterea revelaţiei lui 
Dumnezeu, ceea ce, de altminteri, face şi Sfântul Pavel în pasajul amintit: Dumnezeul 
Necunoscut devine cunoscut în urma discursului său misionar. Această cunoaştere are însă nişte 
limite trasate încă din Vechiul Testament, acolo unde lui Moise nu i se arată faţa lui Dumnezeu şi 
nu i se dezvăluie numele său. Tradiţia iudaică a menţinut caracterul limitat al revelaţiei divine, 
iar prin Philon din Alexandria a fost inaugurată o terminologie greacă adecvată descrierii acestei 
limitări, preluată şi îmbogăţită de erudiţii creştini încă din primele secole, ajungându-se, în cel 
din urmă, la constituirea unui vocabular specific al teologiei creştine apofatice. Potrivit acestei 
terminologii, putem cunoaşte existenţa lui Dumnezeu şi manifestările sale, însă ne este cu 
neputinţă să cunoaştem esenţa (ousia) sa. Cunoaşterea esenţei era simbolizată in Vechiul 
Testament de cunoaşterea numelui, iar în filosofia greacă era măsurată prin posibi-litatea de a 
oferi o definiţie. Cum definiţia trimitea în limba greacă prin chiar numele său la ideea unei 
limitări (orismos) sau circumscrieri a esenţei obiectului vizat, atributul akataleptos (de necuprins 
cu mintea) redă cel mai clar imposibilitatea de a cunoaşte esenţa (ousia) lui Dumnezeu. 
Angajarea polemică a Sfântului Ioan Gură împotriva anomeenilor, se fundamentează pe opoziţia 
dintre imposibilitate şi pretenţia discipolilor ereticului Eunomie de a cunoaşte atributul esenţial al 
lui Dumnezeu, anume, faptul de a fi nenăscut (agennetos) 

2 Pentru aflarea identităţii sectei anomeenilor, vezi Cuvânt înainte. 

3 Episcopul Flavian a păstorit Antiohia între anii 381 şi 404. El este cel care 1-a hirotonit în anul 
386 pe Ioan ca preot al episcopiei din Antiohia. Viata virtuoasă a episcopului de Antiohia, despre 
care Ioan are în multe predici cuvinte elogioase, îi va aduce acestuia canonizarea, devenind, 
astfel, Sfântul Flavian. 

4 Pericolul pentru comunitatea antiohiană („lupul") venea din partea difuzării ereziei anomeene. 

5 Sfântul Ioan Gură de Aur foloseşte termenul filosofic cu sensul de conduită morală înţeleaptă, 
acesta fiind şi motivul pentru care îl asociază celui de virtute. Acest sens era impus la origine de 
caracterul practic al filosofiilor elenistice târzii si fusese adoptat ca atare de către scriitorii 
creştini timpurii până într-atât, încât la Clement din Alexandria prin filosofic este 
desemnată însăşi religia creştină, în această înţelegere a filosofiei, adoptarea unei conduite 
morale înalte este, pentru Ioan, semnul unei cunoaşteri elevate, aşa cum reiese şi din anterioara 
caracterizare a episcopului Flavian, al cărui sentiment de iubire este „localizat" în „cea mai mare 
profunzime a cugetului său". Pe parcursul acestor omilii, acestui tip de înţelepciune provenit din 
înţe-'legerea Scripturilor îi este opusă speculaţia filosofică de care se vor fi folosit anomeeni 
pentru argumentarea doctrinei referitoare la cunoaş-terea lui Dumnezeu. 

6 Această frază marchează intrarea în tema propriu-zisă a omiliei: combaterea pretenţiei 
anomeene de a-1 cunoaşte pe Dumnezeu în privinţa esenţei acestuia. 

7 Interpretarea oferită de Ioan versetului biblic se bazează în mare parte pe sensul verbului 
katnrgein, tradus aici, în mod imperfect, prin „va dispărea". Verbul se referă în mod originar la 
faptul că un lucru devine inutil, fără să fie implicată şi ideea unei mişcări sau cea a unei deveniri, 
aşa cum presupune Sfântul Ioan (cf SC. 28, p. 103, n.6). în sprijinul demonstraţiei prezente, Ioan 
foloseşte în mod licit caracterul relativ al negaţiei implicate de acest verb, care nu presupune o 

aneantizare absolută; însă interpretarea pe care o dă Ioan textului scripturistic nu ar putea fi 
derivată numai pornind de la sensul lui katargein, prezent în epistolă mai degrabă accidental. 

8 Ioan interpretează repetiţia de sens pe care psalmii o utilizează ca tehnică poetică drept 
explicare a semnificaţiei termenului de prunc (nepios), prezent deopotrivă în Epistola către 
Corinteni şi în traducerea greacă din Septuaginta a Psalmului S. 

9 Pentru prima dată pe parcursul omiliei, Ioan semnalează în mod clar adversarii cărora li se 
opune, anomeenii. Modalitatea în care sunt amintiţi dintru început nu este o simplă invectivă, ci 
reprezintă mai degrabă precizarea preliminară a doua din coordonatele esenţiale ale polemicii; în 
primul rând, este atestată metoda esenţială folosită în combaterea ereziei (aşa cum se petrece în 
cazul majorităţii autorilor creştini din primele veacuri care au luptat contra ereticilor) - invocarea 
textelor biblice -, care are la bază, aşa cum apare şi în acest loc, încredinţarea că textele biblice 
însele vin în întâmpinarea apologetului ortodoxiei; în al doilea rând, expresia „bărbaţi lipsiţi de 
ruşine" desemnează pe de-o parte vina principală imputată anomeenilor, neruşinarea de care dau 
dovadă pretinzând că deţin cunoaşterea esenţei divine, si, pe de altă parte, are rolul să transforme 
acuzaţia împotriva anomeenilor într-una ce îi vizează direct numai pe aceia care îşi manifestă 
trufia, predicatorii ereziei, nu şi pe simplii membri ai sectei care sunt lipsiţi de o atitudine 
combativă (în această ultimă privinţă, vezi recomandarea unui comportament blând faţă de 
eretici prezentă în finalul omiliei). 

10 Cele trei semne sunt: transformarea toiagului în şarpe, care apoi redevine toiag; acoperirea 
mâinii cu lepră urmată, după aceea, de vindecare; transformarea în sânge a apei vărsate pe 
pământ. Aceste semne au fost primite de Moise din partea lui Dumnezeu cu scopul de a fi 
recunoscut ca profet de către popor (cf leş. 4, 8-9). 

1 1 Conceptul de ousia are la Sfântul Ioan Gură de Aur o semnificaţie largă, având ca sens 
general ideea de determinaţie fundamentală a unei fiinţe, dar, în funcţie de context, se poate 
remarca fie o apropiere de conceptul de substanţă (aşa cum este cazul aici), fie o înţelegere 
similară celei pe care latinii medievali o consacrau conceptului essentia (trăsăturile individuale 
fundamentale care delimitează o fiinţă de toate celelalte). Cea de-a doua varianta este aplicabilă 
aproape de fiecare dată când este vorba despre fiinţa lui Dumnezeu, motiv pentru care redăm 
grecescul ousia prin esenţă în toate acele locuri. 

12 Argumentaţia din acest paragraf poate fi schematizată astfel: susţi-nerea deţinerii actuale a 
cunoaşterii desăvârşite implică două variante - fie acceptarea existenţei unei cunoaşteri 
desăvârşite în viaţa viitoare, fie negarea acesteia, în prima variantă s-ar ajunge la contrazicerea 
tezei iniţiale, câtă vreme cunoaşterea viitoare survine când sfârşeşte cunoaş-terea actuală; în al 
doilea caz se contrazice cuvântul lui Dumnezeu şi, prin urmare, se pierde şansa accederii la o 
cunoaştere desăvârşită. 

13 Traducem prin expresia „cel inspirat de Dumnezeu" cuvântul profet (profetes), prin care Ioan 
îi desemnează pe autorii scrierilor biblice din Vechiul şi din Noul Testament, în măsura în care 
sunt cu toţii vestitori ai Duhului care îi inspiră. 

14 în realitate, nici anomeenii, prin Eunornie, nu îşi întemeiau doctrina cunoaşterii numelui lui 
Dumnezeu numai pe calea raţionamentelor, ci se socotea că dezvăluirea numelui de „nenăscut" 
avusese loc şi prin intermediul revelaţiei divine (cf. SC 28, p. 117, n. 3). 

15 Verbul tradus prin „a se minuna" este thaumazein; sensul onginar al cuvântului exprimă ideea 
de uimire sau de admiraţie, in măsura în 

care admiraţia este înţeleasă ca apreciere pozitivă însoţită de surprin-dere, aşadar, potrivit 
etimologiei latinescului admirare, în virtutea acestui sens, Ioan Gură de Aur poate analiza 
diferenţa dintre adorarea lui Dumnezeu şi admiraţie, sentimente incomparabile dacă interpretăm 
admiraţia ca simplă resimţire a unei satisfacţii estetice (acesta este şi motivul pentru care este de 
evitat traducerea lui thaumazein prin verbul „a admira"). 

16 Pertinenţa distincţiei celor două forme de admiraţie este confirmată de faptul că estetica 
filosofică a ajuns la o aceeaşi disociere; admiraţia fără teamă este atribuită recunoaşterii 
Frumosului, iar admiraţia însoţită de teamă este pusă pe seama receptării Sublimului. 

17 Ca şi în alte locuri din aceste omilii, Sfântul Ioan Gură de Aur urmăreşte să reconstituie, 
pornind de la cuvintele Scripturii, experien-ţele spirituale pe care le vor fi trăit autorii sacri. 
Urmărind acest scop, în lectura oferită versetului interpretat (foarte probabil, citat din memorie), 
verbul thaumazein este conjugat la diateză activă, deşi, adecvat contextului, Scptuaginta îl 
foloseşte la diateză pasivă: „Te voi lăuda, că sunt o făptură aşa de minunată". 

1 8 Verbul polypragmonein este folosit în numeroase rânduri de Ioan Gură de Aur pentru a 
caracteriza tipul de cunoaştere promovat de anomeeni. Semnificaţia acestuia trimite în mod strict 
la ideea unei preocupări de a surprinde prin cunoaştere cât mai multe lucruri, de aceea, poate fi 
înţeles ca pură iscodire sau curiozitate. Conotaţiile unei asemenea cunoaşteri sunt reprezentate 
de lipsa unui angajament autentic într-un asemenea demers, precum şi de trecerea în plan 
secund a obiectelor vizate în acest fel, în prim plan situându-se reuşita personală în 
instrumentarea cunoaşterii (folosind acelaşi verb, Platon condamna inconsistenţa unei cunoaşteri 
superficiale constituite prin acumularea de cunoştinţe variate, căreia îi opunea 
cunoaşterea filosofică, cf. Ion, Republica et alia.) 

19 Sensul exact al termenului ar fi acela de lucru de care nu te poţi apropia. 

20 Ioan Gură de Aur atribuie un sens filosofic fragmentului îs. 53, 8 în urma caracterului 
polisemantic al cuvântului grecesc genea, care, pe lângă traducerea de „neam", cea mai adecvată 
contextului, este şi un termen tehnic al filosofiei greceşti, desemnând conceptul de „natură" sau 
„specie". 

21 Providenţa are pentru Ioan sensul general al manifestării lui Dumnezeu în domeniul 
celor create; cum dintre cele create fac parte şi îngerii, Ioan denumeşte crearea lor ca providenţă 
generală, în timp ce lumea stă sub ocrotirea providenţei particulare. 

22 Prin atributul de „negrăit" (anekdiegetos). Sfântul Ioan Gură de Aur completează vocabularul 
apofatic folosit, conferindu-i lui Dumnezeu şi faptul de a nu putea fi descris în cuvinte. 

23 Oikonomia divină are pentru Ioan atât un sens strict, referindu-se la întruparea lui Christos, 
cât şi un sens general, acela de activitate divină manifestată faţă de întreaga făptură creată. La 
origine, termenul de oikonomie era folosit pentru a denumi activitatea de organizare sau 
administrare a propriei gospodării. Din această folosire a termenului, în creştinism se mai 
păstrează implicit ideea angajării lui Dumnezeu în lucrarea de mântuire. 

24 Sintagma „coborârea lui Dumnezeu spre a fi laolaltă cu ei" traduce sensul cuvântului 
synkatabasis. Acest cuvânt desemnează modalitatea revelării lui Dumnezeu către fiinţele create 
prin care se menţine caracterul incomprehensibil al esenţei divine. Această modalitate poate fi 
asimilată orientării catafatice a teologiei, potrivit căreia se poate vorbi analogic despre divinitatea 
indicibilă, folosindu-te de un vocabular ce desemnează realităţi inferioare şi care, din acest 
motiv, poate înlesni cunoaşterea lui Dumnezeu, în synkatabasis. Dumnezeu însuşi este cel care 
deţine iniţiativa în privinţa facilitării cunoaşterii lui, revelându-se într-o modalitate accesibilă 
fiinţelor cărora li se adresează, în acelaşi timp, reprezintă, mai mult decât in privinţa cunoaşterii, 
o cale prin care Dumnezeu poate intra în comuniune cu fiinţele create, fără să îi fie diminuat 
caracterul absolut. 

25 Ioan aminteşte, în trecere, condiţia folosirii unui vocabular teologic de orientare catafatică 
(vezi şi nota precedentă): ne este permis să vorbim inadecvat despre Dumnezeu, câtă vreme 
avem conştiinţa că limbajul uman în genere este inadecvat. Altminteri, există pericolul 
antropomorfismului, atacat de Ioan Gură de Aur mai târziu, în Scrisoarea către Olimpias (v. 
SC. 13 bis, Introduction, pp. 26 - 27). 

26 Verbul periergazesthai are sensul de iscodire sau de acţiune în-treprinsă din curiozitate. La 
Sfântul Pavel, în II Tes. 3, 11, verbul este situat în opoziţie cu cel din care se compune - 
ergazesthai, a munci în sens concret; activitatea apostolică întreţinută material prin muncă este 
comparată cu viaţa comodă a unor membri ai comunităţii creştine din Tesalonic care se vor fi 
mulţumit, după cum se poate subînţelege din context, numai cu vehicularea unor învăţături 
eretice, „iscodind" (periergazomenous). La Sfântul Ioan Gură de Aur, care nu citează versetul 
amintit, prin periergazesthai este desemnat în numeroase rânduri şi cu sens peiorativ genul de 
cunoaştere propriu ereticilor anomeeni, aproape de fiecare dată însoţit de verbul polypragmonein 
(v n. 18); calificând această cunoaştere ca una întreprinsă din curiozitate, sau ca iscodire, Ioan 
reia implicit şi semnificaţia prezentă în epistola Sfântului Pavel: ereticii refuză „munca" sau 
angajarea în predicarea credinţei (Ioan îşi desemnează activitatea predicării folosind verbul 
ergazesthai), în favoarea unei speculaţii facile în privinţa esenţei lui Dumnezeu. 

27 „Cei atinşi de boală" sunt ereticii. 

28 Logismos (raţionament) capătă apare în aceste omilii cu o conotaţie negativă (la fel cum 
apare şi în fragmentul preluat din Epistola a doua 

către Corinteni), spre deosebire de sensul pozitiv pe care îl are logos, termen folosit de Ioan 
inclusiv pentru a desemna propriul discurs. 

29 Insistenţa cu care Ioan Gură de Aur caută să explice sensul metaforic al cuvântului biblic 
citat, deşi acest sens transpare în mod evident, este cauzată de faptul că publicul căruia i se 
adresa avea o alcătuire diversă; din acest motiv, Ioan este preocupat sa se facă înţeles de toate 

categoriile de oameni, aşa cum precizează în omilia Quod Christus sit Deus: „. . . folosind cuvinte 
uşoare şi care pot fi înţelese de un slujitor, o slujnică, o văduvă, un negustor, un marinar, un 
ţăran" (PG 48, 813, apud SC 28, p. 133, n. 3). 

30 Ioan Gură de Aur îndeamnă constant credincioşii la aplicarea în viaţă, la nivelul faptelor 
(ergori), a învăţăturii primite prin ascultarea cuvintelor (logos). Acest îndemn exprimă şi 
caracterul general al polemicii întreprinse contra anomeenilor: pentru Ioan, mai gravă decât 
eroarea raţională comisa o dată cu presupoziţia anomeenilor că omul cunoaşte esenţa divină, este 
orientarea greşită a acestora în privinţa moralei, anume, prevalenta speculaţiei teologice faţă de 
teama de Dumnezeu pe care trebuie să o resimţim la nivelul vieţii concrete, altfel spus, prin 
fapte. 

3 1 Invocarea păcii era cu atât mai necesară, cu cât Biserica din Antiohia se găsea divizată în trei 
curente doctrinare, fiecare dintre ele fiind condusă de către un episcop: Meletie, Pavelin, 
Euzoios. 

32 Distanţa temporală dintre cele două discursuri va fi indicată şi justificată de însuşi Ioan Gură 
de Aur la începutul prezentei omilii. 

33 „Luptele împotriva iudeilor" sunt reprezentate de cele opt predici ale Sfântului Ioan Gură de 
Aur reunite sub titlul Adv. Iudaeos (PG 48). De la aceste predici i s-a atras lui Ioan acuzaţia 
ulterioară de a fi fost antisemit, însă, aşa cum lasă să se înţeleagă şi rândurile prezente, 
discursurile lui Ioan au avut ca motivaţie faptul că o parte din credin-cioşii antiohieni adoptaseră 
practici de cult iudaice, nefiind provocate de o atitudine ostilă faţă de comunitatea iudaică din 
Antiohia. 

34 Ioan Gură de Aur se referă la creştinii antiohieni care ţineau postul de pregătire pentru 
celebrarea sărbătorilor evreieşti. 

35 Motivul unor asemenea reuniri precum cea amintită este că Antiohia era metropola diocezelor 
din Orient şi sediul administraţiei delegate de Imperiul Bizantin în această parte a teritoriului său. 

36 S-au păstrat două din omiliile ocazionate de aceste comemorări, cea închinată sfântului 
Pelagie la 9 octombrie (PG 50, 579-584) şi cea din 17 octombrie, ziua pomenirii Sfântului 
Ignatie (PG 50, 587-596). Denu-mirea de „atleţi" acordată martirilor este întâlnită şi în alte omilii 
ale Sfântului Ioan, atestând, aşa cum se poate observa şi în această omilie, preferinţa lui pentru 
comparaţiile cu jocurile publice, care constituiau în epocă divertismentul cel mai important. 

37 Ioan Gură de Aur îşi asumă aici opoziţia pe care o stabilea Sfântul Pavel între nebunia întru 
Hristos şi înţelepciunea după lume, condam-nând prin aceasta originarea doctrinei anomeene în 
raţionamentul pur omenesc. 

38 în relatarea episodului făgăduinţei făcute de Dumnezeu lui Zaharia (Le. 1,5- 25) nu se 
precizează că tatăl Sfântului Ioan Botezătorul ar fî fost mare preot, ci doar unul dintre preoţi. 

39 Cuvântul akolouthia desemnează o înlănţuire a faptelor, de unde şi ideea unei legături logice 
prezentă în relatarea unor fapte, în acest context, Ioan Gură de Aur caută să dezvăluie o legătură 
între rugă _, ciunea de iertare făcută de Zaharia pentru popor şi anunţarea naşterii lui Ioan 
Botezătorul, cel care avea să pregătească calea Mântuitorului care „să ridice păcatul lumii". 

40 Vezi Fac. 1, 1-26. 

41 Este invocată teza centrală a ereziei anomeene, anume, pretinsa cunoaştere a modului în care 
a fost născut Cuvântul. Opoziţia lui Ioan Gură de Aur faţă de această doctrină se manifestă prin 
sublinierea repetată a caracterului inexprimabil al realităţii divine. 

42 Textual, este folosit verbul philosophein (a filosofa). în contextul prezent, ca şi în alte locuri, 
Sfântul Ioan atribuie filosofiei sensul de meditaţie omenească. Menţionând faptul că rodul 
cugetării profeţilor în privinţa naturii omeneşti i-a condus pe aceştia către constatarea nimicniciei 
omului, Ioan Gură de Aur ataca temeiul pe care se baza concepţia anomeeană despre putinţa 
omului de a-1 cunoaşte pe Dumnezeu: cercetarea raţională. Se dovedea că meditaţia raţională 
asupra omului poate conduce la rezultate contrare doctrinei eretice. 

43 Folosirea unui limbaj medical este înlesnită de faptul că denumirea greacă pentru orgoliu 
(ongkos) derivă din verbul care desemnează în sens propriu umflarea sau inflamarea corpului. 

44 Este vorba de patriarhul Avraam în episodul biblic în care, adre-sându-i-se lui Dumnezeu, 
caută scăparea drepţilor din Sodoma. 

45 Ioan Gură de Aur foloseşte termenul de „puteri" atât pentru a de-semna o anumită categorie 
de fiinţe divine, cât şi pentru desemnarea tuturor laolaltă, aşa cum este cazul în acest context. 

46 Ioan Gură de Aur invocă în acest loc ideea universalităţii legii morale naturale, potrivit căreia 
moralitatea este înscrisă în conştiinţa tuturor oamenilor, indiferent de neam, religie sau epocă. 

47 Asemenea învieri sunt cele făcute de către profeţii Ilie (învierea fiului văduvei care îl 
găzduise pe profet, III Regi, 17, 17-24) şi Elisei (învierea fiului şunamiteancăi, IV Regi 4, 25- 
38), precum şi învierile realizate de Iisus (învierea fiicei lui Iair, Mc. 5, 31-43; a fiului văduvei 
dinNain, Le. 7, 11-15; învierea lui Lazăr, In. 11, 1-46). 

48 Verbul folosit pentru a desemna înţelegerea (katalambano) este cel din care este derivată şi 
noţiunea de incomprehensibil, tema omiliilor prezente. Astfel, Sfântul Ioan aduce în sprijinul 
afirmării incomprehensibilităţii divine mărturia Sfântului Pavel şi, totodată, explică în ce constă 
neputinţa de a înţelegere realitatea divină. Din rândurile următoare reiese clar că această 
neputinţă nu se poate confunda cu ignoranţa şi nu atrage după sine asumarea simplei credinţe în 
dauna cunoaşterii, ci este respinsă numai cunoaşterea în termeni umani (prin „raţionamente"), 
preferându-i-se revelaţia divină. 

49 In cazul Sfântului Ioan Gură de Aur, vehemenţa discursului contra anomeenilor nu este 
îndreptată decât împotriva doctrinelor susţinute de aceştia, nu şi împotriva lor ca persoane, fapt 
pentru care frecventa desemnare a ereziei ca nebunie nu este o insultă, ci mai degrabă, aşa 

cum apare în aceste rânduri, un îndemn de a manifesta faţă de eretici dorinţa de a-i lămuri asupra 
erorii în care au căzut. 

50 Prin citarea implicită a versetului I Cor. 3, 6, Sfântul Ioan Gură de Aur indică absenţa unei 
origini apostolice a ereziei anomeene, mai ales că multe erezii căutau să-şi revendice 
întemeietorii printre personajele secundare ale relatărilor din Noul Testament, ceea ce a condus şi 
la apariţia unor scrieri apocrife de origine eretică. 

5 1 Denumirea de „heruvim" avea în ebraică sensul de „vestitor", însă Ioan preia interpretarea 
filosofică a acestui nume făcută de Philon din Alexandria, pentru care îngerii în genere sunt fiinţe 
raţionale. 

52 Etimologia pe care o face Ioan Gură de Aur termenului „serafim" nu are altă bază decât 
reprezentarea din Isaia 6, 3, unde un serafim purifică buzele profetului cu un cărbune încins. 

53 „Chemarea", prezentă la finalul fiecărei omilii, unde atenţia lui Ioan Gură de Aur se 
concentrează asupra vieţii morale a comunităţii, corespunde părţii finale a discursului retoric, 
denumită „exhortatio". 

54 Acest „moment" este cel al prefacerii pâinii şi a vinului în trupul şi sângele lui Iisus Hristos. 

55 Se face trimitere la jertfa euharistică. 

56 In liturghia Sfântului Ioan Gură de Aur, rostirea predicii precedă jertfa euharistică, de aceea, 
Ioan se aşteaptă ca toţi cei care îi ascultau omilia să rămână în Biserică şi după imediata 
încheiere a discursului. 

57 Faptele miraculoase pe care le va fi făcut Daniel sunt consemnate în cartea biblică ce îi poartă 
numele, precum şi în cartea deutero-canonică intitulată „Istoria omorârii balaurului şi a 
sfărâmării lui Bel". 

58 Următoarea consemnare a subordonării cunoaşterii pe care o deţin îngerii fată de cea oferită 
de Dumnezeu oamenilor îndepărtează posi^bila neînţelegere a opoziţiei lui Ioan la adresa 
doctrinei anomeene, în aşa fel încât creştinismul ortodox să fie confundat cu o depreciere a 
capacităţii de cunoaştere cu care este înzestrată fiinţa umană. 

59 Această lectură a versetului ioanic contravine celei obişnuite, din care reiese numai ideea că 
Fiul, spre deosebire de orice altă fiinţă, a fost înzestrat cu puterea de a-1 face cunoscut pe 
Dumnezeu. De altmin-teri, traducerile Noului Testament vin în sprijinul acestei interpretări prin 
formularea „L-a făcut cunoscut". 

60 Se face trimitere la finalul omiliei precedente, în care Ioan Gură de Aur le solicita celor care îl 
ascultau să rămână în Biserică şi după încheierea predicii. După cuvintele din finalul acestei 
omilii, credincioşii au dat ascultare chemării lui Ioan. 

61 Se face referire la momentul liturghiei în care se cântă imnul „Sfânt, Sfânt, Sfânt" (Trisagion), 
inspirat din viziunea profetului Iezechiel, al cărui sens este, după Ioan, intrarea în comuniune a 
liturghiei pămân-teşti cu liturghia cerească a îngerilor. 

62 Analiza detaliată a versetului din Epistola lui Pavel este menită să înlăture o posibilă 
înţelegere ariană a cuvintelor folosite de Apostol, având în vedere faptul că erezia ariană 
respingea dumnezeirea Fiului, atribuind-o numai Tatălui. 

63 Termenul de hypostas, menţinut în traducere în variantă greacă, are ca termen echivalent 
latinescul „persona" şi face parte din exprimarea niceeo-constantinopolitană a dogmei treimice: 
„Dumnezeu de o singură fiinţă (homoousia) şi întreit în persoană". 

64 Sabellie este unul dintre ereticii care au încercat să susţină un mono-teism strict, atribuind 
numai lui Dumnezeu atributul dumnezeirii, în timp ce Fiul şi Duhul Sfânt nu reprezentau decât 
modurile în care s-a manifestat unicul Dumnezeu. 

65 Ideea că esenţa lui Dumnezeu este faptul de a fi nenăscut reprezenta doctrina fundamentală a 
ereticilor anomeeni. 

66 Este, desigur, vorba de anomeeni. 

67 Nu avem date istorice precise despre practica religioasă din Biserica antiohiană în epoca 
Sfântului Ioan Gură de Aur, însă referinţele lui Ioan la mărturisirea păcatelor, care nu par să aibă 
în vedere o formă consacrată a tainei spovedaniei, urmăresc numai să trezească în rândul 
credincioşilor dispoziţia interioară pentru pocăinţă. 

